Nihan aai Ilham PPM in vaki koffin: Maumoon Faction | Mihaaru\nޕީޕީއެމްގެ ޕީޖީ ގްރޫޕްގެ ލީޑަރު ނިހާން ނޫސްވެރިންގެ ބައްދަލުވުމުގައި މިއަދު ވާހަކަ ދައްކަވަނީ - ފޮޓޯ: މުހައްމަދު ޝަރުހާން/ މިހާރު\nނިހާނާއި އިލްހާމް ޕީޕީއެމުން ވަކިކޮށްފިން: މައުމޫން ފެކްޝަން\n29 މާޗް 2017 - 19:27 49 comments\nޕީޕީއެމްގެ ރައީސްކަމުގެ މަގާމުގައި ހުންނަވަނިކޮށް އެ ޕާޓީގެ މެންބަރުކަމުން ވަކިކޮށްފައިވާ މައުމޫން އަބްދުލްގައްޔޫމް، އެ ޕާޓީގެ ޕާލަމެންޓްރީ ގްރޫޕްގެ ލީޑަރު އަހްމަދު ނިހާނާއި ޑެޕިއުޓީ ލީޑަރު އިލްހާމް އަހްމަދު ޕާޓީން "ވަކިކޮށްފި" އެވެ.\nޕީޕީއެމް ދެބައިވެ، މައުމޫނަށް ތާއީދުކުރައްވާ ބޭފުޅުން ޕާޓީގެ ނަމުގައި ކޮމިޓީތައް ހިންގަވައި ކަންކަން ނިންމަވަމުން ގެންދަވާއިރު ކޯޓުގެ ހުކުމަކާ އެކު ޕާޓީގެ ހުރިހާ ބާރެއް މުސްތަޝާރު ރައީސް އަބްދުﷲ ޔާމީނާ ހަވާލުކޮށް އެ މަނިކުފާނެ ފަޅިން ވެސް ގެންދަވަނީ ނިންމުންތައް ނިންމަވަމުންނެވެ. ކޮންމެ ފަރާތަކުން ވެސް އަސްލު ޕީޕީއެމް އަކީ އެއީ ކަމަށް ދައުވާކުރެ އެވެ.\nމައުމޫން ފެކްޝަންގެ ސެކްރެޓަރީ ޖެނެރަލް އަބްދުލްއަލީމް ވިދާޅުވީ ނިހާން އާއި އިލްހާމް "ޕާޓީން ވަކިކުރީ" ސުލޫކީ ކޮމެޓީން މިއަދު ބޭއްވި ބައްދަލުވުމުގައި ކަމަށެވެ. ނިހާންއާ ގުޅޭގޮތުން ކޮމެޓީ އަށް ހުށަހަޅާފައި ވަނީ ޕާޓީގެ އަސާސީ ގަވާއިދާ ހިލާފަށް އަމަލުކުރެއްވުމާއި ފ. އަތޮޅު ވިއްކާލަން ނިންމާފައިވާ ކަމަށް ވިދާޅުވެ ދެއްކެވި ކަމަށް ބުނާ އޯޑިއޯގެ މައްސަލަ ކަަމަށް އަލީމް ވިދާޅުވި އެވެ.\nއިލްހާމްގެ މައްސަލަ ކޮމެޓީ އަށް ހުށަހެޅީ ރައްޔިތުންގެ މަޖިލީހުގެ ރައީސް އަބްދުﷲ މަސީހް ވަކިކުރަން މަޖިލީހުގައި ނެގި ވޯޓުގެ ކުރިން "މަސީހާ ދެކޮޅަށް ވޯޓު ދޭނީ ހޫނުފެނަށް އެރެން ބޭނުންވާ ނަމަ" ކަމަށް ވިދާޅުވެ ޕީޕީއެމްގެ މެމްބަރުންނަށް ބިރުދެއްކެވި މައްސަލައިގަ އެވެ.\nޕީޕީއެމްގެ ޖަލްސާއެއްގައި އިލްހާމް ވާހަކަ ދައްކަވަނީ. -- ހުސެއިން ވަހީދު/މިހާރު\nމައުމޫން ފެކްޝަނުން ބުނިގޮތުގައި ދެ މެމްބަރުން ވަކިކުރުމުގެ ކުރިން ޖަވާބުދާރީވެވަޑައިގަތުމަށް ސުލޫކީ ކޮމެޓީ އަށް ހާޒިރުވުމުގެ ފުރުސަތު ވެސް ދިނެވެ. އެކަމަކު ދެ މެމްބަރުން ވެސް ވަޑައިނުގެންނެވި ކަމަށް އަލީމް ވިދާޅުވި އެވެ.\nމައުމޫން ފެކްޝަންގެ ސުލޫކީ ކޮމެޓީން ނިހާނާއި އިލްހާމް ވަކިކުރިއިރު ޕާޓީގެ މެންބަރުކަމުން މައުމޫން ވަކިކުރަން ނިންމާފައި ވަނީ ރައީސް ޔާމީން ރިޔާސަތު ބެލެހެއްޓެވި ކައުންސިލް ބައްދަލުވުމެއްގަ އެވެ. އެކަމަކު މައުމޫން ވިދާޅުވަނީ ޕީޕީއެމްގެ ގައުމީ ޖަލްސާގައި ފަސް އަހަރަށް އިންތިހާބު ކޮށްފައިވާ ރައީސް ވަކިކޮށްފައި ވަނީ ޕާޓީގެ އަސާސީ ގަވާއިދާ ހިލާފަށް ކަމަށާއި އެ ނިންމުން ބަލއިނުގަންނާނެ ކަމަށެވެ. ރައީސް ޔާމީންގެ ފެކްޝަނުން ވެސް ސްކޫލީ ކޮމިޓީ ބާއްވައި، ބައެއް ބޭފުޅުން ޕާޓީން ވަނީ ވަކިކޮށްފަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިޔާސީ ޕާޓީ މެމްބަރު އިލްހާމް އަހުމަދު ޕީޕީއެމް ކުރީގެ މެމްބަރު އަހުމަދު ނިހާން ޕީޕީއެމްގެ ކޯޅުން


Microsoft ge aa2console November 10 gai | Mihaaru\nމައިކްރޮސޮފްޓްގެ އާ ދެ ކޮންސޯލް ނޮވެމްބަރު 10 ގައި ނެރެނީ\n11 ސެޕްޓެމްބަރ 2020 - 06:17\nނެރޭ ތާރީހާ އެކު އެންމެ ފުރަތަމަ ނެރޭ މާކެޓްތަކުގައި ވިއްކާނެ އަގު ވެސް ވަނީ އިއުލާންކޮށްފަ އެވެ. އެމެރިކާގައި 499 ޑޮލަރަށް ވިއްކަން ހަމަޖެހިފައިވާ އިރު، އިނގިރޭސިވިލާތުގައި ވިއްކާނީ 449.99 ޕައުންޑް (585.02 ޑޮލަރު) އެވެ. އާ ކޮންސޯލްގެ ޕްރި-އޯޑަރަށް ހުޅުވައިލަން ހަމަޖެހިފައި ވަނީ މި މަހުގެ 22 ގަ އެވެ.\nސީރިޒް އެކްސްއާ އެކު ނޮވެމްބަރު 10 ގައި އަގުހެޔޮ ވާޝަން ސީރީޒް އެސް ވެސް ނެރެން ވަނީ ނިންމައިފަ އެވެ. އޭގެ އަގުތަކަށް ބަލާ އިރު އެމެރިކާގެ މާކެޓްގައި ވިއްކާނީ 299 ޑޮލަރަށެވެ. އަދި އިނގިރޭސި މާކެޓްގެ އަގަކީ 249.99 ޕައުންޑް (325.06 ޑޮލަރު) އަށެވެ.\nމައިކްރޮސޮފްޓުން ބުނިގޮތުގައި ސީރީޒް އެސް އަކީ ވެސް ސީރީޒް އެކްސް ކޮންސޯލާ ދާދި އެއްކަހަލަ ޓެކްނޮލޮޖީއެއް އެކުލެވޭނެ އެއްޗެކެވެ. އެކަމަކު ދެ ސީރީޒްގެ ފަފޯމަންސްގައި އަގާ އެއްގޮތަށް ފަރަގުތަކެއް ހުންނާނެ ކަމަށް ބުންޏެވެ. މި ކޮންސޯލްގެ މަސައްކަތް ކުރިއަށް ގެންދިޔައީ "ޕްރޮޖެކްޓް ލޮކްހާޓް" ގެ ނަމުގަ އެބެ. އަދި މިއީ އެކްސްބޮކްސްގެ ހަތަރު ވަނަ ޖީލުގެ ކޮންސޯލެވެ.\n🎮 Xbox Series S revealed... surprise? 🙈\n🎮 Xbox Series X|S launch Nov 10 at $499|$299\n🎮 New Robot White controller\n🎮 Pre-orders start Sept 22\n🎮 Xbox All Access gets you into the next-gen with no upfront cost\n🎮 @EA Play coming to @XboxGamePass Ultimate pic.twitter.com/J9I0CdmuJq\n"ދެ ކޮންސޯލެއްގެ މަސައްކަތް އެކުއެކީގައި ކުރިއަށް ގެންދިޔަ އިރު ސީރީޒް އެކްސްވެގެން ދާނެ މިހާތަނަށް ނެރޭ އެކްސްބޮކްސްގެ އެންމެ ވަރުގަދަ އެއްޗަށް،" އެކްސްބޮކްސްގެ ހެޑް ފިލް ސްޕެންސާ ވިދާޅުވި އެވެ. "ހަމަމިއާ އެކު ލިބޭ އަނެއް ހިތްހަމަޖެހުމަކީ އަގުގެ ގޮތުން ގިނަ ބަޔަކަށް އަތްފޯރާނެ އެއްޗެއްގެ ގޮތުގައި ސީރިޒް އެކްސް ވެސް ނެރުން."\nމައިކްރޮސޮފްޓުން ބުނިގޮތުގައި ދެ ކޮންސޯލް ވެސް "އެކްސްބޮކްސް އޯލް އެކްސެސް" ޕްރޮގްރާމްގެ ތެރެއިން ލިބޭނެ އެވެ. އަދި މަހުން މަހަށް އަގު ދައްކާ ގޮތަށް ދެ ކޮންސޯލަށް ވެސް އެކްސްބޮކްސް ގޭމް ޕާސް އަލްޓިމޭޓް ސަބްކްރިޕްޝަން ލިބޭނެ އެވެ. އެއީ 24 މަހަށް 20.99 ޕައުންޑް (27.30 ޑޮލަރު) އިން އަގު ފެށޭ ގޮތަށެވެ.\nއެކަމަކު "އެކްސްބޮކްސް އޯލް އެކްސެސް" ޕްރޮގްރާމް ފުރަތަމަ ލިބޭނީ 12 ގައުމަކަށެވެ. އަދި އަންނަ އަހަރު އެ އަދަދު އިތުރުކުރަމުންދާނެ ކަމަށް މައިކްރޮސޮފްޓުން ބުންޏެވެ.\nއިތުރު ލިޔުންތައް މައިކްރޮސޮފްޓް އިނގިރޭސިވިލާތް ވީޑިއޯ ގޭމް އެމެރިކާ


ޓީޗަރ (އިސްލާމް )\nމި އިޢުލާންވަނީ 02 ޑިސެންބަރު 2019 1143 ގައި ބާތިލް ކުރެވިފައެވެ.\nމަޤާމް :ޓީޗަރ (އިސްލާމް )\nތާރީޚް:15 ސެޕްޓެންބަރ 2019 ނަންބަރު: DS/IU/HR/2019/38\nއިސްލާމް ޓީޗަރ (ޕްރައިމަރީ)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 23 ސެޕްޓެމްބަރ 2019 ގެ 14:00 ގެ ކުރިން، ދަރުމަވަންތަ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް info@dharuma.edu.mv އަދި ފެކްސް 3327005 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 24 ސެޕްޓެމްބަރ 2019 އާއި 30 ސެޕްޓެމްބަރ 2019 ދެމެދު، ދަރުމަވަންތަ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n16 މުހައްރަމް 1441ހ\n15 ސެޕްޓެމްބަރ 2019 މ


SunOnline: Eid adhi School bandhugai Aguheyokoh Turkey ah dhaan varah dhah aguthakeh\nއީދު އަދި ސްކޫލް ބަންދުގައި ތުރުކީއަށް ދާން ވަރަށް ހެޔޮ އަގުތަކެއް\nއަހުމަދު މިޒްޔާލް 09 Feb 2020, 08:29\nއިސްތަންބޫލްގައި ހުންނަ ސުލްތާން އަހްމަދު މިސްކިތް (ދަ ބްލޫ މޮސްކް). މިއީ އިސްތަންބޫލަށް ޒިޔާރަތްކުރާ ފަތުރުވެރިންގެ މެދުގައި އެންމެ މަގުބޫލު އެއް ތަން-- ފޮޓޯ/ސްޓީމިޓް\nމެދުއިރުމަތީގެ ގައުމުތަކުގެ ތެރެއިން ދިވެހިންގެ މެދުގައި އެންމެ މަގުބޫލު އެއް މަންޒިލް ކަމަށްވާ ތުރުކީއަށް ދާން ހާއްސަ ފެއާ އަގުތަކެއް ހިމެނޭ ޕްރޮމޯޝަނެއް އެކްސްޕެޑައިޓް މޯލްޑިވްސްއިން ފަށައިފި އެވެ.\nޓާކިޝް އެއާލައިންސްގެ ރާއްޖޭގެ ސޭލްސް އޭޖެންޓް، އެކްސްޕެޑައިޓް މޯލްޑިވްސްއިން ފެށި މި ޕްރޮމޯޝަންގެ ދަށުން ތުރުކީގެ ވެރިރަށް އިސްތަންބޫލަށް ދަތުރުކުރަން ބިޒްނަސް އަދި އިކޮނޮމީ ކްލާހުގެ ދެކޮޅު ޓިކެޓް ވަނީ އަގުހެޔޮކޮށްފަ އެވެ.\nއެގޮތުން ބިޒްނަސް ކްލާހުގެ ދެކޮޅު ޓިކެޓެއްގެ އަގު 2100 ޑޮލަރުން ފަށާއިރު، އިކޮނޮމީ ކްލާހުން ދެކޮޅު ޓިކެޓެއްގެ އަގު ފަށަނީ 724 ޑޮލަރުންނެވެ.\nމި ޕްރޮމޯޝަންގެ ދަށުން ޓިކެޓު ބުކް ކުރުމުގެ ފުރުސަތު ހުޅުވާލާފައިވަނީ 10 ފެބްރުއަރީން ފެށިގެން 29 ފެބްރުއަރީގެ ނިޔަލަށެވެ.\nއެކްސްޕެޑައިޓް މޯލްޑިވްސްއިން ބުނި ގޮތުގައި މީގެ ކުރިން އެކުންފުނިން ރޭވި ޕްރޮމޯޝަނަލް ފެއާތަކުގެ ތަޖުރިބާގެ އަލީގައި މިފަހަރުގެ މި ޕްރޮމޯޝަންގައި ދަތުރު ކުރަން ވަރަށް ދިގު މުއްދަތެއް ވަނީ ކަނޑައަޅާފަ އެވެ.\nއެގޮތުން މާޗް މަހުގެ ފުރަތަމަ ދުވަހުން ފެށިގެން ޖޫން 30ގެ ނިޔަލަށް މި ޕްރޮމޯޝަންގެ ދަށުން ދަތުރުތައް ޝެޑިއުލް ކޮށްފައިވާއިރު، ސްކޫލްތަކުގެ ފުރަތަމަ ޓާމު ބަންދާއި ފިތުރު އީދުގެ ބަންދު ދުވަސްވަރު ވެސް އަންނަނީ މި މުއްދަތުގެ ތެރޭގަ އެވެ.\nއެކްސްޕެޑައިޓް މޯލްޑިވްސްއިން ތުރުކީ ދެކޮޅު ޓިކެޓް އަގުހެޔޮ ޕްރޮމޯޝަނެއް ފަށާފައިވާއިރު، ވަރަށް އަވަހަށް ތުރުކީގެ ޓުއާ ޕެކޭޖުތަކެއް ވެސް އިއުލާނު ކުރާނެ ކަމަށް އެކުންފުނިން ބުނެ އެވެ.\nއެކްސްޕެޑައިޓް މޯލްޑިވްސްގެ ފޯނު ނަންބަރު 3009595 އަދި ވައިބާ ނަންބަރު 7229595 މެދުވެރިކޮށް ޓިކެޓް ބުކް ކުރެވޭނެ އެވެ. އަދި އީމެއިލް މެދުވެރިކޮށް ބުކިން ހައްދަން ބޭނުންވާ ފަރާތްތައް އީމެއިލް ކުރަން ޖެހޭނީ [email protected] އަށެވެ.


Hageegee Haadhisaa: Insaanakaa Dhimaavi Moominu Jinni | Fenvaru Online\nޙަޤީޤީ ހާދިސާ: އިންސާނަކާއި ދިމާވި މޫމިނު ޖިންނި\n19:48 - 18 މެއި 2020 -0ކޮމެންޓް\nމަނަދޫގައި ހުރި އެންމެ ދުވަސްވީ ތާރީޚީ ތަރިކައެއްގެ ގޮތުގައި މިހާރު ފެންނަންހުރީ ރަށުގެ ދެކުނު ފަރާތުގައި އޮތް "މާމިސްކިތްދޮށް" ކިޔާ ސަރަހައްދެވެ. އެތަނުގައި މަނަދޫ މާމިސްކަތުގެ ފާރުގަނޑުން ބަޔަކާއި އެ މިސްކިތުގެ ވެވާއި ބޮޑު މަހާނަ ފަލެއް އެބައޮތެވެ. އެ ސަރަޙައްދު ވަނީ ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުގެ ދުވަސްވަރުން ފެށިގެން ދިވެހިރާއްޖޭ އާސާރީ ތަންތަނުގެ ތެރޭގައި ލިސްޓު ކުރައްވާފައެވެ. މި ހާދިސާއަކީ މި ދެންނެވި މާމިސްކިތާ ގުޅިފައިވާ ހާދިސާއެކެވެ.\nދުވަސްވަރަކީ މަނަދޫ މާމިސްކިތު ވެވުން މީހުން ފެންވަރައި މާމިސްކިތުގައި ނަމާދުކޮށް އުޅުނު ދުވަސްވަރެވެ. މާމިސްކިތޭ ކިޔަނީ އެ މިސްކިތަކީ އެއް ދުވަސްވަރެއްގައި ރަށުގައި ހުރި އެންމެ ބޮޑު ނުވަތަ އެންމެ ޚާއްޞަ މިސްކިތަށް ވީމާ ކަމަށް ގަބޫލުކުރެވެއެވެ.\nއެނގިވަޑައިގަންނަވާނެ ފަދައިން އަންޒަމާނުއްސުރެ މިލަދުންމަޑުލު ދެކުނުބުރީގައި ވާރުކުރާ ރަށަކީ (އަތޮޅުވެރިކަން ކުރާ ރަށަކީ) މަނަދޫ އެވެ. މިހާރު މަނަދޫގައި މީހުން ދިރިއުޅެނީ ރަށުގެ އުތުރު ފަރާތުގަ އެވެ. މާމިސްކިތް ހުރީ މަނަދޫގެ ނާމަގުން ދެކުނު ކޮޅަށް ދާއިރު އެ މަގުގެ ދެކުނު ފަރާތުގަ އެވެ. އެ މަގަކީ ހުޅަނގު ދެކުނަށް ކޮށާ ވަލުތެރެއިން ފޫދުއްވާލައިފައި އޮންނަ މަގެކެވެ.\nމާމިސްކިތްދޮށާއި ރަށުގެ ދެކުނު ފަރާތުގެ ވަލުތެރޭގައި ގިނަ އަދަދަކަށް ގާފޮޅުތަކާއި މަހާނަ ފާތައް ހުރުމުން މަނަދޫއަކީ ކުރިން ކޮންމެވެސް ދުވަސްވަރެއްގައި ރަށުގެ ދެކުނު ފަރާތުގައި މީހުން ދިރިއުޅު ރަށެއް ކަމަށް ޤަބޫލު ކުރެވެއެވެ. ފަހުން ކޮންމެ ވެސް ސަބަބަކާހުރެ އުތުރު ފަރާތުގައި މީހުން އާބާދުވިޔަސް މާމިސްކިތް ނަމާދުކުރާ މިސްކިތެއްގެ ގޮތުގައި މީހުން ބޭނުން ކުރަމުން އައެވެ. ޚާއްޞަކޮށް މަސްވެރިން ނެވެ.\nމަހަށްދާ ބައެއް މީހުން މަހުންލަފައި މަސްތައް ކެނޑުމަށްފަހު އަންހެންވެރިންނާ މަސްކައްކަން ހަވާލުކޮށްފައި ފެންވަރައި ނަމާދު ކުރުމަށް ދަނީ މާމިސްކިތަށެވެ. ބައެއް ރޭރޭ ތަންކޮޅެއް ދަންވާފަހުން ވެސް ބައެއް މީހުން އެ މިސްކިތަށް ނަމާދަށް ދެއެވެ. އޭގެތެރެއިން އެއް ބޭކަލަކީ ކުޑައާދަންބެގެ ބައްޕަ އެވެ. ކުޑަ އާދަންބެގެ ދެ ދަރިން ކަމުގައިވާ ރުގީދައިތައާއި ދަލޭކަ ދައިތަ އަޅުގަނޑު ވެސް ދުށީމެވެ. ކުޑައާދަންބެއެއް، ކުޑައާދަންބެގެ ބައްޕައެއް ނުދެކެމެވެ. ކުޑައާދަންބެގެ އާއިލާ މަނަދޫގައި އެބައޮތެވެ. އެއީ ރަށުގައި ފާހަގަކޮށްލޭ ޢިލްމީ، ޚިދުމަތްތެރި، މީހުންނާ ވަރަށްގުޅޭ މުރާލި ދަރިފަސްކޮޅެކެވެ. އަދި މިހާތަނަށް ކުޑައާދަންބެގެ ބައްޕަގެ ނަން އަޅުގަނޑަށް އެނގިފައިނުވާނީ މި ލިޔުމުގައި މުޚާތަބުކުރާނީ ކުޑަ އާދަންބެގެ ބައްޕަގެ ނަމުންނެވެ.\nކުޑައާދަންބެގެ ބައްޕައަކީ މުރާލި ހީވާގި މަސްވެރިއެކެވެ. އެ ޒަމާނަށް ބަލާއިރު ވަރަށް ރަނގަޅަށް ޤުރުއާން ކިޔަވައިގެން ހުންނެވި ދީނަށް ލޯބިކުރެއްވި ބޭކަލެވެ. އާންމުކޮށް ކޮންމެ ދުވަހަކު ވެސް މަހުން އައިސް ފެންވަރައި ނަމާދުތައް ކުރުމަށް ދަނީ މާމިސްކިތަށެވެ. އެ ދުވަސްވަރަކީ އެ ދުވަހެއްގައި ވަގުތު ފާއިތުވާއިރު ނުކުރެވި ހުންނަ ނަމާދުތައް ޤަޟާއަށް ޢިޝާ ނަމާދަށް ފަހުގައި މީހުން ކޮށް އުޅުނު ދުވަސްވަރެވެ. މި އާދަ އަޅުގަނޑުމެން ކުޑައިރު ވެސް އޮވެއެވެ. މަސްވެރިންނާއި ވަޑިން ފަދަ މަސައްކަތުގެ ބާވަތުން ހަޑިވާ ޒާތުގެ މަސައްކަތުގައި ދުވާލު ހަތަރުދަމު އުޅޭ މީހުން އެ ދުވަހު ނުކުރެވި ހުންނަ ނަމާދުތައް ކުރަނީ ފެންވަރާހަދައިގެން ޢިޝާ ނަމާދަށް މިސްކިތަށް ގޮސް ޢިޝާ ނަމާދަށް ފަހުގަ އެވެ.\nވިއްސާރަވެފައި އުޑުމަތި ބަނަ ރެއަކަށް ވީމާ ކަންނޭގެއެވެ. އެރޭ މާމިސްކިތަށް ނަމާދަށް ދިޔައީ ކުޑައާދަންބެގެ ބައްޕަ އެކަންޏެވެ. ނަމާދުތައް ކޮށް ނިމިގެން ގެއަށް އަންނަން ބަލާލިއިރު ވަރަށް ބޯކޮށް ވާރޭ ވެހެނީއެވެ. ވާރޭ ހުއްޓާލަންދެން މިސްކިތުގައި އިނީއެވެ. އެތައް އިރެއްވީއިރު ވެސް ގެއަށް ދެވޭވަރަކަށް ވާރޭ ހުއްޓައެއް ނުލިއެވެ. އެހެން އިންދާ ވަރަށް ބޮޑަށް ކުޑަކަމުދާން ޖެހިއްޖެއެވެ.\nއަތިރިއަށް ފޭބޭ ވަރަށްވުރެ ވާރޭ ބޮލެވެ. އެހެންވެ މިސްކިތުން ފައިބައި އަސްކަނި ދޮށުން އެއްފަރާތަކަށް ޖެހިލައި ކުޑަކަމު ހާޖިތަށް ހިގައްޖެއެވެ. އަސްކެނިން ފައިބާ ފެނުން ތާހިރުވެލައިގެން އެރީ މިސްކިތަށެވެ. މިސްކިތުގެ ދާލަމަތީގައި އިންދާ މަޑުމަޑުން އުނަގަނޑުގެ ތިރިން ވާގި ބަލިވާހެން ހީވިއެވެ. ހިނދުކޮޅެއްގެ ތެރޭގައި އުނަގަނޑުން ތިރިން އެއްކޮށް ވާގި ހިގައްޖެއެވެ. ހިރިލާނެ ގޮތެއް ވެސް ނޭނގިފައި އިންދާ ވައިރޯޅިއެއް ގައިގައި ޖެހުމުން އެ ދިމާއަށް ބަލާލެވުނެވެ. ހީވީ މީހަކު ކައިރިންލައިފައި މިސްކިތަށް އެރިހެންނެވެ.\nހިރި ނުލެވޭތީ މިސްކިތުގެ އެތެރެ ބަލާލަން ކުރެވޭނެ ކަމެއް ވެސް ނެތެވެ. އެހެން އިންދާ މިސްކިތަށް އެ އެރި މީހަކު ގަމަތްދީ ނަމާދުކުރަން ފެށި އަޑުއިވުނެވެ. އެއީ ކާކުގެ އަޑެއްކަމެއް ނޭނގުނެވެ. އަދި އެ ކިޔެވުމަކީ އަޑުއަހާފައިނުވާހާ ރީތި ރާގަކަށް ކިޔަވަމުންދިޔަ ކިޔެވުމެކެވެ. އަލްޙަމްދު ނިންމާފައި ފެށީ ބަޤަރާ ސޫރަތުންނެވެ. ވަރަށް ދިގުކޮށް ކިޔެވިއެވެ. ވަކި ހިސާބަކަށް ދިޔަތަނުން އަޅައިގެންފިއެވެ. ކުޑައާދަންބެގެ ބައްޕަ އެތަން ބުނެދިނުމާއެކު ކިޔެވުން ފުރިހަމަކުރިއެވެ.\nކިޔެވުމުގައި ޖެހުނު ކޮންމެ ކުށެއް ބުނެދިނެވެ. އެ މީހަކު ނަމާދުކޮށް ނިމިގެން ސަލާން ދީފިއެވެ. އެއީ ކާކުކަން ނޭނގޭތީ މިސްކިތުގެ އެތެރެބަޔަށް ބަލަން އިންދާ މިސްކިތުން ފައިބައިގެން އަންނަތަން ފެނުނީ ހުދުހެދުމުގައި ހުންނެވި ބޭކަލެކެވެ. ހުދު ޖުއްބާކޮޅުގެ ކުލަ އަލިކަމުން އެ ބޭކަލަކާ ދިމާއަށް ބަލަން ވެސް އުނދަގުލެވެ.\nއިސްކޮޅުން ދިގުވެފައި ރޫފަ ހެޔޮވަރު ރަތް ދޮން ކުލައިގެ ބޭކަލެކެވެ. ކުޑައާދަންބެގެ ބައްޕަ ފެނިފައި ކައިރިއަށް ވަޑައިގަންނަވައި ސަލާން ގޮވާލައްވާ ޝުކުރު އަދާކުރެއްވިއެވެ. އަދި މި ދަންވަރު ކުރަނީ ކީއްތޯ ސުވާލު ކުރައްވައިފިއެވެ. އެ ބޭކަލަކީ މޫމިނު ޖިންނިއެއް ކަމަށާއި ދުނިޔޭގެ ކޮންމެ އާލަމެއްގައި އުޅުއްވި ނަމަވެސް ޢިޝާ ނަމާދު ކުރައްވަނީ މި މިސްކިތުގައޭ ވިދާޅުވިއެވެ. ކުޑައާދަންބެގެ ބައްޕައަށް އެރޭ ދިމާވި ގޮތުގެ ވާހަކައާއި އުނަގަނޑުން ތިރިން ވާގި ނެތް ވާހަކަ ދެންނެވިއެވެ.\nވެގެން އުޅޭގޮތް އެ ބޭކަލަކަށް އެނގިވަޑައިގެންނެވި ކަހަލައެވެ. މިސްކިތުގެ ދޮރުމައްޗަށް ނުކުމެވަޑައިގަންނަވާ ކޮންމެވެސް އެއްޗެކޭ ގޮވާލެއްވިއެވެ. ކުއްލިއަކަށް އައިނައިތަނެއް ނޭނގި ކުދިބޮޑު ވަރަށް ގިނަ އަދަދެއްގެ ބަޔަކު މިސްކިތް ދޮށަށް ޖަމާވެއްޖެއެވެ. އެކި ސިފަސިފައިގައި ތިބި އެތައް ހާސް ބައެކެވެ. މިސްކިތް ދޮށުގައި ހުސް އެންމެ ތަންކޮޅެއް ވެސް ނެތެވެ.\nއެ ވަގުތު ކުޑައާދަންބެގެ ބައްޕަ ދައްކަވާފައި އެ ބޭކަލަކު ވިދާޅުވިއެވެ. މީނާއަށް މިހެން ހެދީ ކާކުހެއްޔެވެ؟ މިއީ މިހާރު އަހުރެންގެ ވަރަށް ގާތް ރަޙުމަތްތެރިއެކެވެ. މީނާއަކީ ޤުރުއާނުގެ ޢިލްމު ހިތުގައި ހުރި މީހެކެވެ. އެ ޢިލްމަކީ ކުޑަ ހިނދުކޮޅެއްގެ ތެރޭގައި ތިޔަ ބިޔަ ލަޝްކަރު އަންދާ އަޅިއަށް ހެދިދާނެ ފަދަ ޢިލްމެކެވެ. އަހުރެންނަށް ތިޔަބައި މީހުންގެ މައްޗަށް ލިބިފައިވާ ބާރާމެދު ތިޔަބައި މީހުން ޝައްކެއް ނުކުރާނެއެވެ.\nއެހެން ވިދާޅުވުމުން އެތަނުގައި އިން ވަރަށް ސިފަ ހުތުރު އިސްކޮޅުން ވަރަށް ކުރު ހަށިގަނޑެއް ލިބިފައިވާ ކޮރު ޖިންނިއެއް އަތް ހިއްލާލައިފައި ބަރު އަޑަކުން އެކަންކުރީ އޭނާ ކަމަށް ދަންނަވައިފިއެވެ. ކީއްވެކުރި ކަމެއްތޯ ވިދާޅުވުމުން ދެންނެވީ އޭނާގެ ބޮލަށް ކުޑަގިފިލި ކުރީމާ ކުރިކަމެއް ކަމަށެވެ.\nމޫމިނު ޖިންނި ވިދާޅުވިއެވެ. އޭނާ ކުޑަކަމުދާން އުޅުމުން ކަލެއަށް ދުރަށް ޖެހިލާކަށް ވެސް ނޭނގުނު ދޯއެވެ. އެހެން ނޫނަސް ވާރޭވެހެނިކޮށް އޭނާއަށް އަތިރިއަށް ދެވޭނީ ވެސް ކިހިނަކުން ހެއްޔެވެ. މިކަމުގައި އޭނާއަށް އުޒުރު އެބައޮތެވެ. އޭނާ ދޫކޮށްލާށެވެ. އެހެންބުނުމުން އެ ޖިންނި އަދަބު އަދާކޮށްފިއެވެ. ވަގުތުން ކުޑައާދަންބެގެ ބައްޕަގެ އުނަގަނޑުން ތިރީގައި ވާގިޖެހިއްޖެއެވެ.\nއެއަށްފަހު އިޝާރާތެއް ކޮށްލުމުން އެ އެންމެން ކުއްލިއަކަށް ގެއްލިއްޖެއެވެ. މިސްކިތް ތެރެއަށް ވަދެފައި މޫމިނު ޖިންނި ކުޑައާދަންބެގެ ބައްޕައަށް ވިދާޅުވިއެވެ. އަޅުގަނޑު ގޮސްލަނީއެވެ. ހަނދާން ކުރައްވައްޗެވެ. މީގެ ފަހުން ވެސް އަޢޫޒު ބިސްމި ވިދާޅުނުވެ އެފަދަ ކަމެއް ނުކުރައްވައްޗެވެ. އެހެން ވިދާޅުވެ ސަލާމް ކުރެއްވިތަނާ އެ ބޭކަލަކު ވެސް ކުއްލިއަކަށް ގެއްލިއްޖެއެވެ.\nއޭރު އޮތީ ވާރޭ ވެސް ހުއްޓާލާފައެވެ. ކުޑައާދަންބެގެ ބައްޕަ ނާމަގުން ހިނގާފައި ރަށުތެރެއަށް އައީއެވެ. ﷲ ގެ ވާގިފުޅާއެކު އޭގެފަހުން މަރުދުވަހަށް ވެސް އެފަދަ ކަމެއް ދިމާލެއް ނުވެއެވެ.\nއެކި މީހުންގެ ތުންތުންމަތިން މި ވާހަކަ ކިޔަމުން އައިގޮތުގައި ތަފާތުތަކެއް ހުރެދާނެއެވެ. މި ވާހަކަ ކިޔާ އުޅެނީ މި ހާދިސާ ދިމާވި ކުޑައާދަންބެގެ ބައްޕަ ކިޔައިދިން ވާހަކައެއްގެ ގޮތުގައެވެ. އަޅުގަނޑު މި ހާދިސާ ލިޔުމުގައި އަސްލަކަށް ބެލީ މަނަދޫ އައްސޭރި މުޙައްމަދު ޙަމީދު ވިދާޅުވެ ދެއްވި ގޮތެވެ. އެއީ ޙަމީދުބޭ ވެސް އެކި މީހުންގެ ކައިރިން އަޑު އެއްސެވި ގޮތެވެ.\nކުޑައާދަންބެގެ ބައްޕައަށް މާތް ﷲ ރަޙުމަތް ލައްވައި، ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ.\nފޮޓޯ: މަނަދޫ މާމިސްކިތްދޮށް. ފޮޓޯ ކުރެޑިޓް: ޙައްޤުވެރި ފަރާތަށް.


Naib Raeeskan koffaivaa faraithakah MVR 35,000 dheyn ninmi bill anburaa Majleehah fonuvaalaifi\nނައިބު ރައީސުންނަށް އިނާޔަތް ދޭން ނިންމި ބިލް އަނބުރާ މަޖިލީހަށް ފޮނުވާލައިފި\nނައިބު ރައީސްކަން ކޮށްފައިވާ ފަރާތްތަކަށް މަހަކު 35،000 ރުފިޔާގެ އިނާޔަތެއް ދޭން ރައްޔިތުންގެ މަޖިލީހުން ނިންމި ބިލް، ތަސްދީގު ނުކުރައްވާ، އެބިލް އަނބުރާ މަޖިލީހަށް ފޮނުވާލައްވައިފި އެވެ.\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ތަރުޖަމާން، އިބްރާހިމް ހޫދު ވިދާޅުވީ، ނައިބު ރައީސުންނަށް އިނާޔަތް ދިނުމުގެ ބިލު ފާސްކޮށްފައިވަނީ ގާނޫނުއަސާސީގެ ރޫހާ އެއްގޮތަށް ނޫންކަމަށް ރައީސް ދެކެވަޑައިގަންނަވާ ކަމަށެވެ. އެހެންކަމުން އެބިލާމެދު އަލުން ވިސްނެވުމަށް އެދިވަޑައިގަންނަވާ ކަމަށް ރައީސް ވިދާޅުވެފައިވާ ކަމަށް ހޫދު ވިދާޅުވި އެވެ.\nހޫދު ވިދާޅުވީ މާލީ އިނާޔަތް ދޭން ކަނޑައަޅާފައިވާ ގޮތުން، ސުވާލު އުފެދޭ ކަމަށެވެ. އެގޮތުން މަގާމުގައި ހުންނެވި ވަކި މުއްދަތެއް ނެތް، ނުވަތަ އިމެއް ނެތްކަމަށް ހޫދު ވިދާޅުވި އެވެ.\nމަޖިލީހުގެ 32 މެމެބަރުންގެ ވޯޓުން ނިންމި މި ނިންމުމާ އެއްގޮތަށް އެލަވަންސް ލިބޭނީ ޖިނާއީ ކުށެއް ސާބިތުނުވާނަމައެވެ. ނައިބު ރައީސްކަން ކުރައްވާ ބޭފުޅުންގެ ތެެރެރެއިން މިވަގުތު ބަންދުގައި ހުންނެވީ އަހުމަދު އަދީބު އެކަންޏެވެ.\nމި ބިލަކީ އޭދަފުށީ ދާއިރާގެ މެމްބަރު އަހުމަދު ސަލީމް (ރެޑްވޭވް) ހުށަހެޅުއްވި ބިލެކެވެ. ނައިބު ރައީސްކަން ކޮށްފައިވާ މީހަކު ދައުލަތުގެ އެހެން މަގާމެއް އަދާކުރަމުންދާ ނަމަ އިނާޔަތު ފައިސާ ނުލިބޭނެއެވެ.\nނައިބު ރައީސް މަޖިލިސް ރައީސް ޞާލިޙް ސަރުކާރު


ތިޔަ ލޯބީގައި –6| Vaahaka ތިޔަ ލޯބީގައި –6– Vaahaka\n5k 14 0\tOctober 22, 2020\nހާސްވެފައިއިން ލަމްޔާގެނެެސް އޭނާގެ މެޔާލައި ބޮނޑިކޮށްލަމުން ބުރަކަށީގައި ސާރާ ފިރުމަމުންދިޔައެވެ. މަންމަގެ މޭގައި ބޯއަޅައިލައިގެންއިނދެ ލަސްލަހުން ލަމްޔާ ބޯޖަހައިލިއެވެ.\n"ސީރިއަސްލީ ޝަޔަމް. އަހަރެންނަށް އަންގާވެސްނުލާ." ގެއަަށްއައިސްވަދެވުމާއެކު ޖިޔާ ބޭނުންވީ ޝަޔަމްއާ ވާހަކަދައްކާށެވެ. އަދިވެެސް އޭނާއަށް ލިބުނު ޝޮކް ފިލައިގެންނުދެއެވެ. ނުވެސްދެނެހުއްޓައި އޭނާގެ ވެރިއެއްގެގޮތުގައި ޝަޔަމް ފެނުމުން ވާނީވެސްއެހެންނޫންހެއްޔެވެ.\n"މަޑުކޮށްބަލަ. އަހަރެން ޖިޔާއާ ހުރިހާ ވާހަކައެއްވެސް ހިއްސާކުރަމެއްނު. އެހެންމަ އަދި ނުބުނެވިފަ ނެތެއްނު. އެހަށް އަހަރެން ބޭނުމީ މާމައާ ބައްދަލުކޮށްލަން. މިގޮޅަށްއައިގޮތަށް އަހަރެން ދިޔައީ އޮފީހަށް." އަވަސްއަރުވައިލައިފައި ޝަޔަމް ގޮވައިގެން ކޮޓަރިއާއި ދިމާލަށް ދާންއުޅުނު ޖިޔާގެ އަތުގައިހިފައި ހުއްޓުވަމުން ޝަަޔަމް ބުނެލިއެވެ.\n"އެންމެ ރަނގަޅު. އެކަމަކު މާމައާ ވާހަކަދައްކާ ނިންމާގޮތަަށް އަހަރެންގާތަށް އަނަންވާނެ." އިންޒާރެއްދޭފަދަ ގޮތަކަށް ޝަޔަމްއާއި ދިމާލަށް ޝަހާދަތްއިނގިލި ދިއްކޮށްލަމުން ޖިޔާ ބުނެލިއެވެ. އެއާއެކު ޝަޔަމްގެ ހިނިގަނޑު ފަޅައިގެންދިޔައެވެ. ޖިޔާ އުޅޭގޮތުން އޭނާއަށް މަޖާވީއެވެ. އެންމެރަނގަޅޭބުނެ ބޯޖަހައިލައި ޝަޔަމް މުހުސިނާގެ ކޮޓަރިއާއި ދިމާލަށް ހިނގައިގަތީ ގޭތެރޭގައި އެއްވެސް މީހެއްގެ ހިލަމެއްނެތުމުންނެވެ. މުހުސިނާވެސް މިގަޑީގައި ވާނީ ކޮޓަރީގައިކަން އޭނާއަށް އެނގެއެވެ.\nމުހުސިނާއާއި ބައްދަލުކޮށްލުމަށްފަހު ޝަޔަމް އައިސް ޖިޔާގެ ކޮޓަރީ ދޮރުހުޅުވައިލަމުން ވަނެވެ. އެނދުމަތީގައި ފޯނާއި ކުޅެންއޮތް ޖިޔާ އަވަސްއަވަހަށް ތެދުވެ އިނށީދެ ހަމަޖެހިލިއެވެ. ހީވަނީ ހިތުގައިވި ހުރިހައި ސުވާލެއްގެ ޖަވާބު ހޯދުމަށް ތައްޔާރުވެލީހެންނެވެ.\n"ދެން ބުނެބަލަ.. ޝަޔަމް ކިހިނެއް ތިހުރިހާކަމެއްކުރީ؟ ގޯޑް އައި އެމް ސްޓިލް ޝޮކްޑް. ތީހަމަ ނުހައިކްގެ ހިތްއަތުލަން ރޭވި ރޭވުން ކާމިޔާބުކުރަން ކުރިކަމެއްތަ؟ އަހަރެންނަށް ގަބޫލުކުރަންވެސް އުނދަގޫވޭއެބަ." ޝަޔަމްއަށް ވާހަކަދައްކާނެ ފުރުސަތެއްނުދީ ޖިޔާ އަނގަތަޅުވަމުން ދިޔައެވެ.\n"ޕިސް ޕިސް. އަހަރެން ވާހަކަދައްކާލާނެ ފުރުސަތެއް ދިނީމަދޯ އަހަރެންނަށް އެއްޗެއް ބުނެވޭނީވެސް." ޖިޔާގެ ކޮނޑުގައިހިފައި ތަޅުވައިގަންނަމުން އަޑަށް ބާރުލައިފައި ޝަޔަމް ބުނެލިއެވެ. ވަގުތުން ދައްކަމުންދިޔަ ވާހަކަތައް މެދުކަނޑައިލުމަަށްފަހު ޖިޔާ ޝަޔަމްއަށް ސަމާލުކަންދިނެވެ.\n"ޖިޔާއަށް އަހަރެން ނުބުންޏަސް އެނގޭނެ ދޯ އަހަރެންގެ އަމިއްލަ ބިޒްނަސްއެއް އޮންނަކަން. އަދި މިތަނުގަ އަހަރެންގެ ވިޔަފާރީގެ ގޮތްޕެތް އޮންނަން އަހަރެން އަބަދުވެސް ބޭނުންވާކަން. ޖިޔާގެ ވާހަކަތަކުން އަހަރެންނަށް އެނގުނީ ޒައިދުގެ ވިޔަފާރި ދަށްވަމުންދިޔަކަން. ޖިޔާ އަބަދުވެސް ކިޔަމެއްނު އޭނާގެ ފަރުވާކުޑަ ވާހަކަ. އެކޮމްޕެނީ އޭނާ ވިއްކާލަންއުޅޭހެން ހީވެއޭވެސް ބުނީ ޖިޔާއެއްނު. އަހަރެން ޖިޔާގެ އަތުން ޒައިދުގެ މެއިލް ހޯދީމަ އަހަރެން ހީކުރީ ޖިޔާއަށް ކޮންމެސްވަރަކަށް ޝައްކުވާނެކަމަށް. އެކަމު އެހެނެއްވެސް ނުވިތާ. އަހަރެން އެނބުރި އޮސްޓްރޭލިއާއަަށް ގޮސް ހަމަޖެހިލާފަ ޒައިދުއަަށް މެއިލްކުރީ އަހަރެންގެ ބިޒްނަސް އައިޑީއިން. ވަގުތުން އޭނަ ޖަވާބުދީފި. އަހަރެން އެދުނިން ވިޔަފާރީގެ ކަންތައް މަޝްވަރާކޮށްލަން އައުމަަށް. ވީޑިއޯ ކޮންފްރެންސް ތްރޫކޮށް އެކަން ކުރާކަށް އޭނަ އެއްބަހެއްނުވި. އެހެންވެ އޭނަގެ ހުރިހާ ޚަރަދެއްގަ އަހަރެންހިފީ. ބައްދަލުކޮށްފަ ވެވުނު އެއްބަސްވުމަށް އޭނަވެސް ރުހުނީމަ މިހާ ފަސޭހައިން މިކަންމިވީ. މިހާރު އެއީ އަހަރެންގެ ތަނެއް. އެތަން ދެންހިނގާނީ އަހަރެން ބޭނުންވާ ގޮތަކަށް." ފުންނޭވައެއްލަމުން އެނދުގައި ޝަޔަމް ހަމަޖެހިލިއެވެ.\n"ސޯ.. ތީ.. ނުހައިކް ހޯދަންކުރި ކަމެއްނޫންތަ؟" އިރުކޮޅަކު ވިސްނައިލަން އިނުމަށްފަހު ލަސްލަހުން ޖިޔާ އަހައިލިއެވެ. "ނުހައިކް ދޯ... ތިވެސް އަހަރެން އެ ކޮމްޕެނީ ގަންނަން ބޭނުންވި އެއްސަބަބު. އެކަމަކު ތީއަދި ކުޑަ ރީޒަންއެއް. ކުރިންވެސް ބުނިހެން އަހަރެން ބޭނުންވީ އަހަރެންގެ ހުވަފެން ހަގީގަތަކަށްހަދަން. ތިތަނުގަ ނުހައިކް އުޅުން އެއީ އަހަރެން ކުރާނެ ކަމެއްނޫނެއްނު.. ދޯ.. ސްޓިލް.. ނުހައިކްގެ ހިތް ފަތަހަކުރުމަކީވެސް އަހަރެންގެ ޕްލޭންގެ ބައެއް. ޖިޔާއަށް އެއީ އަހަރެންނަށް ވާނެ ކަމެއްކަން އަންގަދޭނަން. އެހެންވެ އަހަރެން ބޭނުންވަނީ ނުހައިކްއާ ވީހައިވެސް ގާތުން މަސައްކަތްކުރަން. މާނައަކީ އަހަރެންގެ ޕީއޭ ގޮތުގަވެސް ހުންނާނީ ހަމަ ނުހައިކްއޭ." ޖިޔާގެ ސުވާލަށް ޖަވާބުދެމުން ޝަޔަމް ހިނިތުންވެލިއެވެ.\nޝަޔަމްގެ ވާހަކަ ހުރިގޮތުން ފުރަތަމަ ފަހަރަށް ޖިޔާގެ ހިތުގައި ބިރުވެރިކަމުގެ ރާޅުބާންޏެއް ދުވެލިއެވެ. އޭނާއަށް ކާމިޔާބުނުވިކަމެއް ޝަޔަމް ހަގީގަތުގައިވެސް ކާމިޔާބުކޮށްފާނެ ހީވިއެވެ. ނުހައިކްގެ ހިތް ޝަޔަމްއަށް ލެނބިއްޖެނަމަ ދެންވާނީ ކިހިނެއްހެއްޔެވެ؟\nގޭގެބިތްދޮށުގައި ހައްދައިފައިއޮތް ކުޑަކުޑަ ބަގީޗާގެތެރޭހުރި ކުޑަބެންޗެއްގައި އިނށީދެލައިގެން ފުންވިސްނުމަކަށްގެއްލިފައި ލަމްޔާ އިނެވެ. ސާރާގެ ވާހަކަތަކަށް ދޭނެ ޖަވާބަކާއިމެދުގައި އޭނާ އަދިވެސް ވިސްނަނީއެވެ. ސާރާގެ ހިތްރުހޭގޮތަކަށް އެކަން ކުރިއަށް ގެންދިއުމުން ރަނގަޅުވާނޭ ހިތަށްއެރީ ކިތަށްފަހަރުކަމެއްވެސް ނޭނގެއެވެ.\nކޮންމެގޮތެއްވިޔަސް އެއީ އޭނާގެ މަންމައެވެ. ބައްޕައަކާއި ނުލާ އެމަންމަ އެމީހުންބަލައި ބޮޑުކުރީ ކިހައިލޯބިންހެއްޔެވެ؟ އެމީހުނަށްޓަކައި ހުރިހައި ޒިންމާއެއް މަންމަވަނީ އެންމެ ފުރިހަމަގޮތުގައި އުފުލައިފައެވެ. ވީއިރު އޭނާއަށް ދެރަވާނެކަމެއްގެ ވާހަކަ މަންމަ އޭނާގާތުގައި ދައްކައިފާނެހެއްޔެވެ؟ ނޫނެކެވެ. މަންމަ އަބަދުވެސް އެދެނީ އޭނާ އާއި އޭނާގެ ދޮންބެއަށް ހެޔޮގޮތްވުމަށެވެ.\nފުންނޭވާއެއްލަމުން ލަމްޔާ އިސްޖަހައިލިއެވެ. ކައިވެންޏެއްކުރަން އޭނާގެ އަމިއްލަ ނަފުސް ތައްޔާރުބާއެވެ؟ އެސުވާލުގެ ޖަވާބުވެސް ޚުދު އޭނާއަށް ނޭނގެއެވެ.\nދެފަރާތަށް ބޯހޫރުވައިލަމުން ލަމްޔާ ވަށައިގެން ނަޒަރު ހިންގައިލިއެވެ. އެވަގުތު އެތަނުގައި އުދުހެމުންދިޔަ ކުޑަކުޑަ ކޮކާ އޭނާގެ ލޮލުގައި އަޅައިގަތެވެ. ނުތަނަވަސްވެފައިވި ސިކުނޑިއަށް ލުޔެއްލިބިގެންދިޔަކަހަލައެވެ. މާތަކުގެ ވަށައިގެން އެެސޮރުއުދުހެމުންދިޔަ މަންޒަރުން ހިނދުކޮޅަކަށް ނަމަވެސް އެސިކުނޑީގައި އެނބުރެމުންދިޔަ ކޫސަނި ޚިޔާލުތައް ފިލައިގެންދިޔައެވެ. ތުނިތުނި ތުންފަތްމައްޗަށް ހިނިތުންވުން ވެރިވެގެންދިޔައީ ކުޑަހިނދުކޮޅެއްގެ ތެރޭގައެވެ.\n"ދަރިފުޅާ. ކޮންޚިޔާލަކަށް ގެއްލިފަ" ލަޔްމާ ގާތުގައި އައިސް އިނށީދެލައި ލޯބިން ފިރުމައިލަމުން ސާރާ އަހައިލިއެވެ. ސާރާގެ ހިލަންވުމާއެކު ސިހިފައި ލަމްޔާ ބަލައިލިއެވެ. ދެފަރާތަށް ބޯހޫރުވައިލަމުން އަނެއްކާވެސް އެކޮކާލާ ދިމާލަށް ލަމްޔާ ނަޒަރު ހުއްޓައިލިއެވެ.\n"އަޅުގަނޑު ގޮތެއް ނިންމައިފިން." ހިމޭންކަމުގެ ސުކޫތަކަށްފަހު ލަމްޔާ ބުނެލިއެވެ. އެއްވެސް އެއްޗެއްނުބުނެ ސާރާ މަޑުންއިނީ ލަމްޔާއަށް ވާހަކަދެއްކުމަަށް ފުރުސަތުދީގެންކަހަލައެވެ.\n"މިއަދާ ހަމައަށްއާއިރު ދުވަހަކުވެސް މަންމަ އަޅުގަނޑަށް ދެރަވާނެ އެއްވެސް ކަމެއްގެ ވާހަކަ ދައްކާފައެއްނެތް. އެފަދަ އެއްވެސްކަމެއް ކޮށްފައެއްނެތް. އަބަދުވެސް އަޅުގަނޑަށްދިނީ ހެޔޮނަސޭހަތް. ދާންވީ ރަނގަޅުމަގު ދައްކައިދިން. މަންމައަށްވުރެ ބޮޑަށް އަޅުގަނޑަށް އެންމެ ރަނގަޅުވާނީ ކޮންގޮތެއްކަމެއް އެނގޭނެ އެހެންމީހަކު ނުހުންނާނެ. އެހެންވީމަ އަޅުގަނޑު ބޭނުންވަނީ މަންމައަށް ފެންނަގޮތަކަށް މިކަން ނިންމަން. އަޅުގަނޑު މަންމަގެ ކޮންމެ ނިންމުމަކާވެސް ރުހިގަބޫލު." ވާހަކަދައްކައި ނިންމާލިއިރު ލަމްޔާގެ ދޮންކޯތާފަތަށްވަނީ ހިސާބެއްގެ ރަތްކަމެއް ވެރިވެފައެވެ. ދައްކަމުންދިޔަ ވާހަކައިގެ ބާވަތުން އޭނާ ލަދުގަތީއެވެ. އެކަން ސާރާއަށް ވިސްނި ހިނިތުންވެވުނެވެ. ގާތުގައި ބޮޑުވެފައިއިން އަންހެންދަރިގެނެސް ބައްދައިލެވުނީ އެދަރިފުޅުގެ މައުސޫމުކަން އިހުސާސުވެފައެވެ. އޭނާއަށް އެދަރިފުޅަށް ދެވުނީ ހެޔޮތަރުބިއްޔަތެއްކަން ގައިމެވެ. ސާރާގެ ހިތުގައި ލޯބިވާ އަންހެންދަރިފުޅާއިމެދުގައިވި ޤަދަރު އުފުލިގެންދިޔައެވެ. އޭނާއަށް ވެގެންވާނަމަ އެދަރިފުޅަށް ދުނިޔޭގެ ހުރިހައި އުފަލެއްދިނީހެވެ. ސާރާވެސް އެކައިވެންޏާއިމެދުގައި ރަނގަޅަށް ވިސްނައިލުމަަށްފަހު ގޮތެއް ނިންމާނަމޭ ބުނެލީ ލަމްޔާގެ ނިތްކުރީގައި ބޮސްދެމުންނެވެ.\nއޭގެ ހަފްތާއެއްވަރު ފަހެވެ. ކަންފަތުގައި ޖަހައިގެންހުރި ފޯނު ދުރުކޮށްލަމުން ތޮއިބާއަށް ހަމްދުއަޅައިލެވުނީ ފޯނުގެ އަނެއްފަރާތުގައިހުރި ނާޒްދިން އުފާވެރި ޚަބަރަކުންނެވެ. ޒާއިންގެ ކައިވެންޏަށް އެމީހުން ބޭނުންވިފަދަ ހެޔޮލަފާ އަންހެންކުއްޖަކު ލިބުނީއެވެ. ނާޒްއަށް އިތުބާރުކޮށް ތޮއިބާ ބޭނުންވީ އަވަހަށް ޒާއިން ރުއްސާށެވެ.\nނާޒްގެ ކޯލު ކުރުކޮށްލަމުން ތޮއިބާ ބާރު ހިނގުމެއްގައި މިސްރާބުޖެހީ ޒާއިންގެ ކޮޓަރިއާއި ދިމާލަށެވެ. ޓަކި ޖަހައިލުމެއްނެތި އޭނާއަަށް ދޮރުހުޅުވައިލެވުނީ ހިތްއަވަސްވެފައި ހުރިވަރުންނެވެ.\nހުޅުވިގެންދިޔަ ކޮޓަރީގެ ދޮރާއި ދިމާލަށް އެނދުގައި އޮތް ޒާއިން ބަލައިލީ ސުވާލުގެ ނަޒަރަކުންނެވެ. އެތެރެއަށްވަތް ތޮއިބާ ފެނުމާއެކު އޭނާ ތެދުވެ އެނދުގެ ހެޑްބޯޑުގައި ލެގިލިއެވެ.\n"ކިހިނެއްވީ؟ މަންމަ ކަމަކުތަ؟" މޫޑު ރަނގަޅުވަގުތެއްކަމުން ޒާއިން ވާހަކައްކީ މަޑުމައިތިރިކޮށެވެ. ލަސްފިޔަވަޅުތަކެއްގައި އައިސް ތޮއިބާ ޒާއިން ގާތުގައި އެނދުގައި އިނށީދެލިއެވެ.\n"ހޫމް. ޒާން ގާތު ވާހަކައެއް ދައްކާލަން ކަމަށް." ފަރުވާތެރިވެ ޒާއިންގެ މޫނަށް ބަލަންއިނދެ ތޮއިބާ ބުނެލިއެވެ. އެއާއެކު ޒާއިން ނިތްއަރުވައިލީ ކޮންވާހަކައެއްތޯ އަހައިލާފަދަ ގޮތަކަށެވެ.\n"ޒާން ވާނެ މަންމަ މިދައްކާވާހަކަ ރަނގަޅަށް އަޑުއަހަން." ބުނަންބޭނުންވި ވާހަކަބުނުމަށް ތޮއިބާ ފަސްޖެހެމުންދިޔައެވެ. ވަކިއެއްޗެކޭ ނުބުނެ ޒާއިން އެއިންގޮތަށް އިނެވެ.\n"މަންމަ ޒާން ކައިވެނިކުރަން ކުއްޖަކު ހޯދައިފިން. މަންމަ ބޭނުމީ ޒާން އެކުއްޖާއާ ކައިވެނިކުރަން. އެއީ ވަރަށް..." ތޮއިބާގެ ޖުމުލަ ފުރިހަމަނުވަނީސް ޒާއިން ފުންމައިގެން އެނދުން ތެދުވިއެވެ.\n"އޭން؟ ކީކޭ؟ އަހަރެންގެ ކައިވެންޏޭ؟ މަންމަ މޮޔަވީތަ؟ އަހަރެން ނޫޅެން އެއްވެސް މީހަކާ ކައިވެނި ކުރާކަށް.. އަހަރެން ތިވާހަކަ އަޑުއަހާކަށްވެސް ބޭނުމެއްނޫން. ހީކުރަން މަންމައަށް ޖަވާބުލިބިއްޖެކަމަަށް." ހިތްހަމަނުޖެހުނުވަރުން ޒާއިން އަށް ބާރަށް ބުނެވުނެވެ.\nމާކުރިންވެސް ކަންތައްވާނީ އެގޮތަށްކަން ތޮއިބާއަަށް އެނގެއެވެ. އެހެނަސް މިފަހަރު ވަކި ޒާއިންއަށް ދޫކުރާކަށް އޭނާވެސް ބޭނުމެއްނުވިއެވެ.\n"ޒާއިން ރުހުނަސް ނުރުހުނަސް މިކައިވެނި ކުރެވޭނެ. ބަލަ ޒާއިން ބޭނުންވަނީ އުމުރުދުވަހު ތިގޮތަށް އުޅެންތަ؟ ހަޔާތުގެ ދުވަސްތައް ބޭކާރު ގޮތުގަ ވޭތުކުރަންތަ؟ ލައްކަދުވަހު އަހަރެންނަަށް ކެތްކުރެވިއްޖެ. އެކަމަކު ޒާއިންގެ ތިކުޅިވަރުދެކޭކަށް ދެން އަހަރެން މަޑަކުން ނުހުންނާނަން." ތޮއިބާގެ އަޑުގައިވެސްވީ ނުރުހުމެވެ. ޒުވާން ދަރިފުޅުގެ ހަޔާތް ބޭކާރުވެގެންދާތަންދެކެން މަޔަކަށް ކެތްވާނެހެއްޔެވެ؟\n"މީ އަހަރެންގެ ދިރިއުޅުން. މި ދިރިއުޅުން ކުރިއަަށް ގެންދާނެގޮތް އެނގޭނީ އަހަރެންނަށް. އަހަރެން މިބުނީނު ތިކައިވެންޏެއް ނުކުރާނަމޭ. މީ އަހަރެންގެ އެންމެ ފަހުގެ ނިންމުން. އިތުރަށް އެއްވެސް ވާހަކައެއް ދައްކާކަށް ބޭނުމެއްނޫން." ދަތްކުނޑިވިކައިލަމުން އަޑަށް ބާރުލައިފައި ޒާއިން ހަޅޭލަވައިގަތެވެ. އިރުކޮޅަކު އެއްޗެެއްނުބުނެ ތޮއިބާއަށް ބަލަން އިނދެވުނެވެ. ޒާއިންގެ ރުޅިވެރިދެލޮލަަށް ބަލައިލަމުން ފުންނޭވާއެއްލައިފައި އިންތަނުން ތޮއިބާ ތެދުވިއެވެ.\n"އެހެންވީއިރު އަޑުއަހާ. މިގެއާ މިހުރިހާ މުދަލަކީ އަހަރެންގެ ފިރިމީހާގެ އެއްޗެހި. އަހަރެންނަށް ދީފަހުރި ތަކެތި. މިތަނުގަ ޒާއިންގެ މަސައްކަތުން ހޯދި އެންމެ އެއްޗެއްވެސް ނުހުންނާނެ. ޒާއިން ތިއުޅޭ ވައްތަރަށް ތިއުޅެވެނީވެސް އަހަރެން ޒާއިންއަށް ފައިސާ ދޭތީ. އެކަމަކު ތިވައްތަރަށް އުޅޭކަަށް ދެންއަހަރެންގެ އަތަކުން ލޯލާރިއެއްވެސް ނުލިބޭނެ. މިހާރު މިވަގުތު އަހަރެން ޒާއިން މިގެއިން ނެރުނަސް ގޮސްވަންނާނެ ތަނެއްނެތި މަގުމަތިވާނެކަން ޔަގީން. ޒާއިން ތީ އަތުންފައިން މަސައްކަތެއްކުރާހިތްވާ މީހެއްނޫންކަން އަހަރެންނަށް އެނގޭ. އެހެންވީމަ އަހަރެންގެ ބަސްގަބޫލުކޮށް މިކައިވެނިކުރަން ތައްޔަރުވޭ. އެހެންނޫނީ މިއަރާމު ތަނަވަސް ދިރިއުޅުން ދޫކޮށް މިގެއިން ނުކުމެގެންދާން ތައްޔާރުވޭ." ހިތްހަމަނުޖެހުނުވަރުން ޒާއިންއާއި ދިމާލަށް ހަޅޭއްލަވައިގަނެފައި އެކޮޓަރިން ނުކުމެގެން ތޮއިބާ ދިޔައެވެ.\nޒާއިންގެ ހަޅޭކުގެ އަޑުން މުޅި ކޮޓަރި ގުގުމައިގެންދިޔައެވެ. އައިސްފައިހުރި ގަދަ ރުޅީގައި ހެދޭ ނުހެދޭއެއްވެސް އޭނާއަކަށް ނޭނގެއެވެ. ޑްރެސިންގް ޓޭބަލްމަތީގައިހުރި ހުރިހައި ރީތިވާ ސާމާނެއް އަތުން ޖެހިޖެހީނުން ޒާއިން އުކައިލިއެވެ. އެވަރުންވެސް އޭނާގެ ހިތްހަމަޖެހުނުހެނެއް ހިއެއްނުވެއެވެ. ބަލާކަށްނުހުރެ ދެއަތުން މުށްކަވައިފައި އޭނާގެ ސޫރަ ފެންނަންހުރި ޑްރެސިންގް ޓޭބަލްގެ ލޯގަނޑުގައި ޖެހިޖެހީނުން ތަޅައިލިއެވެ. އެކި ދިމަދިމާލަށް ބުރަބުރައިގެންދިޔަ ބިއްލޫރިކޮޅުތަކުގައި ޒާއިންގެ އަތުން ހޭކުނު ލޭތިކިތައް ހަރުލައިފައިހުއްޓެވެ.\n"އަހަރެން ތިކައިވެނި ކުރިއަސް ދުވަހަކުވެސް އަހަރެންގެ ފަރާތުން ތިއަންހެންކުއްޖަކަށް އެއްވެސް ހެވެއްް ނުލިބޭނެ." އަޑުގެނެތްތަނަށް ޒާއިން ހަޅޭލަވައިގަތީ ލޭއޮހޮރެމުންދިޔަ ދެއަތަށް މުށްކަވައި ބާރުކޮށްލަމުންނެވެ. އައިސްފައިހުރި ގަދަރުޅީގައި އަތުގައި އަޅަމުންދިޔަ ވޭންވެސް އޭނާއަށް އިހުސާސު ނުކުރެވޭކަހަލައެވެ.\nIshoo October 23, 2020\nއިމް 🖤🖤 October 24, 2020\nވާވް 😯😯😯😯 ވަރަށް ރީތި 😻😻😻😻😻😻 ހަމަ ހަބޭސް 👌👌👌👌👌👌👌👌👌 ވަރަށް ރީތި މިވާހަކަ ❤❤❤❤❤❤❤\nބަރަބޯ October 24, 2020\nނައުފާއަށް ލޯބިން ކިޔަނީ ކީކޭ؟\nއާންމުކޮށް ކިޔަނީ ނައު.. ހެހެ..\nވަރަށް ރީތި ވާހަކައެއް މީ.. މާޝާ ﷲ ❤.. އަނެއް ބައި ކޮންއިރަކުން ؟؟\nތެންކިޔު.. އަނެއްބައި މިހާރު އަޕްވެފަ އިނީ. ❤\nއަޒޫ October 25, 2020\n، ކޮން އިރަކުން ތޯ އަނެއް ބައި ގެނެސް ދެއްވާނީ\nމިހާރު އަޕްވެފަ އިނީ. 😊\nކޮންއިރަކުން އަނެއް ބައި؟؟؟ ވަރަށް ރީތި ވާހަކައެއް މީ މާޝާ ﷲ ❤


Iran in hifehetti tanker ge falhuveringe foto thah aammu koffi | Mihaaru\nޓޭންކަރުގައި ތިބި ފަޅުވެރިން ބައްދަލުވުމެއް ބާއްވަނީ.\nއީރާނުން ހިފެހެއްޓި ޓޭންކަރުގެ ފަޅުވެރިންގެ ފޮޓޯތައް އާއްމުކޮށްފި\n23 ޖުލައި 2019 - 16:352comments\nސްޓެނާ އިމްޕީރޯ ޓޭންކަރުގެ ފަޅުވެރިންނަށް ކާން ތައްޔާރު ކުރާ ތަނާއި ފަޅުވެރިންނަށް އީރާނުގެ އޮފިޝަލުން ވާހަކަ ދައްކާ މަންޒަރުގެ ފޮޓޯ އާއި ވީޑިއޯފުޓޭޖް ވަނީ އާއްމުކޮށްފަ އެވެ. ތެޔޮ ބޯޓުގައި ތިބި 23 ފަޅުވެރިން ބައްދަލުވުންތައް ބާއްވާ މަންޒަރާއި ކޮމްޕިއުޓާ ސިސްޓަމްތައް އެ މީހުން މޮނިޓާ ކުރާ މަންޒަރު ވެސް އާއްމުކޮށްފައިވެ އެވެ. ފުޓޭޖަކުން ފެންނަ ގޮތުން ފަޅުވެރިން ބޭއްވި ބައްދަލުވުމެއްގައި ޔުނިފޯމް ނުލައި ހުރި ފަޅުވެރިއަކު ވަނީ "ކެމެރާއާ ދިމާލަށް ނުބަލަން" ބުނެފަ އެވެ.\nޓޭންކަރުގެ ފަޅުވރިން ކެެއުން ތައްޔާރު ކުރަނީ.\nތެޔޮ ބޯޓުގައި ތިބީ އިންޑިއާގެ 18 މީހުންނާއި ރަޝިޔާގެ ތިން މީހުންނާއި ފިލިޕީންސް މީހަކާއި ލެޓްވިއާ މީހެކެވެ. ތަހުގީގަށް ބޯޓު މިހާރު ވަނީ ބަންދަރު އައްބާސް އަށް ގެންގޮސްފަ އެވެ. ތެޔޮ ބޯޓުގެ ސްވިޑަންގެ ވެރިފަރާތުން މިހާރު ވަނީ ފަޅުވެރިންނާ ބައްދަލު ކުރަން އެދިފަ އެވެ. އީރާނުން ބުނެފައި ވަނީ ހުރިހާ ފަޅުވެރިންގެ ހާލު ވެސް ރަނގަޅު ކަމަށެވެ.\nޓޭންކަރުގެ ފަޅުވެރިން ސިސްޓަމްތައް މޮނިޓާ ކުރަނީ.\nއީރާނުން ބުނެފައި ވަނީ ތެޔޮ ޓޭންކަރު ހިފެހެއްޓީ ބައިނަލްއަގުވާމީ ގާނޫނާ ޚިލާފުވުމުން ކަމަށެވެ. ހޮރްމޫޒް ކަނޑުއޮޅިން މަސް ބޯޓެއްގައި ޓޭންކަރުން ޖެހި އެކްސިޑެންޓްވެ ހާލުގައި ޖެހުނު ބޯޓަށް ޓޭންކަރުން އަޅާނުލި ކަމަށް އީރާނުން ވަނީ ބުނެފަ އެވެ.\nޓޭންކަރުގައި ތިބި ފަޅުވެރިންނާ އީރާނުގެ އޮފިޝަލަކު ވާހަކަ ދައްކަނީ. --ފޮޓޯ:އޭއެފްޕީ\nއިނގިރޭސި ސަރުކާރުން ބުނެފައި ވަނީ އީރާނުން ވަނީ އެ ގައުމުގެ ޓޭންކަރު ކަނޑުފޭރިގެންފައި ކަމަށެވެ. އަދި ޓޭންކަރު ސަލާމަތް ކުރެވޭނެ ގޮތަކީ ކޮބައިތޯ ބަލަމުންދާ ކަމަށް ވަނީ ބުނެފަ އެވެ.\nއީރާނުގެ ތެޔޮ ޓޭންކަރެއް އިނގިރޭސި ސިފައިން މި މަހު ކުރީކޮޅު ވަނީ ޖިބްރޯލްޓާ ބޭރުން ހިފަހައްޓައިފަ އެވެ.\nއީރާނުން ހިފެހެއްޓި ޓޭންކަރުގައި ސިފައިންގެ މީހަކު ހަތިޔާރާ އެކު. --ފޮޓޯ:ރޮއިޓާސް\nއިތުރު ލިޔުންތައް އީރާން އިގިރޭސިވިލާތް އޮއިލް ޓޭންކަރު (އީރާން)


ވޮލީމުބާރާތުގެ އަންހެން ޑިވިޝަންގެ ޗެމްޕިއަންކަން ނިއުސްޓާސް ހޯދައިފި.\nޕްރިޒަން ކްލަބުން އިންތިޒާމް ކޮށްގެން ކުރިއަށް ގެންދާ އަރޭނާ ހޮޓެލްސް ޕީއާރުސީ ވޮލީބޯލް ޓޯނަމަންޓް 2017 ގެ އަންހެން ޑިވިޝަންގެ ޗެމްޕިއަންކަން ނިއުސްޓާސް ސްޕޯރޓްސް ކްލަބް ހޯދައިފިއެވެ.\nރޭ މާފުށީ ޖަލުގެ ވޮލީ ކޯޓުގައި މާފުށި އަންހެނުންގެ ތަރައްގީއަށް މަސައްކަތްކުރާ ކޮމެޓީ އާއި ބައްދަލުކޮށް3ސެޓް 1 ސެޓުން މެޗް ކާމިޔާބުކޮށް މުބާރާތުގެ އަންހެން ޑިވިޝަންގެ ޗެމްޕިއަންކަން ނިއުސްޓާސް ހޯދާފައިވަނީ ވާދަވެރި މޮޅު ކުޅުމަކަށް ފަހުއެވެ.\nރޭގެ މެޗަކީ މުބާރާތުގެ އެހެން މެޗްތަކާއަޅާބަލާއިރު ތަފާތު މޮޅު ކުޅުމެއް ދެޓީމުގެ ފަރާތުންވެސް ފެނިގެންދިޔަ މެޗެކެވެ. ރޭގެ މެޗުގެ މޮޅު ކުޅުންތެރިއަކަށް ހޮވިފައިވަނީ ނިއުސްޓާސް ސްޕޯޓްސް ކްލަބްގެ މަރިޔަމް ނަޖްފާ އެވެ.\nމިރޭ އޮންނާނީ މިމުބާރާތުގެ ފިރިހެން ޑިވިޝަންގެ ފައިނަލް މެޗެވެ. މި މެޗްގައި ބައްދަލުކުރާނީ އައިކޯސްޓްއީއެސްޖީ އާއި މަފުށީ ޕްރިޒަން2އެވެ. މިރޭގެ މެޗަށްފަހު މުބާރާތް ނިންމުމުގެ ރަސްމިއްޔާތު ބޭއްވުމަށް ވަނީ ހަމަޖެހިފައެވެ.


Naslee imthiyaaz gadhave Europe ge football halaaku vedhaane\nނަސްލީ އިމްތިޔާޒު ގަދަވެ ޔޫރަޕްގެ ފުޓްބޯޅަ ހަލާކަށް\nތަހުޒީބާއި ރަށްވެހި ކަމުގައި އެންމެ ކުރިއަރާފައިވާ އެއް ބައްރަށް ޔޫރަޕް ކަމަށް ބުނެ އެވެ. ކޮންމެ ދާއިރާއަކަށް ބެލިކަމުގައިވީ ނަމަވެސް ޔޫރަޕް ވަނީ ދުނިޔޭގެ އެހެން ސަރަހައްދުތަކަށް ވުރެ މާ އުހުގަ އެވެ. ދުނިޔޭގެ އެންމެ ގިނަ ބަޔަކު ބަލާ އެއް ކުޅިވަރަކީ ފުޓްބޯޅަ އެވެ. ދުނިޔޭގެ ފުޓްބޯޅައިގައި ވެސް އެންމެ މަގުބޫލު ބައްރަކީ ޔޫރަޕެވެ. ފުޓްބޯޅަ އެންމެ ކުރި އަރާފައިވާ ބައްރަކީވެސް އެއީ އެވެ.\nއެހެންނަމަވެސް ޔޫރަޕުން އަދިވެސް އޭގެ ނުފިލާ ނަސްލީ ތަފާތު ކުރުންތަކާ ހެދި ޔޫރަޕްގެ ފުޓްބޯޅައަށް އޮތް ގޮންޖެހުން އެހާ ބޮޑެވެ. ޔޫރަޕްގެ ފުޓްބޯޅައަށް އޮތް ހަލާކަކަށް ވާނީ އެ ބައްރުގެ ގިނަ ގައުމުތަކުގައި އޮތް ނަސްލީ ތަފާތު ކުރުމެވެ. ކަޅު މީހުންގެ މައްޗަށް ދޮން މީހުންނަކީ "މާ ގަދަ" ބައެއް ކަމުގެ ނުބައި ވިސްނުން ވަދެ ކަޅު ނަސްލުގެ މީހުންނާ ދީމާކޮށްލާފައި، އެގޮވާ ފަތިވަރުތަކުގެ އަޑު އެންމެ ގިނައިން އިވޭނީ ފުޓްބޯޅަ ދަނޑުތަކުންނެވެ.\nއިޓާލިއަން ލީގްގައި މިދިޔަ ހަފުތާގައި، ބުރޭޝާ އާއި ހެލަސް ވެރޯނާ ކުޅުނު މެޗުގައި ބުރޭޝާގެ ފޯވަޑް މާރިއޯ ބަލޮޓެލީއަށް ނިސްބަތްކޮށް ވެރޯނާގެ ސަޕޯޓަރަކު ނަސްލީ ގޮތުން ދިމާ ކުރުމުން، ފައި ދަށުގައި އޮތް ބޯޅަ އަތަށް ނަގައި ބަލޮޓެލީ ވަނީ ނަސްލީ ގޮތުން ދިމާކުރި ސަޕޯޓަރާ ދިމާލަށް ބޯޅަ އެއްލައި ޖަހާފަ އެވެ. މެޗުގެ އޮފިޝަލުންގެ ސަމާލުކަމަށް އެކަންތައް ގެނައުމަށް ބަލޮޓެލީ ކުރި ކަންތަކަށް ތައުރީފު އޮހުނެވެ. ވެރޯނާއަށް ޖެހުނީ ދިގު މައްދަތަކަށް ސަޕޯޓަރު ދަނޑަށް ނުވަދެވޭ ގޮތަށް ސަސްޕެންޑް ކުރާށެވެ.\nސާބިއާގެ ކްރްވިނާ ޒްވެޒްޑާ ނުވަތަ ރެޑްސުޓާ އާއި އިނގިރޭސި ވިލާތުގެ ޓޮޓެންހަމް ހޮޓްސްޕާސް، ޗެމްޕިއަންސް ލީގްގައި މިރޭ ކުޅެން ހަމަޖެހިފައިވާ މެޗަށްވެސް ވަނީ ނަސްލީ އިމްތިޔާޒުގެ ހިޔަނި އެޅިފަ އެވެ. ފުރަތަމަ ލެގް މެޗުގައި އުތުރު ލަންޑަންގައި ކުޅުނު މެޗަށް ރެޑްސްޓާގެ ސަޕޯޓަރުން ދިއުން ޔޫއެފާއިން މަނާ ކުރީ، ޗެމްޕިއަންސް ލީގް ކޮލިފައިންގައި ފިންލޭންޑްގައި ކުޅުނު މެޗުގައި ރެޑްސުޓާގެ ސަޕޯޓަރުން ނަސްލީ ގޮތުން އިދިކޮޅު ޓީމުގެ ކުޅުންތެރިޔަކާ ދިމާކޮށްލުމުންނެވެ.\nމިރޭގެ މެޗުގެ ކުރިން ރެޑްސްޓާއިން އެންމެ ފުރަތަމަ ޔަގީންކަން ދޭން ޖެހުނު ކަމަކީ ނަސްލީ ތަފާތު ކުރުމެއް ޓޮޓެންހަމްގެ ކުޅުންތެރިންނަށް ކުރިމަތި ނުވާނެ ކަމެވެ. މެޗުގެ ކުރިން ބޭއްވި ޕްރީ މެޗު ޕްރެސް ކޮންފަރެންސްގައި ވާހަކަ ދައްކަމުން ރެޑްސްޓާގެ ކޯޗް ވްލާޑަން މިލޮޖޮވިޗް ބުނީ ރެޑްސްޓާގެ ދަނޑުގައި ކުޅޭ މެޗުގައި ޓޮޓެންހަމްގެ ކުޅުންތެރިންނަށް ނަސްލީ ގޮތުން ދިމާ ނުކުރާނެ ކަމުގެ ޔަގީން ކަން ދޭ ކަމަށެވެ.\n"އަހަރެން އެންމެންނަށްވެސް ޔަގީންކަން ދެން މިތަނުގައި އެންމެންނަށްވެސް އިހްސާސް ކުރެވޭނެ ރައްކާތެރިކަން،" މިލޮޖޮވިޗް ޔަގީންކަން ދިނެވެ. "އަހަރެމެންގެ ޓީމުގައިވެސް ހިމެނޭ ހަމުގެ ކުލައިގައި ތަފާތު ކުޅުންތެރިން، އެ ކުޅުންތެރިންނަކަށް އެ މައްސަލަ ކުރިމަތި ނުވޭ، ޓޮޓެންހަމްގެ ކުޅުންތެރިންނަށްވެސް އެ މައްސަލަ (މިރޭ) ދިމާ ނުވާނެ، އަހަރެމެން ދައްކައި ދޭނަން އަހަރެމެންނަކީ ރަނގަޅަށް މެޗު ހޯސްޓް ކުރެވޭނެ ކުލަބެއްކަން، އަދި މި ގައުމަކީ ތަފާތު އެކި ނަސްލުގެ މީހުންނަށްވެސް މަރުހަބާ ކިޔާ ގައުމެއް ކަމުގައި ދައްކަން އަހަރެމެން ބޭނުންވެ."\nޔޫރޯ 2020 ގެ ކޮލިފިކޭޝަންގައި ސާބިއާ އާއި ލަގްޒަމްބާގް، ސާބިއާގައި އަންނަ ބުރާސްފަރި ދުވަހު ކުޅޭ މެޗުގައި ސަޕޯޓަރުން ނުވައްދާ ހުސް ސްޓޭޑިއަމްގައި މެޗު ކުޅުމަށް ޔޫއެފާއިން ވަނީ ސާބިއާއަށް އަންގާފަ އެވެ. އެއީ ކުރިން ކުޅުނު މެޗުތަކުގައި އެ ގައުމުގެ ސަޕޯޓަރުން އިދިކޮޅު ޓީމުގެ ކުޅުންތެރިންނާ ނަސްލީ ގޮތުން ދިމާ ކުރުމުން ދޭ އަދަބެއްގެ ގޮތުންނެވެ.\nޔޫރޯ ކޮލިފިކޭޝަންގައި މިދިޔަ މަހު ބަލްގޭރިއާ އާއި އިންގުލެންޑް ބަލްގޭރިއާގެ ސޯފިއާގައި ކުޅުނު މެޗުގައި، ބަލްގޭރިއާގެ ސަޕޯޓަރުންގެ ފަރާތުން އިނގިރޭސި ގައުމީ ޓީމުގެ ކަޅު ކުޅުންތެރިންނަށް ނިސްބަތްކޮށް ނަސްލީ ގޮތުން ދިމާ ކުރުމުގެ މައްސަލައާ ގުޅިގެން ބަލްގޭރިއާގެ ފުޓްބޯޅަ ފެޑްރޭޝަނަށް ވަރަށް ބޮޑަށް ފާޑު ކިޔުން އަމާޒުވި އެވެ.\nއަމިއްލަ ދަނޑުގައި އަމިއްލަ ސަޕޯޓަރުންގެ ފަރާތުން ކަޅު ނަސްލުގެ ކުޅުންތެރިންނަށް ނިސްބަތްކޮށް ގޮވި ހަޑި ބަހުރުވައާ ގުޅިގެން ޕްރެޝާ ކުރިމަތިވެ، ބަލްގޭރިއާގެ ފުޓްބޯޅަ ޔޫނިއަންގެ ރައީސް ބޮރިސްލާވް މިކަހިލޯވް އާއި ގައުމީ ޓީމުގެ ހެޑް ކޯޗް ކްރަސްމީރު ބަލަކޯވް އިސްތިފާ ދިނެވެ.\nނަސްލީ ތަފާތު ކުރުންތަކާ ދެކޮޅަށް ޔޫއެފާއަށް އެކަށީގެންވާ ފިޔަވަޅު ނޭޅޭތީ އެ ޖަމްއިއްޔާއަށްވެސް އޮތް ފާޑު ކިޔުން ބޮޑެވެ. ބަލްގޭރިއާގެ ޓީމު ޖޫން މަހު ކޮސޯވާ އާއި ޗެކް ރިޕަބްލިކާ ދެކޮޅަށް ކުޅުނު މެޗުގައިވެސް ނަސްލީ ގޮތުން ދިމާ ކުރިކަން ޔޫއެފާގެ ޑިސިޕްލިނަރީ ކޮމިޓީއަށް ސާބިތު ވިއެވެ. ކުރިއަށް އޮތް ޗެކް ރިޕްބްލިކް މެޗުގައި ސަޕޯޓަރުންނާ ނުލައި ގައުމީ ޓީމު ކުޅެން ވަނީ އަންގާފަ އެވެ. ކިތަންމެ ވަރަކަށް އަދަބު ދިނަސް ނަސްލީ ގޮތުން ކުރާ ދިމާކުރުންތަކަށް ނިމުމެއް ނެތެވެ.\nފުޓްބޯޅައިގައި ހިނގާ ނަސްލީ ތަފާތު ކުރުންތަކާ ދެކޮޅަށް މަސައްކަތް ކުރާ ގުރޫޕެއް ކަމަށްވާ "ކިކް އިޓް އައުޓު" ން ބުނީ ޔޫއެފާގެ ޑިސްޕްލިނަރީ މިންގަޑުންތައް އޯވަހޯލްކޮށް ބަދަލު ގެންނަން ޖެހޭ ކަމަށެވެ. ހާއްސަކޮށް ނަސްލީ ގޮތުން ދިމާ ކުރުމާ ދެކޮޅަށް އަންނަ މައްސަލަތަކުގެ މަރުހަލާތައް ހާމަކަން ބޮޑު ގޮތެއްގައި ބަލާ ފިޔަވަޅު އަޅަން ޖެހޭކަން ފާހަގަ ކޮށްފައި ވެއެވެ.\nޕްރޮފިޝަނަލް ފުޓްބޯލް އެސޯސިއޭޝަންސް (ޕީއެފްއޭ) އިން ބުނީ ޔޫއެފާގެ އަދަބު ދިނުމުގެ މިންގަޑުތައް ހަރުކަށި ކުރަން ޖެހޭ ކަމަށެވެ. "މެޗުތަކަށް ހުސް ސްޓޭޑިއަމްގައި ކުޅެން އެންގުމަކުން ނުފުދޭ،" ޕީއެފްއޭއިން ބުނެފައި ވެ އެވެ. "ފިޔަވަޅުތައް ހަރުކަށި ކޮށް މުބާރާތުން ވަކި ކުރުން ފަދަ އަދަބުތައް ކަނޑައަޅަން ޖެހޭ، އެހެން ނޫނީ ނަސްލީ އިމްތިޔާޒާ ދެކޮޅަށް އެކަށީގެންވާ ގޮތެއްގައި މަސައްކަތެއް ނުކުރެވޭނެ."\nޕީއެސްޖީއަށް އަނިޔާގެ އިތުރު މައްސަލަތަކެއް\nކްއާޓާގެ ފަހު ދެ ޖާގަ ބަޔާން އާއި ބާސާއަށް


🌟🌟Fathisthari Vaahaka🌟🌟: ފޯންކޯލް - 28 ވަނަ ބައި\n"މާދަން ހަވީރު އާދެވޭނެ. އަންނަގޮތަށް ފުރާނީ ތިކޮޅަށް. އިނާއަށް އަޅުގަނޑުގެ ސަލާމް ބުނެދޭތި. މި ދަތުރު ނުގޮސް ވާނެ އެއްވެސް ގޮތެއް އޮތްނަމަ އެކަމެއް އަޅުގަނޑު ކުރާނަން. އެކަމަކު ހަމަ...." ވާހަކައިގެ ކުރިން ބުނިބައި ބުނިއިރު އަޑުގައި އެއްވެސް ހަމްދަރްދީއެއް އަދި ލަސްވެގެން އުޅޭ ގޮތް ނެތް ކަމުގައި ވިޔަސް، ފަހަތުބައި ބުނެލިއިރު ރާގު ވަރަށް ތަފާތެވެ. އެބުނި އެއްޗެއްގެ އަސަރު އަޑުންވެސް ފާޅުވެއެވެ.\nކަންފަތަށް ޒިޔާދުގެ އަޑު އިވެމުން ދިޔައިރު، ޝީލާގެ ކުރިމަތިން ގޮނޑިއެއްގައި އިށީނދެގެން އިން ނަވީންގެ ކަންބޮޑުވެފައިވާ ހަރަކާތްތަކާއި، ނަވީން ލައިގެން އިން ވަރަށް މަޑުފެހިކުލައިގެ ޓީޝާޓާއި ނޫކުލައިގެ ޖިންސުގެ އެތަން މިތަނުގައި ހޭކިފައިވާ އިނާގެ ލޭ، ލޮލަށް ފެންނަމުން ދިއުމުގެ ސަބަބުން ޒިޔާދު އެ ދެއްކި ވާހަކައާއި ދޭތެރޭ މާ ބޮޑު ވިސްނުމެއްވެސް ޝީލާއަށް ވިސްނާލެވުނުހެނެއް ހިއެއް ނުވެއެވެ.\nގޭގައި ތިބި ދިލްމާ އާއި އަލީ ނިޒާރު އާއި އޭނަގެ އަންހެނުންވެސް އެތަނަށް ވަދެގެން އަންނަތަން ޝީލާއަށް ފެނުނީ ހަމަ އެވަގުތުއެވެ. ޝީލާ ފޯނެއްގައި ހުރުމުން ވާހަކައެއް ދެއްކުމަކާ ނުލާ ގޮސް އެތިންމީހުންވެސް ނަވީންއާއި ދުރަށް ދެ ގޮނޑި ދޫކޮށްފައި އިށީނީއެވެ.\n"ދައްތަމެނަށްވެސް ތިކަން އެނގޭ. މިވަގުތު ބޭނުންވަނީ އިނާއަށް ހެޔޮ ދުޢާކޮށްދިނުން. ޒިޔާދު އެކަން ކޮށްދޭނެކަން ޔަގީން. ކަންބޮޑު ނުވޭ. އިރާދަކުރެއްވިއްޔާ ހުރިހާކަމެއްވެސް ރަނގަޅުވާނެ." އެއްފަހަރު ނަވީންއަށް އަނެއްފަހަރު އޮޕަރޭޝަން ތިއޭޓަރަށް ބަލަމުން ޝީލާ ވާހަކަ ދެއްކިއެވެ. ކަންފަތުގައި ހުރީ ޒިޔާދުގެ ފޯނެއް ކަމުގައި ވިޔަސް ސަމާލުކަން ދެވެނީ އޮޕަރޭޝަން ތިއޭޓަރަށް ކަން ޔަގީނެވެ.\nފޯން ބާއްވާފައި އެނބުރިލެވުނު ވަގުތަކީ އޮޕަރޭޝަން ތިއޭޓަރުގެ ދޮރު ހުޅުވާފައި ޚާލިދު އާއި އެހެން ޑޮކްޓަރަކުވެސް ނުކުތް ވަގުތަށެވެ. ކަންފަތުން ދުރަށްލީ ފޯން ހިފައިގެން ޝީލާއަށް ހިނގައިގަނެވުނީ ޚާލިދު އާއި ދިމާލަށެވެ. ގޮނޑިބަރީގައި އިށީނދެ ތިބި ދިލްމާ މެނަށްވެސް ތެދުވެވުނެވެ.\nނަމަވެސް ގޮސްގޮސް ހުއްޓާ ޚާލިދު އާއި އެ ޑޮކްޓަރު އެއްފަރާތެއްގައި މަޑުކޮށްލާފައި ވާހަކަ ދައްކަން ފަށައިފިއެވެ. ހުރެވުނީ އެމީހުންނާއި ދާދި ގާތުގައި ކަމުގައި ވިޔަސް، ޚާލިދު އޭނަގެ ދާއިރާގެ ވާހަކައެއްގައި ހުއްޓާ އެތަނަށް ކައިރި ވުމަކީ ހަޑި ކަމަކަށް ވާތީ ޝީލާ މަޑުކޮށްލީއެވެ. އަނެއްފަރާތުން އައި ނަވީންވެސް މަޑުކޮށްލީ އެހެންވެގެންނެވެ.\n"އެކްސްޓާރނަލް އަދި އިންޓާރނަލް ޖަގިއުލަރގަވެސް ޖެހިފަ ހުރީމަ ރިސްކް އެހާ ހައިވަނީ." ޚާލިދު އާއިއެކުގައި ނުކުތް ޑޮކްޓަރު، ޑރ. މުރުތީ ޚާލިދު އާއި ވާހަކަ ދައްކަން ފެށިއެވެ. ދެ ޑޮކްޓަރުން އިނގިރޭސިބަހުން ދައްކަމުން ދިޔަ ވާހަކައިގައި ޖަގިއުލަރ އަކީ ކޯޗެއްކަން ނަވީންއަށް ނޭނގުނު ކަމުގައި ވިޔަސް ސައިންސް ސްޓްރީމުން އޭލެވެލް ހަދައިގެން ހުރި ޝީލާއަށް އެއީ ކިހާ ވަރެއްގެ ކަމެއްކަން ވިސްނުނެވެ. ޖަރގިއުލަރ ފިޔަވާ އެހެން ހުރިހާ ވާހަކައެއް ނަވީންއަށް ފަސޭހައިން އެނގެމުން ދިޔައެވެ.\n"ދެތަނުންވެސް ފަހަން ޖެހޭނީ. އެކަމަކު އިންފެކްޓް ވެފަހުރީމަ ފެހޭނީވެސް އިރުކޮޅަކުން....ޑޮކްޓަރ. ހަރީ ވިދާޅުވިފަދައިން އަދި ފަސްމިނެޓްފަހުން ފަހާނީ......." ޑޮކްޓަރ މުރުތީ ވާހަކަ ދައްކަމުން ދިޔައެވެ.\n"މިހާރު އިންޖެކްޝަން ދީފިއެއްނޫންތޯ....؟" އަދި އިތުރަށް ޔަގީންކޮށްލާ ކަހަލަ ގޮތަކަށް ޚާލިދު އަހާލިއެވެ.\n"ރަނގަޅު....ދެން ހަމަ އެއީ ކުޑަ ހިނދުކޮޅެއްގެ ކަމެއް....." ޑޮކްޓަރު ޔަގީންކަން ދިނެވެ.\n"އާރޓަރީއަކަށް ނެތެއްނު އެއްވެސް ގެއްލުމެއް ލިބިފައެއް. ނޫންތަ؟" ކިރިޔާވެސް ގެއްލުމެއް ލިބުނު ނަމަ މަރާ ކުރިމަތިލާން ޖެހޭނެ ފަދަ ބައެއް ކަމުގައިވާ ކަރުގެ އާރޓަރީއަށް ގެއްލުމެއް ނުލިބުނުކަމީ ޚާލިދުއަށް ޝުކުރު ކޮށްލެވޭ ކަމެކެވެ. އޭނަގެ ދަރިފުޅު އޭނައަށް ނުގެއްލި ސަލާމަތް އެވީ ހަމަ ކިރިޔާއެވެ.\n"ރަނގަޅު....އެއީ ނަސީބެއް. އެހެން ނޫންނަމަ.......ބުނެބަލަ.....ކީއްވެ ހޮސްޕިޓަލަށް އައުމުގެ ކުރިން އެތަނުން ބިއްލޫރިގަނޑު ދަމައިގަތީ....؟ ހަގީގަތުގަ ވީ އެކްސިޑެންޓަށްވުރެ އެ ގޮތަށް ބިއްލޫރިގަނޑު ދަމައިގަތުމުން ލިބިފަ ހުރި ގެއްލުން މާ ބޮޑު. މިހާރު އިންޓާރނަލީވެސް އަދި އެކްސްޓާރނަލީވެސް ފަހަން އެބަޖެހޭ ވަރަށް ބޮޑަށް. އަނެއްކާ އިންފެކްޓްވެސް އެވީ.... ލޭމަނާކުރަން ބޭނުންކުރަންވާނީ ސާފު ފޮތިގަނޑެއް ކަން ޚާލިދުއަށް މާ ބޮޑަށްވެސް އެނގޭނެނު.....މި ހޮސްޕިޓަލުގެ އޮޕަރޭޝަން ސްޕެޝަލިސްޓަކީ ތިއީނު....ކީއްވެ އެހެން ހެދީ.....؟" ސާފު އިނގިރޭސިބަހުން ޑޮކްޓަރ މުރުތީ ސުވާލުތައް ކުރަމުން ދިޔައެވެ. މިއަޑުތައް އަހަން ހުރި ޝީލާ އާއި ނަވީންއަށް އެކަކު އަނެކެއްގެ މޫނަށް ބަލާލެވުނީ އެކުއެކީގައެވެ.\nނަވީންގެ ހިތަށް ގޮތެއް ވެގެން ދިޔައެވެ. ނުވާނީވެސް ކީއްވެހެއްޔެވެ؟ ޑޮކްޓަރު އެބުނި ބޮޑު ދެގެއްލުންވެސް އިނާއަށް އެ ލިބުނީ އޭނަގެ ސަބަބުންނެވެ. އެ ބިއްލޫރިގަނޑު ދަމައިގަތީވެސް އޭނައެވެ. ބަދިގޭގައި އޮތް ފޮތިގަނޑެއް ބޭނުންކޮށްގެން އިނާގެ ގައިން އަންނަ ލޭ މަނާކުރަން އުޅުނީވެސް އޭނައެވެ.\nއިނާގެ ލޯބި ލިބުމުގެ ބަދަލުގައި އޭނައަށް މި ލިބެނީ އިނާގެ މަރުގެ ޒިންމާ ހެއްޔެވެ؟\nނަވީން މުޅިން ހާސްވެއްޖެއެވެ. އިތުރަށް އެތާކު ނުވެސް ހުރެވުނެވެ. އެމީހުންނާ ދުރަށް، ވަރަށް ދުރަށް ގޮސް ހޮސްޕިޓަލްގެ އަނެއްފަރާތުން ގޯތިތެރެއަށް ނުކުމެއްޖެއެވެ.\n"އެއީ ދެން......ވަގުތުގެ ގޮތުން އެކަކަށްވެސް ވިސްނާނުލެވުނީ...." ޑޮކްޓަރ މުރުތީއަށް ޚާލިދު ޖަވާބު ދިނީ ވިސްނާލާފައި އެކަކުވެސް ކުށްވެރި ނުވާނެ ގޮތަކަށެވެ.\n"އާނ ތީ ވާނެވެސް ގޮތް އެފަދަ ކޮންމެ ވަގުތެއްގައިވެސް.....ކަންބޮޑުނުވޭ....އިރާދަކުރެއްވިއްޔާ ރަނގަޅުވާނެ. އެކަމަކު ޚާލިދު ދެން އެތަނަށް ނުވަންނާތި. އިރާދަކުރެއްވިއްޔާ ރަނގަޅުވާނެ. ކަންބޮޑުނުވޭ....." ޔަގީންކަމާ އިތުބާރާއެކު ނުރައްކާތެރި އެތައް އޮޕަރޭޝަންތައް ކުރާ ޚާލިދުއަށް މިއަދު އޭނަގެ އަމިއްލަ ދަރިފުޅުގެ ހާލަތު މެދުވެރިވީއިރު އައިސްފައިވާ ބަދަލު ފެނުނު ޑޮކްޓަރު ޚާލިދުއަށް ހިތްވަރު ދެމުން ދިޔައެވެ. ޚާލިދު އަކީ ރާއްޖޭގައި ހުރި ދެތިން އޮޕަރޭޝަން ޑޮކްޓަރުންގެ ތެރެއިންވެސް ޢާއްމުންގެ ރުހުމާއި ތާއީދާއި އިތުބާރު ލިބިފައިވާ ޑޮކްޓަރެއް ކަމަކު، މިއަދު އެއީ އެ ޚާލިދެއް ނޫންކަން ޑޮކްޓަރ މުރުތީއަށްވެސް އެނގެއެވެ.\n"ޝުކުރިއްޔާ........!!!" ރަހްމަތްތެރި ޑޮކްޓަރުގެ އޯގާތެރި ބަސްކޮޅަށް ޝުކުރު އަދާކުރަމުން ޚާލިދު އެ ޑޮކްޓަރާއި ސަލާމް ކުރިއެވެ.\n"ކިހިނެއް ދެން ހަދާނީ.....؟؟؟" އެ ޑޮކްޓަރު ދިއުމުން ގޮސް ޚާލިދު ކައިރިއަށް ހުއްޓެމުން ޝީލާ އަށް ސުވާލު ކުރެވުނީ ދެން ހަދާނެ ގޮތަކާ ދޭތެރޭގައެވެ. އެ ދެ ޑޮކްޓަރުން ދެއްކި ވާހަކަ ދާދި ކައިރިން އަޑުއިވިފައި ވާތީ އިތުރަށް ވީކީއްތޯއެއް ނައަހައެވެ.\n"އިރުކޮޅަކުން ފަހާފަ ނެރޭނެ....ވަރަށް ހާލުދެރަ އެހާ ގިނައިން ލޭ ފޭބީމަ......." އޮޕަރޭޝަން ތިއޭޓަރުކައިރީ ހުރި ގޮނޑިބަރީގެ ތެރެއިން ދިލްމާ މެންނާއި ދުރުގައި ހުރި ގޮނޑިބަރިން ގޮނޑިއެއްގައި އިށީންނަމުން ޚާލިދު ވާހަކަ ދެއްކިއެވެ. ޝީލާއަށް ހަމަ އެކައްޗެއްވެސް ނުބުނެވުނެވެ. ޚާލިދުގެ ފިކުރު ބޮޑުވެފައިވާ މޫނަށް ބަލާލެވުނީއެވެ.\nމީގެ ކުރިން ޚާލިދު އަކީ ދުވަހަކުވެސް އެ ގޮނޑިބަރީގަ އިށީން މީހެއް ނޫނެވެ. މީގެ ކުރިން އެއީ އެ ގޮނޑިބަރީގައި ތިބޭ މީހުންނަށް ހެޔޮ ޚަބަރު ނުވަތަ ހިތާމަވެރި ޚަބަރު ދޭން އޮޕަރޭޝަން ތިއޭޓަރުން ނުކުންނަ ޑޮކްޓަރެކެވެ. އެހެނަސް މިއަދު....\nމިއަދު އޭނައަކީ އެފަދަ އެހެން އާއްމުންފަދައިން އަމިއްލަ ދަރިފުޅުގެ ފުރާނަ ސަލާމަތް ކުރައްވާތޯ ހިތުގެ އަޑިން ދުޢާ ކޮށްލަ ކޮށްލާ އިން ދެމަފިރިންގެ ތެރެއިން އެކެކެވެ. ބައްޕައެކެވެ.\nޚާލިދުގެ ފިކުރު ބޮޑުވެފައިވާ މޫނަށް ބަލާލުމުން ޝީލާ ހިތަށް އެރީ މިހެންނެވެ. ވީދެރައިންނާއި ޚުދު އަމިއްލަ ހިތުގެ ހަމަޖެހުމަށާއިއެކު ޚާލިދުގެ އަތުގައި ޝީލާއަށް ހިފުނެވެ.\n"ކޮބާ ނަވީން މިހާރު......؟؟" ލޯބިވާ އަނބިމީހާގެ އަތްތިލައިގެމަތީ އަނެއް އަތް ބާއްވަމުން ޚާލިދު އަހާލިއެވެ.\n"ދެންމެ އެފަރާތަށް ނުކުތީ. ނަވީން ވަރަށް ކަންބޮޑުވެފަ ހުރީ.............އެހުރިހާ ކަމެއްވެސް އެވީ އެފަކީރު އަތުން...." ޝީލާ މަޑުމަޑުން ބުނެލިއެވެ.\n"އަސްލު ކިހިނެއް ވީ ކަމެއް މިއީ............." އެ ކުއްލި އެކްސިޑެންޓް ހިނގިތާ ސާޅީސްފަސްމިނެޓް ވީއިރުވެސް އެކަކުވެސް ނުކުރާ އެ މުހިއްމު ސުވާލު ކުރީ ޚާލިދެވެ.\n"ދިލްމާ އެތާ ހުރީ....ދިލްމާއަށްކަންނޭނގެ އެނގޭނީ............." އަނެއްފަރާތުގައި ހުރި ގޮނޑިބަރިއާއި ދިމާލަށް އެނބުރެމުން ޝީލާ މިހެން ބުނިއިރު ދިލްމާގެ މޫނުމަތިން ފެންނަނީ ކަންބޮޑުވުމެވެ. ޝީލާ އަތުގެ އިޝާރާތުން ހަނާ އަޅާލުމުން ދިލްމާ އެދިމާލަށް އަންނަން ފެށިއެވެ.\n"ތެދެއް ދިލްމާ....ކިހިނެއްވީކަމެއް މިއީ......." ދިލްމާ އައުމުން ސުވާލު ކުރީ ޝީލާއެވެ.\nވަރަށް ހިތްވަރުކޮށްފައި، ވީ ހުރިހާ ގޮތެއް ދިލްމާ ކިޔައިދީފިއެވެ. ދިލްމާގެ ރީތި ލޮލުން ފެންނަމުން ދިޔައީ އޭނަގެ ހިތުގައި ރަހްމަތްތެރިޔާއަށްޓަކައި އުފެދިފައިވާ ބިރާއި ހަމްދަރްދީއެވެ. ލޮލަށް ޖަމާވާން އުޅޭ ކަރުނަތަކާއި ދުރަށް ދާން ބޭކާރު މަސައްކަތް ދިލްމާ ކުރަމުން ދިޔަކަން ޝީލާއަށްވެސް އަދި ޚާލިދުއަށްވެސް ފެންނަމުން ދިޔައެވެ.\n"ދެރަނުވޭ........އިރާދަކުރެއްވިއްޔާ ރަނގަޅުވާނެ........." ދިލްމާގެ ވާހަކަ އަޑުއަހާފައި ޚާލިދު އެއްވެސް އެއްޗެއް ނުބުނި ކަމުގައި ވިޔަސް، ދިލްމާގެ ގައިގައި ފިރުމަމުން ޝީލާ ހިތްވަރު ދިނެވެ.\nދިލްމާވެސް އިސް ޖަހާލިއެވެ. އެއްޗެއް ނުބުނި ކަމުގައި ވިޔަސް ޚުދު އޭނަގެ ކުށްވެސް އެތަނުގައި ވެޔޭ އޭނަ ހިތަށް އަރާ ވަރުން ކެތްކުރަން ވަރަށް އުނދަގޫވެއެވެ. އެކަމަކުވެސް އިނާގެ ބައްޕަ އެތާ އިންނެވުމުން އެފަދަ ވާހަކައެއް ދައްކާކަށްވެސް ދިލްމާއަކަށް ނުކެރުނެވެ.\n"ދެންމެއަކު ޒިޔާދު ގުޅި......ކުއްލިއަކަށް ލަންކާއަށްފުރަންޖެހިގެން ފުރާ ވާހަކަ ބުނީ....އެކަމަކު މާދަން އައިސްފަ އެއަރޕޯޓުން ސީދާ މިރަށަށް އަންނާނެ ވާހަކަ ބުނި." ދިލްމާއަށް ހިތްވަރު ދީފައި ޚާލިދު އާއި ދިމާލަށް އެނބުރިފައި ޝީލާ ކިޔައިދޭން ފެށިއެވެ.\nޒިޔާދުގެ އެ އޮފްދާރުކަމުގެ ފުރަގަހުގައިވާ ހަގީގަތް އެނގޭ ޚާލިދުގެ ހިތަށް ވަރަށް ގިނަ ވާހަކަ އަރާނެކަމީ ގައިމުވާ ކަމެކެވެ. ނަމަވެސް އެއްޗެއް ނުބުނެ ތެދުވެގެން ދިޔައީ ނަވީން ނިކުތް ދިމާލަށެވެ. ނަވީން އާއި ވާހަކަ ދައްކާލުމަށެވެ.\nޚާލިދު އެތަނުން ދިއުމުން އިނާގެ ހާލު އަހުވާލު އޮޅުންފިލވުމުގެ ގޮތުން ދިލްމާވެސް އަދި ޒާހިރުވެސް އެތަކެއް ސުވާލު ކުރިއެވެ. ޝީލާ އޭނައަށް އެނގޭ މިންވަރަކަށް ކިޔައިދިނެވެ. އެ އަޑުތައް އަހާފައި އެތަނަށް ހިމޭންކަމުގެ ސުކޫތެއް ވެރިވެގެން ދިޔަ ފަދައިންނެވެ. ކުޑަކުޑަ ވަގުތުކޮޅެއްގެ ތެރޭގައި މި ހިނގި ބޮޑު ކަމެއްގެ ސަބަބުން އެންމެންގެވެސް ފިކުރު ބޮޑުވެފައި ވެއެވެ.\nއޮޕަރޭޝަން ތިއޭޓަރަށް ވެއްދިތާ ހަތަރުގަޑިއިރު ފަހުން އެތަނުން އިނާ ނެރެން އުޅޭކަމުގެ ހިލަން ވާން ފެށިއެވެ. އެތަނުން ނުކުތް ނަރުސް ކުއްޖަކު އައިސް ޚާލިދު ކައިރީ އެހެން ބުނުމުން ޚާލިދުގެ މޫނަށް އުޖާލާކަން ވެރިވެގެން ދިޔަތަން ޝީލާއަށް ފެނުނެވެ.\n"ކީކޯ..............؟؟" ނައަހައެއް ޝީލާއަކަށްވެސް ނުހުރެވުނެވެ.\n"އިރުކޮޅަކުން ނެރޭނެޔޯ.........އެކަމަކު ނިންދަވާފަ އޮތީ އަދި. " ޚާލިދު ކިޔައިދިނެވެ.\n"އެއީ ކީއްވެ..............؟؟" އެކަހަލަ ކޮންމެ ވަގުތެއްގައިވެސް ލިބޭ ކޮންމެ ޖަވާބަކަށްވެސް އާއްމުކޮށް މީހުން ކުރާ ސުވާލު ޝީލާއަށްވެސް ކުރެވުނެވެ.\n"އެހާ ގިނައިން ގައިން ލޭ ދިޔައީމަ ވަރަށް ވީކްވީމަ އެއީ..." ޚާލިދު އޮޅުންފިލުވަދިނެވެ. ދެން ޚާލިދު ހިނގައިގަތީ އޮޕަރޭޝަން ތިއޭޓަރާއި ދިމާލަށެވެ. ޓަކި ޖަހާލުމާއެކު ނަރުސް ކުއްޖަކު ހުޅުވާލިއެވެ. އަދި ޚާލިދު ފެނުމާއެކު ރީތި ހިނިތުންވުމަކާ އަދަބުވެރި ކަމާއެކު ކޮންމެވެސް އެއްޗެއް ބުނެލިތަން ފެނުނެވެ. ހަމަ އެވަގުތު އެތެރެއިން އަދި އެހެން ނަރުހަކު އައިސް އޮޕަރޭޝަން ތިއޭޓަރުގެ ދޮރު އެއްކޮށް ހުޅުވާލިތަން އެންމެންނަށް ފެނުނެވެ. ނަވީންއަށްވެސް ގޮނޑިން ތެދުވެވުނެވެ.\nހުޅުވާލި ދޮރުން ނެރުނުތަން ފެނުނީ އިނާއެވެ. ސްޓްރެޗަރ އެއްގައެވެ. އެއާއި ޚިލާފަށް އެތާ ކައިރިއަށް ދާނެ ހިތްވަރުވެސް ނަވީންއަށް ނުލިބުނު ކަހަލައެވެ. ނަމަވެސް އެއީ މާ ދުރެއް ނޫނެވެ. ނަވީންއަށް ސާފުކޮށް ހުރިހާ މަންޒަރެއް ވަރަށް ގާތުން ފެންނަމުން ދިޔައެވެ.\nހުދުފޮތީން ކަވަރު އަޅާފައިވާ ސްޓްރެޗަރއެއްގައި ހުދުފޮތިން ހަށިގަނޑު ނިވާކޮށްފައި އޮތްއިރު އިނާގެ ރީތި އިސްތަށިގަނޑާއި މޫނު ފިޔަވައި ތަނެއް ފެންނާކަށް ނެތެވެ. ކަރުވެސް ވަނީ ފޮތިގަނޑުން ނިވާކޮށްފައެވެ. ނަވީންގެ ދާދި ކައިރިން ލާފައި އިނާގެ އެނދު ގެންދިޔައިރު އިނާގެ މެރިފައިވާ ދެ ލޯ ފެނުމުން ނަވީންގެ ގައިން ވަރުދޫވިއެވެ. އޭނަގެ ސަބަބުން އިނާއަށް މިލިބުނީ ކިހާ ބޮޑު ދެރައެއް ހެއްޔެވެ؟\nއިނާގެ ހާލާއި ދޭތެރޭގައި ކަންބޮޑުވެފައި ތިބުމުގެ ސަބަބުން އެމީހުން ފަހަތުން ނަވީން ނައަންނަ ކަމާއި އިޚްތިޔާރަކާ ނުލާ ނަވީންއަށް ގޮނޑީގައި އިށީނދެވުނުކަން އެތަނުން އެކަކަށްވެސް ފާހަގައެއް ނުކުރެވުނެވެ. ނަވީންގެ ލޯކުރިމަތިން އިނާ ގެއްލެންދެންވެސް ނަވީންއަށް އިނދެވުނީއެވެ. ތެދުވެގެން އިނާގެ އެނދުގެ ފަހަތުން ދާނެހާ ހިތްވަރެއް ނަވީންއަކަށް ނުލިބުނެވެ.\nއިނާގެ ރަހްމަތްތެރި ހައިފާ އާއި ފާތުން އެމީހުންގެ އޮފް ޑިއުޓީގައި ގޭގައި ތިއްބާ އިނާގެ ޚަބަރު ލިބިގެން ދެންމެ އައިސް ހޮސްޕިޓަލަށް ވަދެގެން ނަވީންގެ ކުރިމަތިންލާފައި އެ ދިޔައީވެސް ނަވީންއަށް ހިލަންވެސް ނުވެ އިންދައެވެ.\nއަމިއްލަ ކުށް އިހްސާސް ކުރެވޭލެއް ބޮޑުކަމުން ދާންވެސް ނުކެރިފައި ހިތްވަރު ނެތިފައި ފަނަރަ ވަރަކަށް މިނެޓް ވަންދެން ނަވީން އިނެވެ. އިނާ ބާއްވާފައި އޮތް ވޯޑަށް ވަންއިރު އިނާ އޮތީ އެނދުގައި ބާއްވާފައެވެ. ޚާލިދު އާއި އަދިވެސް އެހެން ދެ ޑޮކްޓަރަކު އިނާގެ އެނދު ކައިރީގައި ތިބި އިރު ދެން ތިބި އެންމެންވެސް ތަންކޮޅެއް ދުރުގައި ތިއްބެވެ.\nއިނާގެ ހާލު އެނގުން އޭނައަށް ކޮންމެހެންވެސް މުހިއްމުކަމަށް ދެކި، ނަވީން ވަދެގެން ގޮސް ހުއްޓުނީ ޚާލިދު ކައިރިއަށެވެ. ޚާލިދު އާއި ޑޮކްޓަރުން ދެއްކި ވާހަކަ އަޑުއަހަން ނަވީން ސަމާލުވެގެން ހުރިއިރުވެސް ބެލެމުން ދަނީ އިނާގެ މޫނަށެވެ.\nމިކަހަލަ ކަމެއް ވެދާނެ ކަމުގެ ހިލަންވިނަމަވެސް އޭނަ އެރޭ އިނާ ހުރި ހިސާބަކަށް ނުދާނެއެވެ.\nއިނާ އެޑްމިޓް ކުރުމަށްފަހު ދޭންޖެހޭ ފަރުވާތައްވެސް ދީ ނިމިއްޖެއެވެ. ޑޮކްޓަރުންތައްވެސް ގޮސް ނިމިއްޖެއެވެ. މިހާރު ހުރީ އިނާގެ ވިންދު ބަލަން ހުރި ނަރުހަކާއި އާދައިގެ ހެދުމުގައި ތިބި ހައިފާ އާއި ފާތުން އެވެ. އެ2ރަހްމަތްރެރިން އިނާގެ މިވަގުތުގެ ހާލަތާއި ބެހޭ ގޮތުން އެ ނަރުހާއި ސުވާލުތައް ކުރަމުން ދިޔައެވެ.\n"މިހާރު ދެން މި ހަމައަކަށް އެޅުނީ. އިރާދަކުރެއްވިއްޔާ ރަނގަޅުވާނެ. ނަވީންވެސް ގޮސްލަންވީނު ގެއަށް. ހެދުން ބަދަލުކޮށްލަން." ތަންކޮޅެއް ދުރުގައި ތިބި ޝީލާމެންކައިރީގައި ހުރެގެން އިނާގެ ހާލަތު އޮޅުންފިލުވައި ދީފައި ޚާލިދު ވާހަކަ ކޮޅު ނިސްބަތް ކުރީ ނަވީނަށެވެ. އެއީ ތެދެކެވެ. އެތަނުގައި ތިބި މީހުންގެ ތެރެއިން އެންމެ ގިނަ ލެއެއް ހޭކިފައި ހުރީ ނަވީންގެ ގައިގައެވެ.\nއެކަމާއިބެހޭ ގޮތުން އިތުރު އެއްޗެއް ނުބުނެއެވެ. ފަހުން އަންނާނެ ކަމަށް ބުނެފައި ނަވީން ދިޔައީއެވެ.\n"ނަވީން އާއި ކިހިނެއްތޯ ދިމާވީ.........؟؟" މީގެ ދުވަސްކޮޅެއް ކުރީއްސުރެ ނަވީން ފެނުނު ފަހުން ނަވީންގެ ޖާދޫގައި ޖެހިފައި ހުންނަ ހައިފާއަށް އެތަނުން ނަވީން ފެނުނީއްސުރެން އެ ސުވާލު ކުރާހިތުން ހުރެހުރެފައި އެންމެ ފަހުން ނަވީން ދިއުމާއެކު އެ ސުވާލު ކޮށްފިއެވެ.\n"ނަވީން ހުރީ އެވަގުތު އިނާ ކައިރީ............މިބުނީ އަހަރެމެން ގޭގަ އޮތް ކެއުމަކަށް ގޮސް ގޭގައި ހުރީ......." ހައިފާ އަކީ އިނާގެ ވަރަށް ގާތް ކުއްޖެއްކަން އެނގޭތީ، ހަގީގަތަށް ޝީލާ ކިޔައިދިނެވެ. އެކަމަކުވެސް ނަވީންގެ ވާހަކައާއި ބެހޭ ގޮތުން ހައިފާ އަހާލި ގޮތުގައި ތަފާތު ގޮތެއް ހުރިކަން ޝީލާއަށް ފާހަގަ ކުރެވުނެވެ. ޒުވާން އަންހެންކުއްޖެއްގެ ހިތުގެ ހާލަކީ ޝީލާފަދަ ތަޖްރިބާ ހުރި އަންހެނަކަށް ސިއްރު ކުރެވޭނެ ކަމެއް ނޫނެވެ.\nޝީލާގެ ފަރާތުން އެ ލިބުނު ޖަވާބަށް އެހެންތޯއޭ ބުނެފައި ނިންމާލިއެއްކަމަކު ، އެ ޖަވާބުގެ ސަބަބުން ހައިފާގެ ނިތަށް ރޫ އެރިއެވެ. ނަވީން އާއި އިނާ އަކީ އެކަކު އަނެކަކަށް ދަންނަ ދެމީހުންކަމެއް މީގެ ކުރިން އޭނައަށް އެނގިފައެއް ނުވެއެވެ. އިނާގެ ގެއަށް ނަވީން ދާވާހަކަ މީގެ ކުރިން އިނާ ނުބުނެ އޮތީ ކީއްވެބާއޭ ހައިފާއަށް ވިސްނާލެވުނެވެ. އެކަމަކު އެ ސުވާލަށް ޖަވާބު ލިބޭނީ އިނާ ހޭއެރި އިރަކުން ކަމަށް ވާތީ، ހައިފާ ގަސްދު ކުރީ އިހަށް އަދި މަޑުމަޑުން ހުންނާށެވެ. އެ ސުވާލުގެ ޖަވާބަށްވުރެ އޭނަގެ ރަހްމަތްތެރިޔާގެ ފުރާނަ ސަލާމަތް ކުރެއްވުން އެދެވޭލެއް މާ ބޮޑުވެފައި ވާތީއެވެ.\n"ނޭނގޭނެނު ދޯ މިހެން ވާނެކަމެއް. ނަވީން ނުދާން އުޅުމުންވެސް އިނާ އާއި ބައްދަލުވެލަން އަމިއްލައަށް ބަދިގެފަރާތަށް ދޭބަލާށޭ ބުނީވެސް ދައްތަ......" ނަވީން އާއި ބެހޭ ގޮތުން ސުވާލުކޮށްފައި ލިބުނު ޖަވާބާއިގެން ހައިފާ އެފަރާތަށް އެނބުރުމުން ޝީލާ މިހެން ބުނެލީ ދާދި ކައިރީގައި ހުރި ދިލްމާ ކައިރީގައެވެ.\n"ތިބުނީ..............؟؟؟" ޝީލާ މި ބުނެލި އެއްޗަކުން އިތުރަށް ނައަހައެއް ދިލްމާއަކަށް ނުހުރެވުނެވެ.\nޚުދު ދިލްމާ ހުރީވެސް ނަވީން އެގޭގެ އެހާ އެތެރެއަށް ވަންނަން ޖެހުނު ސަބަބު ނޭނގިފައެވެ. އެކަމަކު އެ ސުވާލު އެކަކާވެސް ކޮށްލަން ނުކެރިގެން އޭގެ ހަގީގަތެއް ނޭނގިފައި ހުއްޓާ ޝީލާ އަމިއްލައަށް އެ ވާހަކަ ފެށުމުން ކަންފަތަށް ގަބޫލުނުކުރެވިގެން އެހުނީ އެހެން ވެގެންނެވެ.\n"ދިލްމާއަކަށް ނޭނގޭ ދޯ.....ކުރިން ނަވީން އަންނާނެ ވަރަށް ގިނައިން........އެކަމަކު މިހާރު ދެތިންމަހެއްވެދާނެ އެއްގޮތަކަށްވެސް ނަވީން ގެއަށް ނައަންނަތާ.......އެންމެ ފަހުން އައީވެސް އިހަށްރޭ ޒިޔާދު ގޮވައިގެން ގަމުން ގެއަށް އައިސްދިން ދަތުރުގަ......އެރޭވެސް ނުވަތް ގެއަކަށް." ދިލްމާ އަކީ އިނާއާއި އެކުގައި އުޅެ އުޅެ އެގޭ ކުއްޖަކޭ އެއްފަދަ ކުއްޖެއްކަމުން ދިލްމާއަށް އެއްވެސް ކަމެއް ސިއްރުނުކޮށް ޝީލާ ކިޔައިދިނެވެ.\n"ނޭނގެ ކިހިނެއްކަމެއް ޚާލިދު މިރޭ ނަވީން ގެއަށް ގެނުވީ........." އަމިއްލަ އަމިއްލައަށް ބުނެލާ އެއްޗެއް ގޮތަށް ޝީލާ ބުނެލިއެވެ.\n"އިނާ ބައްޕަ ނައިސްގެން އެހެން ތިއްބާ ގެއަށް އައިއިރު އައީ ނަވީންވެސް ގޮވައިގެން. އެހެންވެ އިނާއަށް..........ނަވީން ފެނުމުން އިނާ ވަރަށް ހައިރާންވާނެކަން އެނގޭތީ އެހެންވެ ނަވީން ކައިރީ ދައްތަ ބުނީ އެތެރެއަށް ގޮސްލަބަލާށޭ........." ވާހަކައިގެ ވަކި ހިސާބަކުން ހުއްޓާލާފައި އިނާގެ މޫނަށް ބަލާލާފައި އަނެއްކާވެސް މަޑުމަޑުން ޝީލާ ބުނެލިއެވެ.\n"ދައްތައަކަށް ނޭނގޭނެނު މިކަހަލަ ކަމެއް ވާނެކަމެއް........" އެއްވެސް ހަރަކާތެއް ނެތި އޮތް އިނާގެ މޫނަށް އަނެއްކާވެސް ޝީލާ ބަލާލިއެވެ. ދައްތަގެ ހިތުގެ ހާލު ވިސްނައިގަނެވޭ ދިލްމާއަށް އެކަމަކުވެސް ބުނާނެ އެއްޗެއް ނޭނގުނެވެ. އުފެދެމުން ދިޔައީ އިތުރު ސުވާލު ތަކެކެވެ.\nނަވީން އާއި އިނާ އާއި އެހާ ރައްޓެހިކަމެއް އޭނައަށް ނޭނގިފައި އޮތީ ކީއްވެހެއްޔެވެ؟\nނަވީންގެ ހަރަކާތްތައް އިނާއާއި ދޭތެރޭގައި ބެހެއްޓި ގޮތުން، އިނާއަކީ ނަވީންއަށްޓަކައި ވަރަށް މުހިއްމު މީހެކޭ އޭރުވެސް އޭނައަށް ހީވިއެވެ. އިނާ ވެއްޓެން އައިއިރު ނަވީން ދުވެފައި ގޮސް އިނާގައިގަ ހިފެހެއްޓި ގޮތާއި، އިނާގެ ކަރަށް ބިއްލޫރިގަނޑު ވަދެފައި ހުރިތަން ފެނުމުން ނަވީންއަށް ވީ ގޮތާއި، ނަވީން އުޅުނު ގޮތުން އިނާއަކީ ނަވީންއަށްޓަކައި ވަރަށް ޚާއްޞަ ކަމެއް ދެވިފައިވާ މީހެއްކަން ދިލްމާއަށްވެސް ޔަގީން ވެއްޖެއެވެ. އެ ހުރިހާ ކަމަކަށް ވިސްނާއިރު އޭނަގެ ވިސްނުން ރަނގަޅުކަމަށް ދިލްމާ ނިންމިއެވެ.\nއަނެއްކާ ނަވީން އާއި އިނާ...........................؟؟\nއޭނައަށް މި ހީވަނީ ރަނގަޅަށް ބާވައެވެ.؟؟\nPosted on 2011-04-08 11:42:24 | Report this Comment\nއަޅެ ދެން އަވަހަށް އިނާ ރަނގަޅުކޮށްދެއްޗޭ. ވަރަށް ރީތި މިވާހަކަ... އަލަށް މި ކޮމެންޓްކުރީވެސް..... އެކަމަކު ފެށުނީއްސުރެވެސް ކިޔަން... ވަރަށް މޮޅު ސޮފާ..... އަނެއްބައި ވެސް ވަރަށް އަވަހަށް ގެނެސްދެއްޗޭ...އިނގޭ.....ސަލާމް\nފަތިސްތަރި: ހެހެހެހެ........ސޮފާ ރަނގަޅު ކުރީމަތަ އިނާ ރަނގަޅު ވާނީ......އެނީވޭސް ޝުކުރިއްޔާ.....ސޮފާ އުއްމީދު ކުރަން އީންގެ ކޮމެންޓްތައް މީގެ ފަހުން ފެންނާނެ ކަމަށް. . ވަރަށް ސަލާމް.\nPosted on 2011-04-08 11:44:57 | Report this Comment\nމިޕާޓް ނިމުނު ގޮތުން ދެން އޮއްބައިގައި ވާނެގޮތް ކޮންމެވެސް ވަރަކައް އިމޭޖް ކޮއްލެވޭ....ނަޒީމް ފުރަތަމަ ފަހަރު ކަންނޭގޭ މިވާހަކަ އަށް މިގޮތައް ކޮމެންޓް މިކުރީ...އިންޓްރެސްޓިން\nފަތިސްތަރި: ތެންކްޔޫ ނަޒީމް......ހޯޕް ޓު ސީ ޔޫ ކޮމެންޓްސް އެގެއިން އެންޑް އެގެއިން....!!!\nނަޒީމް: އިންޝާ ﷲ .... އިރާދަ ކުރެއްވީޔާ ކުރާނަން.....ދެން ނަޒީމްގެ ރިކުއެސްޓެއް! ސޮފާ މިމުޖްތަމައުގައި އެބަހުރި ގިނަގުނަ މައްސަލަތަކެއް އާއިލާތަކުގެ ތެރޭގަ އެހެނަސް ގިނައިން ވާހަކަވެސް މިފެންނަނީ އެއްވައްތަރެއްގެ ރަހަތަކުގެ ވާހަކަތައް ތަފާތު ގޮތަކައް ގެސްދީފައި ހުއްޓަސް ފަހަރެއްގާވެސް އެންމެން ލިޔަނީ އެއްވައްތަރު ގެ ވާހަކަ އެކޭނުން މިބުނީކީ ނުވަތަ ސޮފާގެ ވާހަކަ އެއް ބުނާ ކުޑާމީސް ބަހެއްނުން.......ނަޒީމް އަކީ ވަރަށް ގިނަ ސޯޝަލް ކަންތަކުގައި ހަރަކާއްތެރިވާ ކުއްޖެ....އެހެންކަމުން އާދައިގެ މީހަކައްވުރެ އެމައުލޫމާތު ނަޒީމް ގިނަވާނެ ކަމައް މިބަލަނީ ދެން ކޮންމެވެސް ވަރަކައް ކައުންސިލިންގެ ދާއިރާގަވެސް އުޅުނިން....ނަޒީމްގެ އެދުމަކީ މިފަދަ ކޮންސެއްޕްޓަކައް ވާހަކަ އެއް ލިޔަފާނަންތޯ؟ ފެންނަފެނުމައް ވަރަށް ގިނައިން އަޑުއިވޭ އެހެނަސް އިބުރަތުން ފުރިގެންވާ؟\nއައިމް: ނަޒީމް ތިބުނީ ހަމަ އައިމް ވެސް ގެންގުޅޭ ހިޔާލެއްގެ ވާހަކަ. ހައްތާވެސް ކުރަން ކުރަން ހުރެވެނީ. ނަޒީމްއާ ކޮންޓެކްޓް ކުރެވޭނެ އައިޑީއެއް ލިބިދާނެތަ؟\nފަތިސްތަރި: ނަޒީމް ތި ދިން ޚިޔާލަކީ އަބަދުވެސް ސޮފާ ގެންގުޅޭ ޚިޔާލެއް....އެކަމަކު ރަނގަޅު ރިސާރޗެއް ކުރަން ވަގުތު ބޭނުންވާތީ......އެކަމަށް އަދި ވަގުތެއް ނުވަނީ.....ސޮފާ ކޮންމެހެންވެސް ބޭނުން ނަޒީމް އާއި ކޮންޓެކްޓް ވާން...ނަޒީމްއާއި ކޮންޓެކްޓް ކުރެވޭނެ އައިޑީއެއް ނުވަތަ ނަންބަރެއް ލިބިދާނެތަ؟ ޕްލީޒް އިނގޭ.....!!!\nފަތިސްތަރި: އައްމި ތިބުނީ ކުރަން ކުރަންކޮންކަމެއް ހުންނަ ވާހަކަތަ؟\nނަޒީމް: ސޮފާ ކީއްވެބާ އެއްޗެކޭ ނުބުނީ!؟ އައިމް ނަޒީމްގެ މެއިލް އައިޑީ reethi_abadhuves_reethi@hotmail.com\nފަތިސްތަރި: އަޅެ ސޮފާ އެއްޗެއް ނުބުނަންތަ؟ އެ އޮތީނު ބޮޑު ސިންގާ އެއްޗެއް ބުނެފަ......ނުވެސް ބަލަމު ދޯ......\nނަޒީމް: ސޮފާ ނަޒީމް އެކޮމެންޓް ލިޔުނު އިރު ސޮފާގެ ކޮމެންޓް އަދި އަޕް ނުވޭ...ނަޒީމް ކުރިން ކުރި ކޮމެންޓްގައި އެވަނީ ނަޒީމްގެ މެއިލް އައިޑީ އުންމީދު ކުރަން ކޮންޓެކްޓް ވާނެ ކަމައް\nފަތިސްތަރި: ސޮފާ ފޮނުވައިފިން އިންވިޓޭޝަން.....އެންޑް އޭމް އޮލްރެޑީ އޮންލައިން.....ހޯޕް ޓު ސީ ޔޫ....!!!\nފަތިސްތަރި: ނަޒީމްގެ ޚަބަރެއް ނުވެގެން ވަރަށް ގިނައިރު އިނދެފިން.........މިހާރު ތަނަކަށް ދާން ލަސްވެގެން ދަނީ.....އެކަމަކު އުއްމީދުކުރަން ވަރަށް އަވަހަށް ކޮންޓެކްޓްވާނެކަމަށް.....ތޭންކްސް.\nPosted on 2011-04-08 11:50:05 | Report this Comment\nވަރަށް ރީތި ހީވަނީ ހަމަ ޑޮކްޓަރަކް ލިޔެފަ އޮތް ވާހަކަ އެތްހެން. އަނެތްބައިވެސް ވަރަށް އަވަހަށް ކިޔާލަން ލިބޭނެ ކަމަށް އުންމީދު ކުރަން\nފަތިސްތަރި: އުފާވެއްޖެ ވަރަށް.............އިރާދަކުރެއްވިއްޔާ އަނެއްބައި ވެސް އަވަހަށް ގެނެސް ދެވޭތޯ ބަލާނަން.\nPosted on 2011-04-08 12:04:56 | Report this Comment\nވާހަކަ ވަރަށް ސަޅި،،،،،،،،،،،،،،،،،،،،،،،،،،\nPosted on 2011-04-08 12:14:31 | Report this Comment\nބޭބެ އަށް މިވާހަކަ ގެނެސްދީފަ އިންގޮތް ވަރަށް ކަމުގޮސްފި...ދެން ބޭބެ އަކީ ހނދު ބޮޑުވާ މޫސުމައް ކޮމެންޓް ކުރަން އަންނަމީހެއް...އެހެންވީމަ މާގިނަ ގިނައިން ބޭބެ ނުފެންނާނެ....މިތާގަ ކޮމެންޓް ކުރިކުއްޖެ ލިޔެފަ އެބަވޭ ސޮފާއޭ އެއީދޯ ނަމަކީ......ސޮފާ ބޭބެ ލިޔަމުން ދާއިރު ހުރެދާނެ އައްޑޫ ބަހުން ނުވަތަ ފަރަންޖީ ބަހުން އެއްޗެއް އެމުނިފަ...އެކަމަކް މާފު ނުކުރިއަސް ބޭބެގެ މައްސަލައެއް ނެއް ބޭބެ ދެން ކުޑަކޮއް މުސްކުޅި ވެފައި މިހިރީ ވާން ބޭނުން ނޫނަސް...ސޮފާ ބޭބެގެ ރިކުއެސްޓެއް ދެން ތިހެން ވާހަކަ ލިޔާއިރު ބޭބެ މެން ޒަމާނުގައި ލޯބީގެ ވާހަކަތައްވެސް ގެންނައްޗޭ އެޒަމާނުގައި ބޯވަޅު ހެދުން ލައިގެން ރަތް މަލެއް ބޮލުގައި ޖަހައިގެން ވަރުގަދަ ހައިވަކަރު ވަސްދުވާ އަތަރު ޖަހައިގެން ބިޓުން ދާއިރު އެހެރަ ދުވާވަހުން ހީވަނީ ކައިރީގަ ޖެހިގެން ހުރިގޭ ޖަންގުޝަން ފަޅައިގެން އުޅޭހެން


Rilwan maraalee fuluhunge muassasaain: MP Mickail\nގަލޮޅު ދެކުނު ދާއިރާގެ މެމްބަރު އަހްމަދު މީކާއިލް ނަސީމް-- ފޮޓޯ: މަޖިލިސް\n3 ސެޕްޓެމްބަރ 20194ކޮމެންޓް\nރިލްވާން މަރާލީ ފުލުހުންގެ މުއައްސަސާއިން ކަމަށް މެމްބަރު މީކާއިލް ވިދާޅުވެއްޖެ\nނޫސްވެރިޔާ ރިލްވާންގެ އަބްދުﷲ ގެ މަރުގެ ޒިންމާ ނަގަން ޖެހޭނީ ރާއްޖޭގެ ފުލުހުންގެ މުއައްސަސާއިން ކަމަށް ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު އަހްމަދު މީކާއިލް ނަސީމް މިއަދު ވިދާޅުވެއްޖެ އެވެ.\nރިލްވާންގެ މައްސަލައާ ގުޅޭ ގޮތުން މަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ތަހްގީގު ކުރާ ކޮމިޝަނުން ތައްޔާރުކޮށްފައިވާ ރިޕޯޓާ ގުޅޭ ގޮތުން ބަހުސް ކުރައްވަމުން މީކާއިލް ވިދާޅުވީ ރިލްވާން ވަގަށް ނަގަން އުޅޭ ކަމުގެ މައުލޫމާތު ފުލުހުންނަށް ލިބިފައިވާ ކަމަށެވެ. ނަމަވެސް އެކަމަށް އެއްވެސް ފިޔަވަޅެއް ނޭޅުމަކީ ދައުލަތުން ޒިންމާވާން ޖެހޭނެ ކަމެއް ކަމަށް މީކާއިލް ވިދާޅުވި އެވެ.\nމީކާއިލް ވިދާޅުވީ 2014 ވަނަ އަހަރުގެ އޭޕްރީލް މަހުން ފެށިގެން ފުލުހުންގެ އިންޓެލިޖެންސް އޮފިސަރުންތަކެއް ރިލްވާނަށް ފާރަލަމުން ދިޔަ ކަމަށެވެ. އަދި އެކަން ކޮށްފައި ވަނީ ދޮގު މައުލޫމާތުތަކެއްގެ މައްޗަށް، ދައުލަތުގެ ވަސީލަތްތައް ބޭނުންކޮށްގެންކަން ކޮމިޝަންގެ ރިޕޯޓުން ހާމަވާ ކަމަށް ވިދާޅުވި އެވެ.\nރިލްވާނަށް ހަމަލާދޭން އުޅުނު ކަމުގެ މައުލޫމާތު ހަމަ އެއަހަރުގެ ޖޫން މަހު ފުލުހުންގެ އިންޓެލިޖެންސަށް ލިބިފައިވާ ކަމަށް ވެސް މީކާއިލް ވިދާޅުވި އެވެ.\n"ރިލްވާން އަބްދުﷲ އަށެއް އޮގަސްޓްގައި ކިޑްނެޕް ކުރެވިގެން ދިޔައިރު ޖޫން 24 ގައި ދިވެހިރާއްޖޭގެ ފުލުހުންގެ މުއައްސަސާއަށް މައުލޫމާތު ލިބިފައިވާ ކަމަށް ރިޕޯޓްގައި ބަޔާން ކުރޭ، ކޮންމެވެސް ބަޔަކު ދެ މީހަކު ކިޑްނެޕް ކުރުމަށް ޓަކައި ލޯންޗެއް ތައްޔާރުކޮށް އެ ހަރަކާތް ހިނގަމުންދާކަން. އެހެން ނަމަވެސް ދިވެހިންގެ ފުލުހުންގެ މުއައްސަސާއިން މިކަން ހުއްޓުވުމަށްޓަކައި އެޅި ހަމަ އެއްވެސް ފިޔަވަޅެއް ނެތް. އަހުމަދު ރިލްވާން އަބްދުﷲ މަރާލީ ދިވެހިރާއްޖޭގެ ދައުލަތުން. އޭނާ މަރާލީ ދިވެހިރާއްޖޭގެ ފުލުހުންގެ މުއައްސަސާއިން. އެއީ އަޅުގަނޑުމެން މިއަދު ގަބޫލުކުރަން ޖެހޭ ކަމެއް،" ބަހުސް ކުރައްވަމުން މީކާއިލް ވިދާޅުވި އެވެ.\nމީކާއިލް ވިދާޅުވީ ފުލުހުންގެ އިންޓެލިޖްންސް ބޭފުޅުން އޭރުގެ ނައިބު ރައީސް އަހުމަދު އަދީބުގެ ގެއަށް ގޮސް ފައިސާ ނެގި ކަމަށެވެ. އެކަމަކީ ފުލުހުން އެކަމާމެދު ލަދުވެތިވާން ޖެހޭ ކަމެއް ކަމަށް މީކާއިލް ވިދާޅުވި އެވެ.\nރިލްވާންގެ ޕާސްޕޯޓް ކޮޕީ ހޯދައިގެން ރައްޔިތުންނަށް އޮޅުވާލަން މަސައްކަތް ކުރީ ވެސް ހަމަ އެބޭފުޅުން ކަމަށް މީކާއިލް ވިދާޅުވި އެވެ.\nމީކާއިލް ވިދާޅުވީ ރާއްޖޭގެ ދައުލަތުން ނޫސްވެރިޔަކު މަރާލާ އެކަން ފޮރުވުމަށް ކުރި މަސައްކަތް މިއަދު މިވަނީ ހާމަވެފައި ކަމަށެވެ. އެކަން ކޮމިޝަންގެ ރިޕޯޓުން ހެކިތަކާއެކު އެނގޭ ކަމަށް ގަލޮޅު ދެކުނުގެ މެމްބަރު ވިދާޅުވި އެވެ.\nމެމްބަރުގެ އެދުމަކީ ރިޕޯޓާއި ހިސާބުން އެ މައްސަލަ ނުނިމި ކުރިއަށް ދިޔުން ކަމަށް އޭނާ ވިދާޅުވި އެވެ. އެގޮތުން އެކަމުގައި ބައިވެރިވި ވިޔަފާރިތަކުގެ މައުލޫމާތު ހާމަކޮށް ބޮއިކޮޓް ކުރަން ޖެހޭ ކަމަށް މީކާއިލް ވިދާޅުވި އެވެ.\nމީކާއިލް ވިދާޅުވީ ކުރިން ފެށިގެން ވެސް ވާހަކަދެކެވެމުން އައި "އަނދިރި ދައުލަތަކީ" ތެދެއްކަން ހާމަވެއްޖެ ކަމަށެވެ. އަދި އެކަމުގައި ފުލުހުންނާއި، ސަރުކާރާ، ޖުޑީޝަރީ އަދި ނަން މަޝްހޫރު ވިޔަފާރިތައް މަސައްކަތްކުރާކަން ކޮމިޝަންގެ ރިޕޯޓުން ހާމަވެގެންދާ ކަމަށް އޭނާ ވިދާޅުވި އެވެ.\nމެންބަރު މީކާއިލް ނަސީމް މަޖިލިސް އެމްޑީޕީ ރިލްވާން ފުލުހުން\nސިންދިތާއާ ޖިލްބާބާ ބިލްބާބާ މި ތަން ވޭ ބާ މި ކަމުގެ ތެރޭގަ؟ އެތާ ތިބޭނީ އެ ކަހަލަ ފާޑަކަށް ތިބޭ ބައެއް ކަމަށް ފެންނަނީ! އެހެންވީމަ، ހަމަ އަހާލީ!\nމި މައްސަލައާއި ގުޅުމެއްހުރި އެއްވެސް އައި.ޕީ އެއް ރިވީލް ވެއްޖެތަ...؟؟\nއެބަ ޖެހޭ ކޮނެލަން... 🤔\nގަލޮޅު ދެކުނަށް ހުރި ލަދެއް މީ. ހެޔޮނުވާނެ އިސްތިއުފާދީފައި ފައިބާ.\nޢަޅުގަނޑު ހަދާންވަނީ އަކްޝޭގެ ހީރޮއިކް ހިންދުސްތާން ފިލްމް " ގައްބަރު އިޒް ބެކް" އާއި މީގެ ޒަމާން ތަކެއްގެ ކުރިން އަމީތާބް ގެ ފިލްމް "އަންދާ ޤާނޫނު" ގެ މަންޒަރުތައް. މިކަން ތަންފީޒީ ބާރުތަކަށް ފިލާވަޅަށް ފުދޭކަމަށް. މި ދުވަސްވަރު ހޮރުހޮރަށް ފިލަންވަންނަ ކަކުނި ގިނަވާނެ. ސަމާލުވޭ. ޢަދި ޢުފަންނުވާ ކިތަންމެ ބައްޔެއްގެ ސެޓިފިކެޓްތައް ތަޙްޤީޤަށާއި ކޯޓަށް ހުށަހެޅުމަށްޓަކައި ކަރަކަރަތަކަށް ގޮސް ހޯދައި ރަޖާ އަޅައިގެން ތިބޭ ކުދިންވެސް ވަކި މަދެއް ނުވާނެޔޭ. ވަގަކަށް ހާސްދުވަސް ވެރިއަކަށް އެއްދުވަސް އެއީ ހަމަ ތެދު ބުނުމެއް.\n"ޑެވިލް ލިޕްސް": އާ ޓްރެންޑެއް، އެހާމެ ނުރައްކާ ބޮޑު!\nމިނިސްޓަރު އަމީން އަބޫދާބީއަށް ވަޑައިގެންފި\nގުރުއާނާ ބެހޭ މަރުކަޒު އަންނަ އަހަރު ސަލްމާން މިސްކިތަށް ބަދަލުކުރަނީ\nއިންޑިއާގެ ފިޔާ ދަނޑުތައް ހައްދާ މީހުން މަހުޖަނުންނަށް!\nކެރަލާ ސްޓޭޓްގެ ހަޔަ އެޑިޔުކޭޝަން މިނިސްޓަރު ރާއްޖެ ވަޑައިގަންނަވަނީ


Covid Jehunu Fahun Usoolu Thakaa Hilaafuvi Kamah Djokovic Ebbasvejje - Vaguthu\nކޮވިޑު ޖެހުނު ފަހުން އުސޫލުތަކާއި ހިލާފުވި ކަމަށް ޖޮކޮވިޗް އެއްބަސްވެއްޖެ\nމިދިޔަ މަހު ކޮވިޑު-19 ޖެހުމަށްފަހު އައިސޮލޭޝަނުގެ އުސޫލުތަކާއި ހިލާފުވިކަމަށް ސާބިއާގެ އެއްވަނަ ޓެނިސް ކުޅުންތެރިޔާ ނޮވަކް ޖޮކޮވިޗް އެއްބަސްވެއްޖެ އެވެ.\nއިންސްޓަގްރާމްގައި ޖޮކޮވިޗް ބުނެފަަައިވަނީ އެއީ އޭނާއަށް ގޮތް ނިމުމުގައި ހެދުނު ބޮޑު ގޯހެއްގެ ގޮތުގައި ސިފަކޮށްފައެވެ.\nޖޮކޮވިޗް ކޮވިޑަށް ފައްސިވީ މިދިޔަ ޑިސެމްބަރު މަހުގެ 16 ގައެވެ. އެއީ ސާބިއާގެ ނޫސްވެރިއަކާއި އިންޓަވިއުކުރިތާ ދެ ދުވަސްފަހުންނެވެ. ކޮވިޑު ޖެހުނީ އެ އިންޓަވިއު ތެރެއިން ކަމަށް ޖޮކޮވިޗް ގަބޫލުކުރެއެވެ.\n"އެ އިންޓަވިއު އެހެން ދުވަސްވަރަކަށް ރީ ޝެޑިއުލް ކުރެވުނު ނަމައޭ މިހާރު ހިތަށްއަރާ، ވަރަށް ބޮޑު ލަނޑެއް މި ލިބުނީ" ޖޮކޮވިޗް ބުންޏެވެ.\nމިހާރު އޮސްޓްރޭލިއަން އޯޕަންސްގައި ވާދަކުރުމަށް އެ ގައުމަށް ދިޔަ ނަމަވެސް ވެކްސިން ޑޯޒުގެ މައުލޫމާތާއި ކޮވިޑު ޖެހުނުކަމުގެ މައުލޫމާތު ދޭން ޖޮކޮވިޗް ދެކޮޅު ހެދުމުން އެ ގައުމުން ވަނީ އޭނާގެ ވިސާ ކެންސަލްކޮށްފައެވެ. ނަމަވެސް ފަހުން އެ ކޯޓުން ވަނީ ޖޮކޮވިޗް އާއި އެއްކޮޅަށް މައްސަލަ ނިންމާފައެވެ.\nއަދި އެންމެ ފުރަތަމަ އޮސްޓްރޭލިއާ އިން އޭނާ ޑީޕޯޓުކޮށްލުމަށް ވެސް މަސައްކަތްކޮށްފައި ވެއެވެ. ފަހުން އެ މައްސަލައިގައި ކޯޓުން ގޮތް ނިންމުމުން އަނެއްކާވެސް އެ ގައުމުން ދަނީ ވީސާ ކެންސަލްކުރަން މަސައްކަތްކުރަމުންނެވެ.\nއެއީ އޮސްޓްރޭލިއާގެ ގަަވާއިދު ބުނާގޮތުން ކޮވިޑުގެ ވެކްސިން ދެ ޑޯޒު ފުރިހަމަކޮށްގެން ނޫނީ އެ ގައުމަށް އެއްވެސް މީހަކަށް އެތެރެ ނުވެވޭތީއެވެ.\nޖޮކޮވިޗް ވަނީ އޭނާއަށް އޮސްޓްރޭލިއާ އަށް އެތެރެ ނުވެވުނީ އޭނާގެ އޭޖެންޓު ޓްރެވަލް ފޯމު ފުރި ގޮތުންކަމަށް ތުހުމަތުކޮށްފައެވެ. އަދި އެކަން ތަހުގީގުކޮށް ދިނުމަށްވެސް އޭނާ ކަމާބެހޭ ފަރާާތްތަކުގެ ކިބައިން އެދެއެވެ.


Sihhathu rangalhu roadha mahakah: Roadha ah hurumun hashigandah annanee kon kahala badhalu thakeh? - AO News\n“ސިއްޙަތު ރަނގަޅު” ރޯދަމަހަކަށް: ރޯދަޔަށް ހުރުމުން ހަށިގަނޑަށް އަންނަނީ ކޮންކަހަލަ ބަދަލުތަކެއް؟\nރޭގަނޑު ނުވަތަ ރޯދަ ވީއްލައިގެން ކާއެއްޗެތީގެ ހަކަތަ ހުސްވުމުން، ރޯދަޔަށް ހުންނަ ވަގުތު، ހަށިގަނޑުން ބޭނުން ކުރާނީ، ހަށިގަނޑުގައި ރައްކާކުރެވިފައި ހުންނަ ސަރުބީ އާއި ކާބޯހައިޑްރޭޓްސްއެވެ. މިބައިތައް ނަގަނީ ލިވަރުން(ފުރަމޭ) ނާއި މަސްތަކުންނެވެ. ހަށިގަނޑުގައި ފެން ނުހިފެހެއްޓޭތީ، ކުޑަކަމު ދިއުމުގެ ތެރޭގައި ކިޑްނީ އިން ވީހާވެސް ވަރަކަށް ހަށިގަނޑުން ބޭރުވާ ފެން މަދުކޮށް، ފެން ރައްކާކުރެވޭތޯ މަސައްކަތްކުރާނެއެވެ. ކުޑަކަމު ދިއުމުންނާއި އަދި ދާހިއްލުމުންނާއި ނޭވާލުމުން ހަށިގަނޑުން އަބަދުވެސް ފެން ބޭރުވާނެއެވެ.\nމޫސުމީ (ހޫނުވުމުން ދާހިއްލުންފަދަ) ތަފާތު ތަކާއި ގުޅިގެން ރޯދަޔަށް ހުންނަ ފުރަތަމަ ދުވަސްކޮޅު ހަށިގަނޑުން ފެން މަދުވުމުން ވާ އުނދަގޫތަށް ، ބޮލުގައި ރިހުމާއި، ވަރުބަލިކަމާއި ކަންކަމަށް ސަމާލުކަންދީ ވިސްނަން އުނދަގޫވުމަކީ ވަރަށް އާއްމުކޮށް ދިމާވާ ކަމަކެވެ. ނަމަވެސް، ސިއްހީ ދިރާސާތަކުން ދައްކަނީ، ރޯދަ ވީއްލުމަށް ފަހު، ހަށިގަނޑަށް ބޭނުންވާވަރަށް ފެން ބޯނަމަ، މިއީ ރޯދަވެރިޔާއަށް ގެއްލުންވާ ކަމެއް ނޫންކަމެވެ. އެހެންނަމަވެސް، ނުތެދުވެވޭވަރަށް ބޯއަނބުރައި، ހެޔަށް ގޮތްވާހެން ހީވާނަމަ، ވަގުތުން ފެން (މިހާލަތުގައި އެންމެ ރަނގަޅީ ލޮނު/ހަކުރު އެކުލެވޭ ލޮނުޕެކެޓުން ހަދާފެން) ބޯން ފަށަންވާނެއެވެ. އަނބުރައިގަނެގެން ޚަބަރު ހުސްވެއްޖެނަމަ، ކައިރީގައި ތިބޭބަޔަކު، ބަލިމީހާގެ ދެފައި ބޮލަށް ވުރެ އުސްކޮށް ބާއްވާ، ހޭއެރުމުން ފެންދޭން ފަށަންވާނެއެވެ.\nއާއްމުކޮށް ދުވާލު ކޮފީއާއި ސައި ބޯ މީހުންނަން ރޯދަހިފަން ފަށާދުވަސްކޮޅު ހަށިގަނޑުން ކެފެއިން މަދުވުމުން ބޮލުގައި ރިއްސުމާއި ވަރުބަލިކަން އިހްސާސްކުރެވެއެވެ. ނަމަވެސް، ރޯދަމަސް ކުރިއަށްދާވަރަކަށް ހަށިގަނޑު މިކަމަށް ހޭނެއެވެ.\nރޯދަ ވީއްލުމުން ހަށިގަނޑު ޑީހައިޑްރޭޓް(ހަށިގަނޑުން ފެންމަދުވުން)ވެ، ކާނާއިން ހަކަތަނަގަންފަށާނެއެވެ. އެތައް އިރެއް ވަންދެން ނުކައިހުރެފަ، ކާން ނުވަތަ ފެން ބޯންވާނީ ލަސްލަހުން ބަލައިގެންނެވެ. އަދި ދިޔާއެއްޗަކުން ރޯދަވީއްލުމަކީ ރަނގަޅުކަމެކެވެ.\nރޯދަ ވީއްލުމަށްފަހު ގިނައިން ދިޔާތަކެއްޗާއި ފެން އެކުލެވޭ ކާނާގެ ބާވަތްތައް، މޭވާ، ތަރުކާރީ، ޔޯގަޓް، ސޫޕް އަދި ސްޓޫފަދަ ތަކެތި ކެއުމަކީ ހަށިގަނޑަށް މަދުވިފެން އަނބުރާ ލިއްބައިދީ، އަނެއް ދުވަހު ރޯދަޔަށް ހުންނަން ފަސޭހަވާނޭކަމެކެވެ. ހަށިގަނޑުގައި ލޮނުގެ ނިސްބަތް މަތިވުމުން ގިނައިން ފެން ބޮވާނެއެވެ. އެހެންކަމުން، ކެއުމުގައި ލޮނު ހިމެނޭވަރު ބަލައިގެން ވީހާވެސް ބޮޑަކަށް ލޮނު ކޮންޓްރޯލްކުރުމަކީ ރަނގަޅުކަމަކެވެ. ހާރަކީ އަނެއްދުވަހަށް ހަށިގަނޑަށް ހަކަތަ ލިއްބައިދޭނޭ ކެއުމަކަށް ހެދުމަކީ ވަރަށް މުހިއްމު ކަމެކެވެ.\nރޯދަ ވީއްލާގަޑިއަކީ، އެންމެން އެއް ވަގުތެއްގައި ރޯދައިގެ ނިމުން ފާހަކުރާ އުފާވެރި އަދި ހުރިހާ އާއިލާއެއްގަ ވެސް ވަރަށް ޚާއްސަ ގަޑިއަކަށް ވުމުން، މިގަޑީގަވެސް ކެއުމަށް ބަލައިގެން އުޅުން ވަރަށް މުހިއްމެވެ. ތެލުލި އެއްޗެއްސާއި، ކްރީމްގެ ބާވަތްތަކާއި ފޮނިކާތަކެތި މިގަޑީގައި ކެވޭނަމަ، ރޯދަމަސް ނިމޭއިރު ބަރުދަން އިތުރުވުން ވަރަށް ގާތްވާނެއެވެ. ދުވާލުގެ ވަގުތުތަކުގައި ނުކައި ތހިބޭތީ، ކެއުމާއި ދޭތެރޭ ވިސްނައި، ކެއުމުގެ ވައްޓަފާޅި ބަދަލުކުރަން ރޯދަމަހަކީ ވަރަށް ރަނގަޅުމަހަކަށް ވެދާނެއެވެ.\nރޯދަ ހިފުމުން ސިއްހަތަށް ފައިދާކުރޭތަ؟\nރޯދައިގެ ދިގުމިނާއި ރޯދަމަހުގެ ކެއުމުގައި އާއްމުކޮށް ބޭނުންކުރާ ބާވަތްތައް ދުނިޔޭގެ އެކި ހިސާބުގައި ތަފާތުވާތީ، ރޯދައިގެ ސަބަބުން ކުރާފައިދާ އެންމެނަށް އެއްގޮތެއް ނޫނެވެ. އެހެންނަމަވެސް، ބަރުދަން ލުއިވުމަކީ ވަރަށްގިނަ މީހުންނަށް، ޚާއްސަކޮށް ފަލަ މީހުނަށް، ރޯދައިގެ ސަބަބުން ލިބޭ ރަނގަޅު ސިއްހީ ނަތީޖާއެކެވެ. ރޯދަ ހިފުމުން ލޭގައި ހުންނަ ކޮލެސްޓްރޯގެ ނިސްބަތާއި ޓްރައިގްލިސެރައިޑްގެ ނިސްބަތް ދަށްވާކަމަށް ދިރާސާތަކުން ދައްކައެވެ. މީގެ އިތުރުން، ދިފާއީނިޒާމަށް ރަނގަޅު ބަދަލުތަކެއް އަންނަކަން ވަނީ ފާހަގަކުރެވިފައެވެ.\nރޯދަ ވީއްލާ ގަޑި – ކާން އެންމެ ރަނގަޅީ ކޯއްޗެއް؟\nބުއިން: ފެން، ކިރު، މޭވާ ޖޫސް ނުވަތަ ސްމޫތީސް – ފެނުގެ ސަބަބުން ހަށިގަނޑަށް ހަކުރު ނުވަތަ ކެލެރީއެއް އިތުރެއް ނުވާނެއެވެ. ކިރާއި މޭވާ ހިމެނޭ ބާވަތްތަކުގައި ގުދުރަތީ ހަކުރާއި ހަށިގަނޑަށް ފައިދާކުރާ އެހެން ބައިތައް ހިމެނެއެވެ. އިތުރަށް ހަކުރުއަޅައިގެން ހަދާ ބުއިންތައް ވީހާވެސް މަދުކުރެވޭތޯ ބަލާށެވެ.\nކަދުރު: އިތުރު ރަސޫލާގެ ޒަމާނުން ފެށިގެންވެސް ކަދުރަކީ ރޯދަވީއްލަން އަބަދުވެސް ބޭނުންކުރަމުންއަންނަ ވަރަށް ފައިދާހުރި މޭވާއެކެވެ. ކަދުރުގައި ގުދުރަތީ ހަކުރާއި، ޕޮޓޭސިއަމް، ކޮޕާ އަދި މެންގަނީޒް އާއި ފައިބާހިމެނެއެވެ. ކަދުރުގެ އިތުރުންވެސް، ހިކި އެޕްރިކޮޓާއި ފިގް (ތީން)، ހިކި މޭބިސްކަދުރު ނުވަތަ ޕްރުން ފަދަ ގިނައިން ފައިބަރުހުންނަ އެއްޗަކުން ރޯދަވީއްލުން ރަނގަޅެވެ.\nމޭވާ: މޭވާއަކީ ބައެއް މުސްލިމް ގައުމުތަކުގައި ވަރައް އާއްމު ރޯދަވީއްލުމެއް. މޭވާއިން ހަށިގަނޑަށް އެގަޑީގައި ބޭނުންވާނެ ވަރަށްގިނަ މާއްދާތައް ލިއްބައިދޭނެއެވެ. މިގޮތުން، މޭވާގައި ގިނަ އަދަދަކަށް ފެނާއި، ގުދުރަތީ ހަކުރާއި، ވިޓަމިން، މިނެރަލްސް އަދި ހަކަތަލިބިދެނިވި މާއްދާތައް އެކުލެވެއެވެ.\nސޫޕް: މީގެ ތެރޭގައި އަޅުގަނޑުމެން ރޯދަމަހު ގިނަ ގޭގޭގަ ތައްޔާރުކުރާ ހިތި އަދި ބަތްޕެންވެސް ހިމެނޭ. ސޫޕަކީ ތަފާތު ގިނަގޮތްގޮތަށް ގިނަ ބާވަތްތައް ބޭނުންކޮށްގެން ތައްޔާރުކުރެވިދާނެ ކެއުމެއް/ބުއިމެކެވެ.\nރޯދަވީއްލުމަށްފަހު ކާ ކެއުމަކީ ގިނަފަހަރު ކޮންމެ އާއިލާއެއް ނުވަތަ ގެއެއްގައި ޒަމާނުއްސުރެ ވަރަށް އެގެއަކަށް ޚާއްސަގޮތަކަށް ކުރަމުން އަންނަ ކަމެއް. މިގޮތުން ކޮންމެ ކަހަލަ ކެއުމެއް ކޭ ކަމުގައި ވިޔަސް، ތެލުލި އެއްޗެއްސާއި ހަކުރުގެ ބާވަތްތައް މަދުކުރަން ވިސްނުމަކީ ރަނގަޅުކަމަކެވެ. ލުއިގޮތަކަށް ރޯދަވީއްލުމަށްފަހު، ނަމާދުކޮށްގެން ކޮންމެވެސް ވަރަކަށް ކަސްރަތުކުރުން ކެއުމުގެ ކުރިއަށް ލުމަކީ ބުއްދިވެރިކަމަކަށް ވާނެއެވެ.\nހާރުކެއުން: ހާރުކެއުމުގައިވެސް، ފެންގިނައިން އެކުލެވޭ ކެއުމުގެ ބާވަތްތައް ހިމެނުން މުހިއްމެވެ. ހޯލްގްރެއިން އާއި ސްޓާޗް ހިމެނޭބާވަތްތައް ބެލެންސްކޮށް ހިމަނަން ސަމާލުކަން ދޭންވާނެއެވެ.\nއޯޓްސް: އޯޓްސްއަކީ މިހާރު އާއްމުކޮށް ހުރިހާރަށަކުންވެސް ފަސޭހަކަމާއިއެކު ލިބެންހުންނަ، ހަށިގަނޑަށް ފައިދާހުރި ގޮވާމެކެވެ. އޯޓްސް ބޭނުންކޮށްގެން ޕޮރިޖް ހެދިދާނެއެވެ. މިއީ ފޮނިކޮށްވެސް ލޮނު/ކުޅިކޮށްވެސް ތައްޔާރުކުރެވިދާނެ އެއްޗެކެވެ. އަދި މީގެ ތެރެއަށް އެމީހަކަށް މީރު ހިކިމޭވާއެއްވެސް އެޅިދާނެއެވެ.\nބްރެކްފާސްޓް ސީރިއަލް: ކޯންފްލޭކްސް، ބްރޭން، ގްރެނޯލާ ނުވަތަ މުއެސްލީވެސް ބޭނުންކުރެވިދާނެއެވެ.\nބަތް: މާ ލޮނުގަދަ ނުވަތަ ކުޅިނުވާކަހަލަ ރެސިޕީއަކަށް ބަތް ތައްޔާރުކުރުން.\nޔޯގަޓް: ޔޯގަޓަކީ ހަށިގަނޑަށްފައިދާހުންނަ ވަރަށްގިނަ މާއްދާތައް އެކުލެވޭ ގިނަމީހުންނަށް މީރު އެއްޗެއްކަމަކު މާލެ ފިޔަވާ ރާއްޖޭގެ އެހެން މަދު ރަށަކުން މެނުވީ ‘ދިރޭ’ ޔޯގަޓް ނުލިބެއެވެ.\nޕާން: އާދައިގެ/ހުދު ޕާނުގެ ބަދަލުގައި ހޯލްގްރެއިން ނުވަތަ މަލްޓިގްރެއިން ލިބޭނަމަ އެ ބާވަތްތައް ބޭނުން ކުރުން މުހިއްމު.\nހޫނު ފެނުން ފެންވެރުމުން ހަންގަނޑު ހަލާކުވާކަން އެނގޭތަ؟\nކައިގެން ވަގުތުން ފެންނުވަރަން ޖެހޭ ސަބަބަކީ މިއީ\nމިއަހަރުގެ ފިޠުރު ޒަކާތް ބަލައިގަންނަން ފަށައިފި\nބަނޑުހިކި ބޮޑުކަމުދާން އުނދަގޫ ވާނަމަ ގޭގައި ކުރެވިދާނެ ބައެއް ފަރުވާތައް!


Mohamed Shafiu: ނިޔަތުގެ ޙަދީޘްގެ ފައިދާތައް\nނިޔަތުގެ ޙަދީޘްގެ ފައިދާތައް\nމުޙައްމަދު ޝާފިޢު ބިން ޢަބްދިލްޣަފޫރު\nالحمد لله وكفي، وصلى الله وسلم على نبيه المصطفي، وعلى آله وأصحابه أهل البر والوفا ، أما بعد:\nعن أميرِ المؤمنينَ أبي حفصٍ عمرَ بنِ الخطَّابِ رَضِي اللهُ عَنْهُ قالَ: سَمِعْتُ رسولَ اللهِ صَلَّى اللهُ عَلَيْهِ وَسَلَّمَ يقولُ: « إِنَّمَا الأَعْمَالُ بالنِّيَّاتِ وإِنَّمَا لِكُلِّ امْرِئٍ ما نَوَى، فَمَنْ كَانَتْ هِجْرَتُهُ إِلَى اللهِ وَرَسُولِهِ فَهِجْرَتُهُ إِلى اللهِ وَرَسُولِهِ، وَمَنْ كَانَتْ هِجْرَتُهُ لِدُنْيَا يُصِيبُهَا أَو امْرَأَةٍ يَنْكِحُهَا فَهِجْرَتُهُ إِلَى مَا هَاجَرَ إِلَيْهِ». رواه إماما المحدثين : أبو عبد الله محمد بن إسماعيل بن إبراهيم بن المغيرة بن بَرْدِزْبَه البخاري، وأبو الحسين مسلم بن الحجاج بن مسلم القشيري النيسابوري في صحيحيهما اللذين هما أصح الكتب المصنفة [صحيح البخاري (1) وفي مواضع أخرى ، ومسلم (1907) (155).]\nޙަދީޘްގެ މާނަ: މުއުމިނުންގެ އަމީރު އަބޫ ޙަފްޞް ޢުމަރު ބުނުލް ޚައްޠާބު ރަޟިޔަ ﷲ އަންހުގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލު ﷲ ސައްލަ ﷲ އަލައިހި ވަސައްލަމަ ހަދީސްކުރައްވަނިކޮށް ތިމަންކަލޭގެފާނު އަޑުއެހީމެވެ. ((ޢަމަލުތައް ނިޔަތުގެ މައްޗަށް މެނުވީ ނުވެއެވެ. އަދި ކޮންމެ އިންސާނަކަށްވެސް ވަނީ އެމީހަކު ނިޔަތްގަތް ކަމެކެވެ. ފަހެ ﷲ އާއި އެއިލާހުގެ ރަސޫލާ (ޞައްލަﷲ ޢަލައިހި ވަސައްލަމަ) އަށްޓަކައި ހިޖުރަކޮށްފިމީހާގެ ހިޖުރަ ވާހުށީ، ﷲ އާއި އެކަލާނގެ ރަސޫލާ (ޞައްލަﷲ ޢަލައިހި ވަސައްލަމަ)ގެ އަރިހަށެވެ. އަދި ދުނިޔެއަށްޓަކައި، އެލިބުމަށްއެދިގެން، ނުވަތަ އަންހެނަކާއި ކައިވެނި ކުރުމަށްޓަކައި ހިޖުރަކޮށްފިމީހާގެ ހިޖުރަވާހުށީ އެމީހަކު އެކަމަކަށްޓަކައި އެހިޖުރަކުރި ކަމަކަށެވެ.”\nމި ޙަދީޘަކީ އިސްލާމްދީނުގެ އަސާސްތަކުގެ ތެރެއިން ވަރަށް މުހިއްމު އަސާސެއް ބަޔާންވެގެންވާ ޙަދީޘެކެވެ. ރަސޫލުﷲ ޞައްލަﷲ ޢަލައިހި ވަސައްލަމައަށް ދެއްވިގެންވީ “ޖަވާމިޢުލް ކަލިމަ”ގެ ތެރެއިން ވާ ޙަދީޘެކެވެ. ޙުކުމްތަކުގެ ބާބުތަކުގެ ތެރެއިން ކޮންމެ ބާބަކަށްވެސް މި ޙަދީޘު ވަދެއެވެ. ގިނަގުނަ ފައިދާތަކެއް ހިމެނޭ ޙަދީޘެކެވެ.\n1- މި ޙަދީޘަކީ އިސްލާމްދީނުގެ އަޞްލުތަކުގެ ތެރެއިން މަތިވެރި އަޞްލެއް ބަޔާންވެގެންވާ ޙަދީޘެކެވެ. އަދި ރަސޫލުﷲ ޞައްލަﷲ ޢަލައިހި ވަސައްލަމައަށް ދެއްވިގެންވީ ޖަވާމިޢުލް ކަލިމައިގެ ހެއްކަކަށް ފުދޭ ހަދީޘެކެވެ. އަޙްކާމުގެ ބާބުތަކުގެތެރެއިން ކޮންމެ ބާބަކަށް ވަންނަ ޙަދީޘެކެވެ. ގުނާ ޢަދަދުނުކުރެވޭހާ ގިނަގުނަ ފައިދާތައް އެކުލެވިފައިވާ ޙަދީޘެކެވެ.\n2- ޤަޞްދަކާ ނުލާ ކުރެވޭ ޢަމަލުތަކަކީ އޭގެ މައްޗަށް ޙުކުމެއް ކުރުން އަދި ޖަޒާއެއް ލިބުން ބިނާވެފައިވާ ޢަމަލުތަކެއް ނޫނެވެ. ޒިންމާވާންޖެހޭ އެއްޗެއް ހަލާކުވުމުން މެނުވީއެވެ.\n3- ހުރިހާ އަޅުކަމެއްގައިވެސް ނިޔަތަކީ ޝަރުޠެކެވެ. ނަމާދާއި ޒަކާތާއި ރޯދަ އަދި ޙައްޖުގައިވެސް މެއެވެ. އަދި އެއްއަޞްލެއްގެ އަޅުކަމެއްކުރާއިރު އޭގެ ތަފާތުވައްތަރުތައް ފަރަޤުކުރަނީވެސް ނިޔަތުންނެވެ. މިސާލަކަށް މެންދުރުނަމާދާއި މެންދުރު ނަމާދުގެ ރަވާތިބު ސުންނަތް ފަރަޤު ކުރަނީވެސް ނިޔަތުންނެވެ. އަދި ހަމަ އެހެންމެ ސުންނަތް ރޯދައާއި ޤަޟާ ރޯދަ ވެސް ފަރަޤުކުރަނީ ނިޔަތުންނެވެ. ގަނެވިއްކުމާއި، ހިބަކުރުމާއި، އަޅުންމިނިވަންކުރުންފަދަ ޢަޤްދުތަކުގައިވެސް ނިޔަތަކީ ޝަރުޠެކެވެ.\n4- ކައިފިއްޔަތުގައި އެއްގޮތް ޢަމަލުތައް ނިޔަތުން މެނުވީ ފަރަޤު ނުކުރެވޭނެއެވެ.\n5- ޞާލިޙު ނިޔަތެއްގެ މައްޗަށް އަދި ފާސިދު ނިޔަތެއްގެ މައްޗަށްވެސް ޢަމަލު ބިނާވެދާނެއެވެ. އޭގެ ޖަޒާވެސް ވަނީ އެބީދައިންނެވެ. ނިޔަތް ފަސާދަވެއްޖެނަމަ ޢަމަލުވެސް ފަސާދަވީއެވެ. މިސާލަކަށް ﷲ ނޫން ފަރާތަކަށް ޢަމަލެއްކުރުމެވެ. ހަމައެކަނި ނިޔަތް އިޞްލާޙްކުރުމަކުން އަދި ނުފުދޭނެއެވެ. އެ ޢަމަލީ ޝަރީޢަތުގައި އައިސްފައިވާ ކަންތައްތަކާ އެއްގޮތަށް ކުރާ ޢަމަލަކަށްވެސް ވާންޖެހޭނެއެވެ.\n6- އެއްވެސް މުކައްލަފަކަށް އޭނާ ނިޔަތްގަތް ކަމެއް މެނުވީ ޙާޞިލްނުވާހުއްޓެވެ.\n7- ﷲ އަށް ޢަމަލުތައް ޚާލިޞްކުރުމަކީ ވާޖިބެކެވެ.\n8- ﷲ ނޫން ފަރާތްތައް އެދިގެން އެއްވެސް ޢަމަލެއްކުރުމަކީ ޙަރާމްކަމެކެވެ.\n9- ޝިރުކުގެ ބިންތަކުން އިސްލާމްކަމުގެ ބިންތަކަށް ހިޖުރަކުރުމީ އިސްލާމްދީނުގައި މަޝްރޫޢު ކަމެކެވެ.\n10- ހިޖުރަ ކުރުމުގައިވެސް އިޚްލާޞްތެރިވުމަކީ ވާޖިބެކެވެ. އެކަން ކުރަންވާނީ އެކަލޭގެފާނުގެ ޙަޔާތުގައި ނަމަ ﷲ އަށް އަދި އެކަލޭގެފާނަށް ޓަކައެވެ. (އެކަލޭގެފާނަށް ނަޞްރުދިނުމަށްޓަކައެވެ.) އަދި އެކަލޭގެފާނު އަވަހާރަވުމަށްފަހު ނަމަ އެކަލޭގެފާނުގެ ދީނާއި އެކަލޭގެފާނުގެ ސުންނަތަށްޓަކައެވެ.\n11- މީހަކު ޢަމަލެއްގައި އިޚްލާޞްތެރިވެއްޖެނަމަ، އޭނާއަށް އެކަމުގެ ޖަޒާ ލިބޭނެއެވެ. އެކަމަކު އެއީ އެ ޢަމަލު ޞާލިޙް ޢަމަލަކަށްވުމާއި އަދި ޢަމަލުކުރުމުގައި ހިފަހައްޓަންޖެހޭ ޝަރުޠުތަކަށް ރައްކާތެރިވެއްޖެނަމައެވެ.\n12- ހަމައެކަނި ދުނިޔެ އެދިގެން މީހަކު ހެޔޮ ޢަމަލެއް ކުރުމަކީ އެކަމުން އެމީހަކަށް ޖަޒާ ލިބޭނެ ކަމެއް ނޫނެވެ.13- އިޚްލާޞްތެރިކަން ނެތުމަކީ ޢަމަލު ބާޠިލުވާކަމެކެވެ.\n14- ދުނިޔެއާއި ދުނިޔޭގެ ޝަހުވަތްތެރިކަމާމެދު ރައްކާތެރިވާން އެބަޖެހެއެވެ. ދުނިޔެއަށްޓަކައި ހިޖުރަކުރި މީހާއާ ﷲ އަށްޓަކައި ހިޖުރަކުރި މީހާ ހަމަހަމައެއް ނުވާނެއެވެ.\n15- ނިޔަތުގެ ދެ ބޭނުމެއް ޢިލްމުވެރިން ފާހަގަކުރައްވައެވެ. އެއްބޭނުމަކީ އާދަކޮށް ކުރާ ކަންތައްތަކާއި އަޅުކަންތައްތައް ވަކިކުރުމެވެ. އޭގެ މިސާލަކީ ޢާއްމު ދިރިއުޅުމުގައި މީހަކު ފެންވަރާ ފެންވެރުމާއި ޖުނުބުވެރިކަމުން ނުވަތަ ޙައިޟުވެރިކަމުން ނުވަތަ ނިފާސްވެރިކަމުން އަރައިގަތުމަށް މީހަކު ފެންވަރާ ފެންވެރުމެވެ. (ހިނައިގަތުމެވެ) މި ދެކަމުގެ ތަފާތަކީ ނިޔަތެވެ. ދެކަމުގެ ކައިފިއްޔަތު އެއްގޮތް ނަމަވެސް ނިޔަތުން އެދެކަންތައް ފަރަޤުކޮށްދެއެވެ. މީގެ އަނެއް މިސާލަކީ މީހަކު ފަރުވާއަކަށްޓަކައި ޑޮކްޓަރު ބުނެގެން ނުވަތަ ހަށިގަނޑުގެ ބަރުދަން ލުއިކުރުމުގެ ގޮތުން ނުކާ ހުންނަ ހުރުމާއި ރޯދަހިފުމެވެ. މިދެ ކަމުގައި އެއްގޮތްކަން ހުއްޓަސް ރޯދައަށް ހުންނަމީހާ ރޯދަހިފަނީ ރޯދަހިފުމަށް ނިޔަތްގަނެގެންނެވެ.\nނިޔަތުގެ އަނެއް ބޭނުމަކީ ޢަމަލުގެ މަޤްޞަދު ދެނެގަތުމެވެ. އެއީ ހަމައެކަނި ﷲ ތަޢާލާގެ ވަޖުހުފުޅު އަދައިގެން އެއިލާހުގެ ރުހިވޮޑިގަތުން އެދިގެން އެހެން އެއްވެސް ފަރާތެއް ޤަޞްދުކުރުމެއް ނެތި ޢަމަލު އަދާކުރުމެވެ.\n16- ނިޔަތުގެ މާނައަކީ ޤަޞްދުކުރުމެވެ. ކަމެއް ކުރުމަށް ޤަޞްދުކުރީމާ އެ ނިޔަތް ގަނެވުނީއެވެ.\n17- ނިޔަތުގެ ޙުކުމަކީ އެއީ އަޅުކަންތަކުގެ ޝަރުޠެކެވެ.\n18- ބައެއް ކަންތައްތައް ކުރާއިރު ނިޔަތް ނުގަތް ކަމުގައިވިޔަސް އޭގެން ޙާޞިލްކުރަން ބޭނުންވާ ކަމެއް ފުދެއެވެ. މިސާލަކަށް ނަޖިސް ފިލުވާލާއިރު ނިޔަތް ނުގަތަސް ނަޖިސް ފިލައެވެ. އަދި ނިޔަތް ނުގަތް ކަމުގައިވިޔަސް ނަޖިސް ފިލުވާލިކަމުގައި ބެލެވޭނެއެވެ.\n19- ޞައްޙަ ސަރީޙަ ލަފުޒަކުން ވަރިކުރާނަމަ ނިޔަތް ނުގަތަސް އެ ވަރި ވަރިއަކަށް ވާނެއެވެ. މިސާލަކަށް ތިބާ ތިހުރީ ވަރިކޮށްފައޭ، މިފަދަ ޞަރީޙަ ލަފުޒެއް ބުނެފިނަމަ ނިޔަތަށް ބަލާކަށް ނުޖެހޭނެއެވެ. އެހެންނަމަވެސް ނުސީދާ ބަހަކުން ވަރިކޮށްފިނަމަ ނިޔަތަށް ބެލެވޭނެއެވެ. މިސާލަކަށް ގެއަށް ދާށޭ! ތިބާގެ އަހުލުވެރިންގެ ކައިރިއަށް ދާށޭ ފަދަ ބަހެއް ބުނުމެވެ.\n20- ނިޔަތުގެ ވަޤުތަކީ ޢަމަލު ކުރުމުގެ ކުރިއެވެ. އެހެންނަމަވެސް ސުންނަތް ރޯދައަށް ޢަމަލުގެ ތެރޭގައި، ހެނދުނު ވުމުން ނުވަތަ މެންދުރުވުމުން ވެސް ނިޔަތް ގަނެވިދާނެއެވެ. މިއީ އިސްތިސްނާ ހާލަތެކެވެ.\n21- ޢަމަލެއް ކުރަމުން ދަނިކޮށް، އެ ޢަމަލެއް ހުއްޓާލުމަށް ނުވަތަ އެ ޢަމަލަކުން ނުކުތުމަށް ނިޔަތް ގަނެފިނަމަ އެ ޢަމަލެއް ބާޠިލުވާނެއެވެ. އީމާންކަން ކަނޑައިލުމަށް ނިޔަތް ގަނެފިނަމަ މުރުތައްދުވާނެއެވެ. ނަމާދު ކުރަމުން ދަނިކޮށް ނަމާދުކުރުން ހުއްޓާލުމަށް ނިޔަތް ގަނެފިނަމަ ނަމާދު ބާޠިލުވާނެއެވެ.\n22- ނިޔަތުގެ މަޙައްލަކީ ހިތެވެ.\n23- ހިތުން ނިޔަތް ނުގަނެ ކިތަންމެ ވަރަކަށް ދުލުން ނިޔަތް ކީ ކަމުގައިވިޔަސް ނިޔަތް ގަތްކަމުގައި ނުބެލެވޭނެއެވެ. މިސާލަކަށް ޢަޞުރުނަމާދު ކުރުމަށް ނިޔަތް ދުލުން ކިޔާފައި، ހިތުން ނިޔަތް ނުގަންނަނަމަ އެނަމާދު ޞައްޙައެއް ނުވާނެއެވެ.\n24- ހިތުގައިވާ ނިޔަތާ ދުލުން ކިޔާ ނިޔަތާ ޚިލާފުވެއްޖެނަމަ ބެލެވޭނީ ހިތުގައި އޮތް ނިޔަތަށެވެ. މިސާލަކަށް މީހަކު މެންދުރުނަމާދު ކުރުމަށް ހުއްޓި މެންދުރު ނަމާދު ކުރުމަށް ހިތުން ނިޔަތް ގަނެފައި އަސުރުނަމާދަށް ދުލުން ނިޔަތް ގަތްކަމުގައިވާނަމަ ބެލެވޭނީ މެންދުރުނަމާދު ކަމުގައެވެ. އެއީ ހިތުން ނިޔަތްގަތީ މެންދުރު ނަމާދަށް ކަމުގައިވާތީއެވެ.\n25- ހިތުގައި ނިޔަތް އޮތުމުން ފުދޭނެއެވެ. ދުލުން ނިޔަތް ކިޔުމަކީ ޝަރުޠެއް ނޫނެވެ. އެއީ ބިދުޢައެއް ކަމަށް ޢިލްމުވެރިން ވިދާޅުވެފައިވެއެވެ.\n1- قواعد وفوائد من الأربعين النووية (ناظم سلطان)\nPosted by Mohamed Shafiu at 12:19 PM\nLabels: ޙަދީޘް, ނިޔަތުގެ ޙަދީޘް, ނިޔަތް, މުޙައްމަދު ޝާފިޢު ބިން ޢަބްދުލްޣަފޫރު


Fiorentina balikoh Lazio in Juventus ge faragu kudakohfi\nފިއޮރެންޓީނާ ބަލިކޮށް ލާޒިއޯއިން ޔުވެންޓަސްގެ ފަރަގު ކުޑަކޮށްފި\nފިއޮރެންޓީނާ އަތުން ލާޒިއޯ މޮޅުވީ 2-1 ން\nލާޒިއޯ ވަނީ ޔުވެންޓަސްއާ ހަތަރު ޕޮއިންޓަށް ގާތްކޮށްފައި\nކ. މާލެ | 28 ޖޫން 2020 | އާދީއްތަ 13:08 | 1,154\nލާޒިއޯ އާއި ފިއޮރެންޓީނާ ބައްދަލުކުރި މެޗުގެ ތެރެއިން: މި މެޗުން ލާޒިއޯ މޮޅުވީ 2-1 ން - ގެޓީ އިމޭޖާސް\nފިއޮރެންޓީނާ ބަލިކޮށް ލާޒިއޯއިން އިޓާލިއަން ލީގުގެ އެއްވަނައިގައި އޮތް ޔުވެންޓަސްއާ ހަތަރު ޕޮއިންޓަށް ގާތްކޮށްފިއެވެ.\nލީގުގައި ހުކުރު ދުވަހުގެރޭ ލެއްޗޭ އަތުން 4-0 ން މޮޅުވެ ޔުވެންޓަސްއިން ވަނީ ލީގުގެ އެއްވަނައިގައި ހަތް ޕޮއިންޓުގެ ލީޑެއް ނަގާފައެވެ. އެކަމަކު ހޮނިހިރު ދުވަހުގެރޭ ފަހަތުން އަރައި 2-1 ން ފިއޮރެންޓީނާ ބަލިކޮށް ލާޒިއޯއިން ވަނީ ޔުވެންޓަސްގެ ފަރަގު ހަތަރު ޕޮއިންޓަށް ކުޑަކޮށްފައެވެ.\nލާޒިއޯގެ ދަނޑުގައި ހޮނިހިރު ދުވަހުގެރޭ ކުޅުނު މެޗުގައި ފުރަތަމަ ލަނޑު ޖަހާ ލީޑު ނެގީ ފިއޮރެންޓީނާ އިންނެވެ. މި ލަނޑު މެޗުގެ 25 ވަނަ މިނެޓުގައި ކާމިޔާބުކުރީ ފްރާންސް ފޯވާޑް ފްރޭންކް ރިބެރީއެވެ.\nމި މެޗުގައި ލާޒިއޯއިން ނަތީޖާ އެއްވަރުކުރީ މެޗުގެ 67 ވަނަ މިނެޓުގައެވެ. ލިބުނު ޕެނަލްޓީއަކުން ލާޒިއޯއަށް މި ލަނޑު ކާމިޔާބުކޮށްދިނީ ޗީރޯ އިމޮބިލޭއެވެ. މިއީ ލާޒިއޯގެ ފެލިއްޕޭ ކައިސޭޑޯއަށް ފިއޮރެންޓީނާގެ ގޯލްކީޕަރު ޑްރަގޮސްކީ ކުރި ފައުލަކަށް ދިން ޕެނަލްޓީއެކެވެ. މި މެޗުން ލާޒިއޯ މޮޅުވި ލަނޑު 82 ވަނަ މިނެޓުގައި ކާމިޔާބުކުރީ ލުއިސް އަލްބާޓޯއެވެ.\nއަދި މެޗުގެ އިތުރު ވަގުތުގައި ފިއޮރެންޓީނާގެ ޑުއާން ލަހޮވީއަށް ވަނީ ސީދާ ރަތް ކާޑެއް ދައްކާފައެވެ. އަދި ރެފްރީއާ ޒުވާބުކުރުމުގެ ސަބަބުން ލާޒިއޯގެ ކޯޗު ސިމޯނީ އިންޒާގީވެސް ވަނީ ބެންޗުން ފޮނުވާލާފައެވެ.\nމި ނަތީޖާއާއެކު ލާޒިއޯ ދެވަނައިގައި އޮތީ 28 މެޗުން 65 ޕޮއިންޓާއެކު އެވެ. ތާވަލުގެ އެއްވަނައިގައި އޮތް ޔުވެންޓަސްއަށް 28 މެޗުން ލިބިފައިވަނީ 69 ޕޮއިންޓެވެ. ތާވަލުގެ ތިންވަނައިގައި އޮތީ 27 މެޗުން 58 ޕޮއިންޓު ހޯދާފައިވާ އިންޓަ މިލާނެވެ. ލާޒިއޯ އަތުން ބަލިވި ފިއޮރެންޓީނާ އޮތީ 31 ޕޮއިންޓާއެކު ތާވަލުގެ 13 ވަނައިގައެވެ.


ކުރިން ލޮކްޑައުން ކުރި އިރު ދޫކޮށްފައިވާ ފާސްތައް ބޭނުންކުރާ މައްސަލަ! | Sangu News\nކުރިން ލޮކްޑައުން ކުރި އިރު ދޫކޮށްފައިވާ ފާސްތައް ބޭނުންކުރާ މައްސަލަ!\n15 ފެބްރުއަރީ 2021 - 11:14\nމާލޭ ސަރަހައްދު ކުރިން ފުރަބަންދުކުރި އިރު ޒަރޫރީ ބޭނުންތަކަށް ނުކުތުމަށް ދޫކުރި ފާސްތައް މިހާރު ބޭނުންނުކުރެވޭނެކަމަށް ފުލުހުން ބުނެފިއެވެ.\nރާއްޖޭގައި ކޮވިޑް ފެތުރޭ މިންވަރު އިތުރުވެ އިރުއޮއްސި6އިން ފަތިހު6އަށް މާލޭ ސަރަހައްދުގައި އެއްގަމު އުޅަނދު ދުއްވުން ވަނީ މަނާކޮށްފައެވެ. އަދި ރޭގަނޑު 11:00 ފަތިހު 04:30 ބޭރަށް ނުކުމެ އުޅުމަކީވެސް މަނާކަމަކެވެ.\nދުއްވުން މަނާ ގަޑިތަކުގައި ޒަރޫރީ އެކި ބޭނުންތަކަށް ބޭރަށް ނުކުންނަށް ޖެހޭ ފަރާތްތަކަށް ފުލުހުން އަންނަނީ ވަކި ހުއްދައެއް ދޫކުރަމުންނެވެ. އެ އިދާރާއިން ބުނީ މިދިޔަ އަހަރު ކުރި ފުރަބަންދުގެ ދުވަސްވަރު އެކި ބޭނުންތަކަށް ދޫކުރި ފާސްތައް ބައެއް ފަރާތްތަކުން ބޭނުންކުރަމުން އަންނަކަމަށެވެ. އެހެންމަމަވެސް އެ ފާސްތައް މިހާރު ބޭނުން ނުކުރެވޭނެކަމަށާއި އެފާސްތައް ހިފައިގެން މަނާ ގަޑިތަކުގައި އުޅޭ ފަރާތަކަށް ކަނޑައެޅިފައިވާ އުސޫލުން އަދަބު ދެމުން އަންނާނެކަމަށް ފުލުހުން ވިދާޅުވެއެވެ.\nވެހިކަލް ދުއްވުން މަނާ ގަޑިތަކުގައާއި ކާފިއު ވަގުތު ޒަރޫރީ ބޭނުންތަކަށް ވެހިކަލް ބޭނުން ކުރުމަށް ނުވަތަ ބޭރަށް ނުކުތުމަށް ޕޮލިސް ޕަރމިޓަށް އެދުމަށް ކަނޑައަޅަފައިވާ ޕޯޓަލްއަކީ police.gov.mv/permit އެވެ. އަދި ޕޮލިސް ޕަރމިޓް ސެންޓަރ އަށް ގުޅޭނެ ނަންބަރެއްގެ ގޮތުގައި 1665އަށް ގުޅޭނެ އިންތިޒާމްވެސް ވަނީ ހަމަޖައްސާފައެވެ.


SunOnline: Story: #Cottage -ep41\n1 އަހަރު6މަސް ކުރިން - 01 ޖެނުއަރީ 2017 8\nމައިކަލް ކައިރީގައި އޮށޯވެލަމުން އަތްދިއްކޮށްލީ އޭނަގެ އަތުތެރެއަށް އަންނާށޭ ބުނާފަދަ ގޮތަކަށެވެ. ހެނާ ކިތަންމެހާވެސް ޖެހިލުންވިއެވެ. މައިކަލްއާއި މެދު ފިރިޔެއްގެ ހައިސިއްޔަތުން ނުދެކެވޭއިރު ކުއްލިއަކަށް އެގޮތަށް މައިކަލްގެ ހަރަކާތް ހުރުމުން ހެނާ ކަންބޮޑުވެފައި އަދި ދެލޯ ބޮޑުކޮށްލެވުނީއެވެ. ބޭއިޚުތިޔާރުގައެވެ. ހެނާގެ އެ ހަރަކާތުން މައިކަލްގެ މޫނުމަތީގައި އެތިފަހަރެއް ޖެހުމެކޭ އެއްވަރުވިއެވެ. ރޯމާ ދުވާލު އޭނަގެ މަންމަމެންގެ ކުރިމަތީގައި ޒޯހަންއާއިއެކު އެވައްތަރަށް އުޅެން ޖެހިލުމެއްނުވި އަންހެނެކެވެ. ރުޅިވެރިކަމާއިއެކު އޭނަގެ އަތުގެ ތެރެއަށް ދަމައިގަނެވުނީ ދަތްވިކައިލަމުންނެވެ. އެހަރުކަށިކަމާއި ރަހުމްކުޑަކަން އަދި ބާރު އިހުސާސްކުރެވިފައި ހެނާގެ ބަލިކަށި ހިތް ރޫރޫއަޅައިގަތެވެ.\nހެނާ ދެލޯ މަރައި ފިތާލީ މައިކަލްއަކީ އޭނަގެ ފިރިމީހާކަން ހިތަށާއި ނަފުސަށް ވިސްނައިދީގެންނެވެ. ނަމަވެސް މައިކަލްގެ ފަރާތުން ލިބުނީ ޒޯހަންގެ ފަރާތުން ލިބުނުފަދަ ލޯތްބާއި އޯގާތެރި ފިރުމުންތަކެއް ނޫނެވެ. ރުޅިވެރިކަމާއިއެކު އޭނަގެ ޖިސްމުވެސް ކުދިކުދިކޮށްލީފަދައެވެ. ހެނާގެ ދެލޮލުގައި ގިނަވެގަތް ކަރުނަތައް އޭނަގެ ދެކޯތާފަތަށް އޮހެމުންދިޔައިރުވެސް މައިކަލްއަކަށް ރޭކާނުލިއެވެ. އެނގެންވެސް ބޭނުމެއްނުވީއެވެ.\nމައިކަލްއަށް ނިދުނުއިރު އިރުގެ އިރުއަރާ ބޮޑުވެއްޖެއެވެ. ކޮޓަރީގެ ދޮރުގައިދަމާފައިވާ ބޯ ފަރުދާތަކުގެ ސަބަބުން އިރުގެ އަލި ވަނުމުން މަހުރޫމްކޮށްލާފައި ވުމުން ރޭގަނޑެކޭ ތަފާތެއްނެތެވެ. ހެނާ ފެންވަރާލައިގެން ނުކުތީ ފޯނު ހިފައިގެންނެވެ. ފެން ހޫނުކުރަން ޖައްސައިލުމަށްފަހު ފޯނަށް ބަލައިލެވުނީ ކޮންމެހެން އެއްވެސް ކަމެއްގެ އުއްމީދު އޮވެގެނެއްނޫނެވެ. އެހެން މީހުންފަދައިން އޭނައަކީ ވައިބަރފަދަ އެއްޗެހީގައި ވަގުތު ހޭދަކުރާ ކުއްޖެއްނޫނެވެ. ވައިބަރ މެސެޖްތަކެއް ހުރުމުން ހައިރާންކަމާއިއެކު ކިޔައިލެވުނެވެ. ހާލު އަހާލުމަށްފަހު ދެން އޮތީ ރަގަޅަށް ކައިގެން އަރާމުކުރަން އެދިފައެވެ. ހިތާމަނުކޮށް ދަރިފުޅަށްޓަކާ ހިތްވަރުކުރަން އެދިފައެވެ. ބާކީހުރި މެސެޖްތައް ކިޔަމުން ދިޔައިރު ހެނާއިނީ ގަބޫލުކުރަން ދަތިވެ އަނގަ ހުޅުވިފައެވެ.\n"ހެނާގެ ދިރިއުޅުމުގެ ވަރަށް ބޮޑު ހަގީގަތެއް ހާމަކުރަން ބޭނުން. އެކަންތައް އެނގުމުން ހެނާ ރުޅި އަންނާނެ އެކަމަކު އަބަދަށްޓަކާ އެއްވެސް ކަމެއް ފޮރުވާފައެއް ނުބޭއްވޭނެ. އެހެންވެ މޫމިނާއްތަ ނިޔާވީ. ހެނާގެ ހިތުގައި ވަރަށް ގިނަ ސުވާލު އުފެދޭނެކަންވެސް އެނގޭ. އަހަންނާއި މައިކަލް އުޅޭގޮތުން ހަމަ ޝައްކެއް ނުވޭތަ؟ ހެނާ އަހަރެންދެކެ އަބަދުވެސް ލޯބިވާކަން އަހަންނަށް ޔަގީންވޭ. ޓްރަސްޓްމީ. އެއްފަރާތުން އެކަނިވެވޭ ލޯތްބެއްނޫން ކަމަށް ހީކޮށްލާ. އަހަރެން ބޭނުމެއްނޫން ހެނާއަށް ދެރައެއްދޭކަށް. މިހާރު ހީވާގޮތުން އަހަރެމެންގެ ދޭތެރޭގައި އޮތްހާ ހުރަހެއްވަނީ ނެތިގެންގޮސްފާ. ހެނާ ބޭބީ. ބޭނުން ސަޕްރައިޒެއް ދޭން. އަހަރެން ހިތަށް އެރި މީޓްކޮށްފައޭ އެވާހަކަ ބުނާނީ. އެކަމަކު ފީލްވަނީ ދެން އެންމެ ވަގުތުކޮޅެއް ލަސްވިޔަސް އެވާހަކަ ނުބުނެވި ހިނގައިދާނެއޭ. އެންމެ ފުރަތަމަވެސް އާދޭހާއިއެކު މާފަށް އެދެން. ހެނާ އަހަރެން މިވަނީ ހެނާއަށް ކަމެއް އޮޅުވާލާފައި. ދެފައިގާ ހިފާފައި އާދޭސްކުރިޔަސް މާފު ދިނުން ފަސޭހަނުވާނެކަންވެސް އެނގޭ. އައިމް ސޮރީ ބޭބީ. އެތައް މިލިއަން ފަހަރުވެސް މާފަށް އެދެން. މިއީ މިހާތަނަށް ހަޔާތުގައި ކުރެވުނު އެންމެ ބޮޑު ކުށް..........." ހެނާ އެސްފިޔަޖަހާނުލާ މެސެޖްކިޔަން އިނެވެ. ކުއްލިއަކަށް މީހަކު ދޮރުމައްޗަށް އެރިހެން ހީވެފާ ގަތްބިރުން އޭނަ އަވަހަށް އެ ކޮންވަޒޭޝަން ފުހެލިއެވެ. އެއީ ނަސީބެކެވެ. އެތަނަށް އައި މީހަކީ މައިކަލް ފިޔަވާ ދެވަނަ މީހެއްނޫނެވެ. އޭނައަށް ޒޯހަން މެސެޖްކުރާކަން އެނގިއްޖެއްޔާ ފޯނު ފޭރިގެން ބިންމަތީގައި ޖަހާލަން މި ފިރިހެނާ ފަހެއް ނުޖެހޭނެއެވެ.\n"މޯނިން ހެނާ...." މައިކަލް ފަހަތުން އައިގޮތަށް އުނަގަނޑުގައި ދެއަތް ވަށާލައިފިއެވެ. ސިގްރެޓްވަސް ގަދަކަމުން ނޯށް ދަމާލާކަށްވެސް ނުކެރުނެވެ. ނޭވާކޮޅަށް ދިޔުމުން ނޭވާލާން މަޖުބޫރުވެ އޯކަށް ދެމިއެވެ.\n"ލޯ ހުޅުވައިލިގޮތަށް ހެނާ ނެތީމަ ހީކުރީ ފިލައިގެން ދިޔައީކަމަށޭ. ރޭގައި ފުރަތަމަ ފަހަރަށް އަހަރެން ހެނާ ހޭލާއޮތްވާ ކަމެއްކޮށްލީދޯ. ވަރަށް ރުޅިއައިދޯ...." މައިކަލް ސިގްރެޓް ފުންކޮށް ދަމައިލުމަށްފަހު ހެނާ ގެނެސް އުނގުގައި ބައިންދައިގެން ގޯނާތައްކުރަން ފެށިއެވެ. ކޮފީ ހަދާދިނުމުންވެސް ކޮފީއާއިއެކު ސިގްރެޓް ބޮމުންވެސް ހެނާ ދުރަށް ދިޔަކަނުދިނެވެ. ހެނާއަށް ކެތްވަނީއެއްނޫނެވެ. އެސްފިޔަތަކުގެ ފުރަގަހުގައި ފިލާހުރި ކަރުނަތައް ކިރިޔަ ކިރިޔާ ނުފައިބާ ހުރިކަމެވެ. މައިކަލްއާއި ޒޯހަންގެ ތަފާތު ހާދަ ބޮޑެވެ. މައިކަލް ހީވަނީ ގަދަކަމުން ކަންތައް ކުރާހެންނެވެ. ހޭވިފައިވާ އިސްތަށިގަނޑާއިއެކު ނިދީގެ އަސަރުތައް އެކުލެވިފައިވާ ދެލޮލުންވެސް ދައްކުވާދިނީ ފަރުވާކުޑަކަމެވެ. ލޯބީގެ ކުޑަވެސް އަސަރެއްނެތެވެ. މައިކަލް ހެނާގެ މޫނުގައި ހިފާ އޭނައާއި ދިމާލަށް އަނބުރައިލިއެވެ.\n"އަހަރެން ކައިރިވީމަ ތަ އަނގަ ސަކަރާތްވަނީ؟ " މައިކަލް މަލާމާތުގެ ފާޑަކަށް ހީލަމުން ސިގްރެޓްގެ ދުންތައް ދުއްވައިލީ ހެނާގެ މޫނަށެވެ.\n"ވަރަށް ލޯބިވޭތަ ޒޯހަންދެކެ؟ " މައިކަލް ހެނާގެ ކޮލުގައި ހިފާ ފިތައިލިއެވެ. ހެނާ ޚިޔާރުކުރީ ހިމޭންކަމެވެ. އެސްފިޔަތައް ތިރިކޮށްލާފައި ހިންދިރުވައިލިގޮތުން ހެނާ ބިރުގެންފައި އިންވަރު މައިކަލްއަށް އަންދާޒާކުރާކަށް އުދަގުލެއްނުވިއެވެ. އެހާ ފަސޭހައިން އެމޫނު ކިޔާލެވޭވަރުވިއެވެ.\n"ބަލަ އަހަރެން މިވާހަކަ ދައްކަނީ މިހިރަ ފާރަކާއި ނޫނޭ. ހެނާއާއި......" މައިކަލް ހައްތަހާ ރުޅިގަދަވެފައި ހަޅޭއްލަވައިގަތުމުން ހެނާ ސިހޭގޮތްވިއެވެ.\n"އަހަންނަށް އެނގެއޭ. ހެނާއާއި ހެނާގެ ވަގު ލޯބިވެރިޔާ އުޅޭގޮތް ކިތަންމެހާވެސް ރަގަޅަށް އެނގޭ.. ތި ބަނޑުގައިވަނީ ކާކުގެ ދަރިއެއްކަން ނޭގިގެނެއްނޫނޭ މިއުޅެނީ. ހެނާ ޖެހޭނީ ތިކުއްޖާވެސް ވައްޓާލަން. ހަރާމް ދަރިއެއް ދެން ދުނިޔެއަށް ގެނައުމުގެ ބޭނުމެއްނެތް. އަހަރެންވެސް އެކަން ކުރީ މަންމައަށްޓަކާ. މިހާރު މަންމަ ދުނިޔެއަކު ނެތް. ހެނާގެ އުމުރުވެސް އަދި މާ ޅަ. ދަރިއެއް ހޯދާކަށް ނުޖެހޭ. އަހަރެން ގެނެސްދޭ ބޭސްކާން ޖެހޭނީ. ބުނަން ހެނާ. އަހަރެން ވާހަކަދައްކާއިރު ދުރަށް ބަލަން ނޫން އިންނާނީ. އަހަންނަށްބަލާ....." މައިކަލް ހެނާގެ މޫނުގައި ހިފަހައްޓާފައި ހަތަރުކަޅިހަމަކުރަން މަޖުބޫރުކުރިއެވެ.\n"އަހަންނަށް ރަގަޅަށް އެނގެއޭ ކަލޭމެން ދެމީހުން ކަންތައްގަނޑެއް ހިންގާކަން. އެހެންވެ މިބުނަނީ ހެނާ ޖެހޭނީ ތި ކުއްޖާ ނައްތާލާށޭ..." މައިކަލްގެ ޖުމްލަތަކުން ހެނާގެ ދެލޯ ހޫނު ކަރުނުން ފުރި ބަންޑުންވެގަތެވެ.\n"މައިކަލް ހެޔޮނުވާނެ. ތިކަހަލަ ވާހަކަ ނުދައްކާ....." ހެނާއަށް ބުނެވުނެވެ.\n"މިހާރު ވާހަކަދައްކަން އަނގަ ހުޅުވިއްޖެ ދޯ. ލޯބިވެރިޔާގެ ދަރިއަށް ވީމަ ކަމެއް ކުރާކަށް ބޭނުންނުވެއޭ ސީދަލަށް ބުނަންވީނު. ހާދަ ފާޑެއްގެ އަންހެނެކޭ. ހެނާ އަހަރެން ހީނުކުރަން ހެނާ ތިހާ ހަޔާތް ކުޑަވާނެކަމަކަށް. އަހަންނަކީ ފިރިމީހާ ކަމުގައި ގަބޫލުކުރާއިރު އަހަރެންގެ ބެސްޓްފްރެންޑާއި ހިތާވެގެން. ވަރަށް ބޭނުންވޭ ދޯ. އެކަމަކު ނުވާނެ ތިކަމެއް. އަދި އަމުދަކުން މިހާރު. ޔޫ އާރ މައިން ހެނާ...." މައިކަލް އިރުކޮޅެއްވާންދެން ހެނާގެ ލޮލަށް ބަލަހައްޓައިގެން ހުރިއިރު އެދެލޮލުގައިވާ ކަރުނަތަކުން ހިތަށް ކޮންމެވެސް ކަހަލަ އުދަގޫތަކެއްވެސް ވިއެވެ.\n"މިފޯނުވެސް ގެނޭ. ކޮންމެހެން ޗެޓުކުރާނެކަމެއް ނެތް...." މައިކަލް ހެނާގެ އަތުގައި އޮތް ފޯނު ޖަހައިގަތުމަށްފަހު އޮފް ކޮށްލުމުން ހެނާ ފޯނު ހޯދަން އުޅުނެވެ. އާދޭސްކުރިއެވެ. މައިކަލް ފާޑަކަށް ހީލާފައި ދިޔުމުން ހެނާއަށް ގޮނޑިއަކަށް ތިރިވެވުނުގޮތަށް މޫނުގައި އަތް އަޅައިލެވުނެވެ. ޒޯހަން ބުނަން އުޅުނުސިއްރު ނުބުނެވެނީސް މައިކަލް އައީއެވެ. ނަމަވެސް ދެން ޒޯހަންއާއި ބައްދަލުވާނެއެވެ. ޒޯހަން އޭނައަށް ހަގީގަތް ކިޔައިދޭނެއެވެ. މައިކަލް ދެކެ މިއަދު ވަރަށް ފޫހިވެއްޖެއެވެ. ދަރިފުޅު ނައްތާލާ ވާހަކަ ބުނުމުން ވަކިން ބޮޑަށް ފޫހިވިއެވެ. ފިރިއެއްގެ ގޮތުގައި ބަލައިގަންނަން ހައްތަހާ އުދަގޫވުން ނޫންކަމެއް ނުވާނެއެވެ.\nމައިކަލް ފެންވަރާ ނިމިގެން ދޮރާށިކައިރިއަށް ނުކުތީވެސް ސިގްރެޓެއް ތުނބުގައި ޖަހާލައިގެންނެވެ. ޖިންސްގެޖީބުވެސް އުސްކޮށް ފެންނަން ހުރީ ފޯނުގެ އިތުރުން ސިގިރެޓްފޮށިތައް ޖަހާލާފައި ހުރީމައެވެ. އެތަނަށް މަޑުކޮށްލި ކާރުން އަމީރާ ފޭބިތަން ފެނިފާ މައިކަލް ކުޑަކޮށް ސިހުނެވެ.\n"ހައި އެމީ. ކިހިނެއްތަ؟ " މައިކަލް ލޯ ކުޑަކޮށްލަމުން ބަލައިލިއެވެ.\n"އައިމް ފައިން. މިއައީ ހެނާއާއި ބައްދަލުކޮށްލަން. ހެނާ އޯކޭތަ؟..." އަމީރާ އަހައިލިއެވެ. އޭނަވެސް ހުރީ ސިގްރެޓްދުމުގެ ސަބަބުން ކޮށިއަރާގޮތްވިއެވެ.\n"ހެނާ އޮތީ ނިދާފައި. ރޭ އަހަރެމެން ތިބީ ހޭލާ. މިވަގުތު ނުދިޔައްޔާ ރަގަޅީ. ޕްލީޒް އެމީ. އަހަރެން މިއައީ ދޮރުވެސް ލޮކްކޮށްލާފައި....." މައިކަލް ބުނެލިއެވެ.\n"ބަޓް. ޝީޒް ޕްރެގްނެންޓް މައިކް. އެކަނި ބައިންދާފައި ދޮރު ތަޅުލާފައި ބޭރަށްދާކަށް ނުވާނެއެއްނު. ޒޯހަން ކޮބާ؟ " އަމީރާގެ އެ ސުވާލުން މައިކަލްގެ ހިތަށް ނުބައި ލޮޅުމެއްއެރިއެވެ.\n"ލުކް އެމީ. އަހަރެމެން ދޭތެރޭގައި އޮތް ސިއްރެއް މިއީ. ހެނާއަކަށް ނޭގޭނެ. އަހަރެން ބޭނުމެއްނޫން ހެނާއަށް އެކަން ދެން އެނގޭކަށް. އެނގެއެއްނު ޒޯހަންއާއި ހެނާގެ ކައިވެނިވެސް ހަލާލުނުވާނެކަން. ވީއިރު މިކަންތައް އިތުރަށް ކޮމްޕްލިކޭޓްކުރަން ނަހަދާ. ހެނާ ދަންނަގޮތުން ހެނާގެ ހަޒްބެންޑަކީ އަހަރެން. އެކަން އޮންނާނީވެސް އެގޮތަށް . އެމީ މިކަންތައް ފަނިކޮށްފިއްޔާ އަހަރެންނަށް ކުރެވޭނެ ކަންތައްވެސް ހުންނާނެ އިނގޭ..." މައިކަލް އިންޒާރުދިނެވެ. މައިކަލްގެ ނުރައްކާތެރި ދެލޮލަށް ބަލައިލެވުމުން އަމީރާވެސް ބިރުގަންނަގޮތްވިއެވެ. ތެދެކެވެ. އޭނަ މައިކަލް ދަނެއެވެ. ރަގަޅު ސިފަތަކަކާއިއެކުވެސް މައިކަލްގެ އީމާންތެރިކަމެއް ނެތުމުން އޭނަ ކޮންމެފަދަ ނުބައިކަމެއް ކުރާކަށްވެސް ޖެހިލުމެއް ނުވާނެއެވެ. ދެރައީ ހެނާއަށް ހަގީގަތް ނޭގޭކަމެވެ. ހެނާއަށް އެނގޭނަމަ ކޮންމެހެން އޭނަގެ ސިކުނޑިއަށް ބާރުކުރަންވީ ކަމެއްވެސް ނެތެވެ.\nއަމީރާ އެގޭގެ ދޮރާށިން އެތެރެއަށް ފިޔަވަޅެއް އަޅާކަށްވެސް މައިކަލް ހުއްދައެއްނުދިނެވެ. އަމީރާ ހިތާހިތުން ރުޅިއައިސް މޮޔަވާވަރުވިއެވެ. ނަމަވެސް ދެކޮޅު ހެދުމުގެ މާނައެއް ނެތެވެ. މައިކަލްގެ އިންޒާރުތަކުގައި ބާރު ހުރިކަން ޔަގީނެވެ. ސިހުރުހަދާމީހަކަށް ނުކުރެވޭނީ ކޮންކަމެއް ހެއްޔެވެ؟\nޒޯހަން އަށް އެރޭ އެންމެ ފަހަރަކުވެސް ލޮލު ފިޔަ ޖަހައެއް ނުލެވުނެވެ. ހެނާގެ މަތިން ހަނދާންވީއެވެ. މައިކަލް އެހާ ބޮޑު ހިތާމައެއްގައި އުޅޭއިރު ހެނާއަށް ގޯނާއެއް ނުކުރާނެއެވެ. މިހުރިހާ ދުވަހު މައިކަލް ބޭނުންގޮތެއް ހެދެން އޮތްވާ ނުކުރި އުދަގުލެއް މިރޭ އަދި ކުރާނެ އެއްވެސް ގޮތެއްނެތެވެ. ނަމަވެސް ކޮންމެވެސް ސަބަބަކާއި ހުރެ އޭނަގެ ހިތް ނުތަނަވަސްވެ ބެލްކަނީގައި ދެކޮޅަށް ހިނގާލަ ހިނގާލާހުއްޓާ ފަޖުރުގެ ތަރި އުދަރެހުން ފައުޅުވިއެވެ. ވުޟޫކޮށްލައިގެން މިސްކިތަށްގޮސް ޒޯހަން ދުޢާކުރިއެވެ. އޭނަގެ ހެނާއަށް ނަސީބުލެއްވުމަށާއި އުމުރު ދިގުކުރެއްވުމަށް އެދުނެވެ. ދަރިފުޅަށްވެސް ހެޔޮ ދުޢާކުރެވުނެވެ. ޒޯހަން ސަޖިދައިން ތިރިވިއިރު ދެލޯވަނީ ތެމިފައެވެ.\nއިރުއެރުމާއިއެކު ހެން މައިކަލްމެންގެ ގެއަށް ދާކަށް ޒޯހަންއަކަށް ނުކެރުނެވެ. މައިކަލްގެ ޚަބަރެއްވަންދެން އިންތިޒާރުކުރާނީއެވެ. މެންދުރުވާން އުޅެނިކޮށް މައިކަލްއަށް ގުޅިއިރު ފޯނު އޮތީ ނިވާލާފައެވެ. ހަވީރު އެގެއާއި ހަމަޔަށް ދިޔައިރު ގޭގެ ދޮރާށި ހުރީ ތަޅުލާފައެވެ. މައިކަލްއާއި ހެނާ ކޮންމެވެސް ތަނަކަށް ދިޔައީހެއްޔެވެ؟ ހެނާގެ ފޯނުވެސް ނިވާލައިގެން އުޅޭ ސަބަބަކީ ކޮބާހެއްޔެވެ؟ ނުތަނަވަސްކަމާއި އެކުގައި ގަޑިތައް ވޭތުވަމުންދިޔަ ވަރަކަށް ޒޯހަންގެ ހިތުގެ ހާލު ބޮޑުވެ ކެތްނުކުރެވޭވަރު ވެއްޖެއެވެ. މިހާރު ދެން އެދެމީހުންގެ ޚަބަރެއްވާން ވެއްޖެ ނޫންހެއްޔެވެ؟\nއަމީރާ ލޫސިއާންއާއި ވަކިވެގެން ދިޔަނަމަވެސް އޭނަގެ ހިތުން އެ ހަދާންތައް ފިލުވައިލުމަކީ ފަސޭހަކަމަކަށްނުވިއެވެ. އަބަދާއަބަދު ހިތުގައި އެނޫން ނަމެއް ނޯވެއެވެ. އެހަނދާންތައް އޭނަގެ ހިތާއި ސިކުނޑީގައި ކުރެހިފައިވާވަރުން އަބަދު އިންނަނީ ނެގިމަޑުވެފައެވެ. ނަމަވެސް ހިތްވަރުކޮށްލާފައި އޮފީހަށްވެސް ދެއެވެ. އެހެން އިންނައިރުވެސް އިރުއިރުކޮޅާ ފޯނަށް ބަލައިލެވެއެވެ. އޭނަދެކެ ލޯބިވާކަމަށް ހެދިގެން އުޅެފައި ލޫސިއާން އެހާފަސޭހައިން ވަކިވެގެން ދިޔުމުން ހިތަށް އަސަރުކުރިއެވެ. ކޮޓެޖަށްދާންވީ ހެއްޔެވެ؟ ޖިންނިއަކަށްވިޔަސް އޭނަ ގާތިލަކަށްވިޔަސް ހިތުން ލޯބި ނެރެ އެއްލާލުން ފަސޭހަނުވި ވާހަކަ ބުނާނީއެވެ. އެކަމަކު އޭރުން އޭނައެކޭ ހެނާއެކޭ ތަފާތެއްނެތެވެ. ހެނާ ޒޯހަންއާއި ރައްޓެހިވާން އުޅުނުއިރު އޭނަ އެކަން ހުއްޓުވަން ހާދަ މަސައްކަތެއްކުރިއެވެ.\nއަމީރާ ކެތްނުވެގެން މެސެޖްކުރަންފެށިއެވެ. އެތައް ފަހަރަކު ފޯނުނެގިއެވެ. ލޫސިއާން ނަގާނެކަމަށް ހީކުރިއެވެ. އެންމެފަހުން ރުޅިއައިސްގެން ފޯނު އެއްލާލާފައި އޭނަ ނުކުތީ ހިނގާލަން ދާށެވެ.\nވިއްސާރަ ވިލާތަކުން އުޑުމަތި ބައްދާލާފައިވާއިރު ވަށައިގެންވާ ބިޔަގަސްތަކުގެ ސަބަބުން އަނދިރިކަން ތަންކޮޅެއް ފުންވެފައިވިއެވެ. ތަނުގައި ހިފާލާފައިވަނީ ތެތް ފަތްތަކުގެ ވަހެވެ. އެއީ އަމީރާއަށް ވަރަށް ކަމުދާ ތާޒާވަހެކެވެ. ޖެހެމުންދާ ފިނި ވައިރޯޅިތައް އޭނަގެ ހަމުގައި ބީހިލުމުން ހީކަރުވާގޮތްވެ ޖިންސްގެ ޖީބަށް އަތް ޖަހާލައިފިއެވެ. އެތާހުރި ފަޅު ގެގަނޑަކާއި ހަމަވީއިރު އޭނަގެ ދޮންބައްޕަ ނަޝީދު އައިސް އަރާ ހަމަކޮށްލާފައި އަތުގައި ހިފާލި ގޮތަކުން އަމީރާއަށް ބަލައިލެވުނީ ފާޑަކަށެވެ. އެވަގުތު އަދި ވާރޭގެ ސައިލެއް ހަމަލާދިނެވެ. ދެމީހުން އެއްކޮށްތެންމާލަން ހިދުކޮޅެއްވެސް ނުނެގިއެވެ. އަމީރާ ލައިގެންހުރި ހެދުން ގަޔާއި ތަތްވެ އެރީތި ހަށިގަނޑުގެ ވަނާތައް ހާމަޔަށް ފެންނަން ހުއްޓެވެ.\n"އަމީރާ. އާދެބަލަ. އަހަރެން ވަރަށް ދުވަސްވެއްޖެ މިވާހަކަ ބުނަންވެފައި ހުންނަތާ......" ނަޝީދު އަމީރާ ނުދާން އުޅެނިކޮށް ގަދަކަމުން ކަހަލަގޮތަކަށް އޭނަ އުފުލާލައިގެން އެގެގަނޑުގެ ތެރެއަށް ވަދެ ފާރުގައި ޖައްސައިލިއެވެ. އަމީރާ ރުޅިއައިސްގެން މޫނަށް ރަތްކުލަވެރިވިއެވެ. އޭނަގެ ބައްޕަގެ މަގާމުގައި ހުރި މީހަކު މިފަދަ ނަޒަރަކުން އޭނައާއިމެދު ދެކޭކަން ޔަގީންވުމުން ހިތުގައި އުފެދުނު ފޫހިކަމެއްގެ ބޮޑުކަމުން ހޮޑުލަވާގޮތްވިއެވެ.\n"މިހެންތަ ވާހަކަ ބުނަންވީ. ޕްލީޒް އެއްފަރާތަކަށް ޖެހިބަލަ..." އަމީރާ ފޫހިވެފައި ކިޔައިލިއެވެ.\n"އަހަރެން ކަލޭމެންގެ މަންމައާއި އިނީ ލޯތްބަކުން ނޫނޭ. ކިތަންމެ ދުވަހެއް އަހަރެން އަމީރާއަށް ބަލަ ބަލާ ހުންނަތާ. އަހަރެންގެ ބަގީޗާގައި ފޮޅިފައިވާ ރީތި މަލެއް ބިނދެލާހިތުން ހުއްޓާ އެހެން މީހަކު އައިސް އެމާ ފޭރިގަނެގެން ހިގައްޖެ. ފޮނިކޮޅު ބޯލިޔަކަސް އަދިވެސް ރީތިކަން ބަދަލެއްނުވޭ......" ނަޝީދު ކުއްލިއަކަށް އަމީރާގެ ގަޔަށް އަތް ފޯރުކުރަންފެށުމުން އަމީރާ ކަރުފަޅައިގެން ދާހާ ބާރަށް ހަޅޭއްލެވިޔަސް އެއަޑު ވާރޭގެ ތެރެއަށް އޮބުނީއެވެ. ނަޝީދު އޭނަގެ ހެދުންތައް ދަމައިގަނެގެން އުޅެގަތްއިރު ލަދުގެ ކަންފުޅެއްވެސް އެމޫނު މައްޗަކުން ނުފެނެއެވެ. މޮޔަވެފައިވާ މީހެއްފަދައިން އުޅޭއިރު އަމިއްލަ އިއްޒަތާއިމެދުވެސް ފަރުވާލެއް ހުރިހެނެއް ހިޔެއްނުވެއެވެ. އެކަމަކު ނަފްސާނީ ޑޮކްޓަރެކެވެ.\nއަމީރާ ރޮމުން ލޫސިއާންއަށް ގޮވިއެވެ. އެތަނަށް އެވަގުތު އޭނަ އަންނާނެނަމައެވެ. އޭނަ ސަލާމަތްކުރަން އަންނާނެނަމައެވެ.\n"ކޮން ލޫސިއާންއަކަށް ގޮވާކަށްތަ؟ އެކަލޭގެއަކަށް ދެނެއް ނާދެވޭނެ. އަޔަސް ދުރުގައި ކުޅިބަލަން ހުންނަން ޖެހޭނީ. ރައްކާތެރިވާން މިހިރީ ތަވީދެއް އަޅާފައި. ވީއިރު އަނގަ މަޑުން ލައިގެން ހުރޭ. އޭނައަކަށްވުރެ އަހަރެންވެސް ހަޑިއެއްނުވާނެ. ދެރައެއްވެސް ނުވާނެ. ބާރުވެސް ހުންނާނެ........" ނަޝީދު ލަދެއްނުގަނެ އަމީރާ އެއަކިރި ބިންގަނޑުމައްޗަށް ވައްޓާލާފައި ގައިމައްޗަށް ޖެހިގަތެވެ. އެބާރުގަދަ އަތުގެ ތެރެއިން ބަލިކަށި އަންހެންކުއްޖަކު ސަލާމަތްވާނީ ކިހިނެއްހެއްޔެވެ؟\nކޮޓެޖް 1 އަހަރު3މަސް ކުރިން\nކޮޓެޖް 1 އަހަރު4މަސް ކުރިން


Palastine Dhidha Aai Eku Photo Negumuge Harakaatheh Majeedhee Magu Gai - Vaguthu\nފަލަސްތީނު ދިދައާއެކު ފޮޓޯ ނެގުމުގެ ހަރަކާތެއް މިއަދު މަޖީދީ މަގުގައި\n4 މަސް ކުރިން ( މެއި 21, 2021 )\nފަލަސީނުގެ ރައްޔިތުންނާއި އެކު ދިވެހިން ތިބިކަން ދުނިޔެއަށް ހާމަކޮއްދެން މާލޭގައި އެންމެން ބެލްކަނިތަކުގައި؛- ވަގުތު އިމޭޖަސް- މުހައްމަދު އަފްޒަލް\nފަލަސްތީނު ދިދައާއެކު ފޮޓޯ ނެގުމުގެ ހަރަކާތެއް މިިއަދު މެންދުރުފަހު މަޖީދީމަގުގައި ބާއްވަން ނިންމައިފިއެވެ.\nޒުވާނުންތަކެއް އިސްވެ އިންތިޒާމް ކުރާ މި ހަރަކާތުގައި އެންމެ އިސްކޮށް އުޅުއްވަނީ ރައްޔިތުން މަޖިލީހުގެ ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަހްމަދު (މޮސްޓާ) އެވެ.\nމޮސްޓާ "ވަގުތު" އަށް ވިދާޅުވީ މެންދުރު ފަހު 2:00 އިން ފެށިގެން ހަވީރު 4:00 އާ ހަމައަށް ފަލަސްތީނު ދިދައާއެކު ފޮޓޯ ނެގުމުގެ ހަރަކާތެއް ކުރިއަށްް ދާނެ ކަމަށެވެ. އަދި މި ހަރަކާތް ކުރިއަށް ދާނީ މަޖީދީ މަގުގައި ކަމަށާއި، ހިނގާލުމެއްގެ ބަދަލުގައި ފޮޓޯ ނެގުމުގެ ހަރަކާތެއް ބާއްވަން ނިންމީ ކޮވިޑްގެ ހާލަތަށް ރިޔާއަތް ކުރުމަށްފަހުގައި ކަމަށް ވިދާޅުވިއެވެ.\nމޮސްޓާ ވިދާޅުވީ މި ހަރަކާތް ކުރިއަށް ދާނީ އެޗްޕީއޭ އިން އަޅާފައިވާ ފިޔަވަޅުތަކާއެކު ކަމަށެވެ. އަދި މިއީ ފަލަސްތީީން ރައްޔިތުންނަށް ކުރަމުންދާ އަނިޔާއާ ދެކޮޅަށް ދިވެހިން ތިބިކަން ދެއްކުމަށް ކުރިއަށް ގެންދާ ހަރަކާތެއްކަން ފާހަގަކުރެއްވިއެވެ.\nއިސްރާއީލް އިން ފަލަސްތީނަށް ދެމުންދާ ލާއިންސާނީ އަނިޔާތައް ކުށްވެރިކޮށް ފަލަސްތީނުގެ ރައްޔިތުންނާއެކު ތިބިކަން ދައްކުވައި ދިނުމަށް ގޭގައި ތިބެގެން ބައިވެރިވެވޭނެ ހަރަކާތެއްވެސް މިހަފްތާގެ އަންގާރަ ދުވަހު ވަނީ ބާއްވައިފައެވެ. އެދުވަހުގެ ހަވީރު މާލޭގެ އެކި ގެތަކުގެ ބެލްކަނިތަކުުން ފެނިގެން ދިޔައީ ދިވެހި ދިދަޔާއި ފަލަސްތީނުގެ ދިދަ ވިހުރެމުންދާ މަންޒަރެވެ.\nދިވެހިންނަކީ ފަލަސްތީނުގެ ރައްޔިތުންނާއި އެކީ ތިބިކަން ދައްކައިދިނުމަށްޓަކައި މީގެ ކުރިންވެސް ބޮޑެތި ހަރަކާތްތަކެއް ހިންގާފައި ތިބި ބައެކެވެ. ނަމަވެސް ރާއްޖޭގައި މިވަގުތު ކޮވިޑް ނުރައްކަލުގެ ހާލަތުގެ ސަބަބުން އެއްވުން ތަކާއި ހަފްލާތަށް ބޭއްވުން ވަނީ މަނާ ކޮށްފައެވެ.\nފަލަސްތީނުގެ ބިމުން ޔަހޫދީން ފޭބުމަށް އަހަރު ދުވަހުގެ މުހުލަތެއް\nއިސްރާއީލުން ހަމަލާދީ ފަލަސްތީނުގެ ފަސް މީހަކު ޝަހީދުކޮށްލައިފި\nމެއި 21, 2021 14:35\nފޮޓޯގްރާފަރުން އެތައް މަސައްކަތެއް ކޮށް ރީތި ފޮޓޯ އެއް ނަގާފަ ލީމާ އޭތި ބަޔަކަށް ހަޖަމު ނުވީ.😑 އެ ފޮޓޯތަކުން ޑޮނޭޓްކުރުމަށް ހިތްވަރުދޭތީ މޭ ކެރީ.😑 ބަލަ އެ ފޮޓޯ ގްރާފަރުން ޑޮނޭޓް ނުކުރާކަމެއް އިނގޭތަ ފާޑު ފާޑު ކޮމެންޓްކޮށް ޕޯސްޓްތައް ޑިލީޓް ކުރާވަރަށް ޖެއްސުން ކުރިއިރު🙄 މިއޮށް ކޮވިޑް ފެތުރޭ އިރުވެސް މިކަހަލަ ބޭކާރު އެއްވުންތައް ބޭއްވުން އޯކޭ؟؟؟؟😳😳މޭކަޕް އަރޓިސްޓުން ފާޑުފާޑަށް މޭކަޕް ކޮށްފަ ޕޯސްޓްކުރީމަ އޭތި ވެސް ސަޅި؟ އޭރުން ޑޮނޭޓްވެސް ވޭ އޮޓޯއިން އަޖައިބެއްނު😏😏 ހަމަ ފޮޓޯގްރާފަރުން ކުރާ މަސައްކަތް ރީތިވެފަ މޮޅުވީމަ ހަޖަމު ނުވަނީ😭 މަޖީދީމަގަށް މީހުން އެއްކޮށްގެން ފޮޓޯނެގީމަ މޮޅުތަކެއްވޭތަ ވަކި؟؟؟ 😑😑😑\nމެއި 21, 2021 15:39\nމިފަދަ ނުރައްކާތެރި ވަގުތެއްގަވެސް މަޖީދީ މަގަށް ފޮޓޯ ނަގަން ދާންވީ؟ މީކާކު ގެ މޮޅު ޚިޔާލެއް؟\nމެއި 21, 2021 16:01\nމަޖީދީމަގުގައިވެސް ފޮޓޯނަގާނީ ހަމަ ފޮޓޯގްތާފަރުންބައިވެރިކޮށްގެން\nމެއި 21, 2021 20:26\nއެކަމަކު މަޖީދީމަގަށް ފޮޓޯ ނަގަން ދިޔައީމަ ކޮވިޑް ބްރޯ ކޮވިޑް! އާދަނުބޭ މެން ވެސް ދޯ😅\nމެއި 22, 2021 06:43\nބުނާއެތި ބުނާ ބޮޑު ބޭރި . ފޮޓޯނެގީމަ ގައްޒާޔަށް ނުވަތަ މުސލިމުންނާއެކު ވާކަމަށްވާނެތަ. ޢެނމެން އެއްބަސްކިޔާފައި3ދުވަސްވަނދެން ކޮންމެދުވަހަކުވެސް2ރަކުއަރްނަމާދެއް ކޮށްފައި ކާމިޔާބު ދެއްވުމަށް އެދި މުޅިރާއްޖެ އެއްކޮށް އެއްވަގުތެއްގައި ދުއާކޮށްބަލަ. ޑެން ﷲ އަށް ވަކީލުކޮށްބަލަ.


Musaara dheyn jehey meehunnah musaara dhee, emeehun barosaa vegen thibee aharemennah: Surbhi - AO News\nކޮވިޑް-19ގެ ސަބަބުން ދިމާވެފައިވާ އެކިއެކި ދަތިތަކާއެކުވެސް މި ހާލަތުގެ ފައިދާ އެއްވެސް މީހަކު ނާޖައިޒް ގޮތުގައި ނުނެގުމަށް މަޝްހޫރު ޓީވީ ތަރި ސުރްބީ ޖޯތީ ގޮވާލައިފިއެވެ.\nކަލާޒް ޗެނަލުން ގެނެސްދޭ، އެކްތާ ކަޕޫރްގެ ކާމިޔާބު ސިލްސިލާ “ނާގިން” ގެ3ވަނަ ސީޒަނުގައި ދައްކައިދިން މޮޅު ހުނަރާއެކު ގިނަ ބައެއްގެ ލޯބި ހޯދާފައިވާ ސުރްބީ ބުނީ މި ހާލަތުގައި އެއްވެސް މީހެއްގެ މުސާރަ އުނިކުރުމަކީ ރަނގަޅު ކަމެއް ނޫންކަމަށާއި މުސާރަ އުނިކުރުމުގެ ބަދަލުގައި އެވަގުތަކަށް ބޭނުންވާ ވަރަށް ފައިސާ ދިނުންވެސް ރަނގަޅުކަމަށެވެ.\n“މުސާރަ އުނިކުރުމުގެ ބަދަލުގައި މުއައްޒަފުންނަށް މި ހާލަތުގައި ކުޑަކޮށް މަޑުކޮށްލަ ދިނުމަށް އެދެވިދާނެ. އަދި ވަރަށް މުހިއްމު ކަމަކަށް ފައިސާ ބޭނުންވާނަމަ، އެއްކޮށް މުސާރަ ނުދެވުނަސް ކޮންމެވެސް ވަރެއް ދިނުން ރަނގަޅު”، ސުރްބީ ބުނެފައިވެއެވެ.\nއިތުރަށް ސުރްބީ ބުނީ މި ހާލަތު ވަރަށް އަވަހަށް ބަދަލުވެގެންދާނެ ކަމަށާއި އެހެންނަމަވެސް ގަބޫލުކުރަންޖެހެނީ، މިއީ ދުނިޔެއަށް ދިމާވާނެ މި ފަދަ އެންމެ ފަހު ހާދިސާއަށް ނުވެވެސް ހިނގައިދާނެކަމަށެވެ.\n“އަހަރެން ބުނާނީ އެއްވެސް މީހަކު މި ހާލަތުގައި ވަރަށް މުހިއްމު ވެގެން ނޫނީ ފައިސާ ހޯދަން ނުބުނާނޭ. އެހެންކަމުން މުސާރަ ދޭންޖެހޭ މީހުންނަށް މުސާރަ ދޭށޭ. އަހަރެން ބަރާބަރަށް އަހަރެންގެ މުއައްޒަފުންނަށް މުސާރަ އެބަދެން. އެމީހުންވެސް ބަރޯސާވެގެން ތިބީ އަހަރެމެންނަށް. އެހެންކަމުން މިއީ އަހަރެމެންގެ ޒިންމާއެއް”، ސުރްބީ ބުންޏެވެ.\nކޮވިޑް-19ގެ ސަބަބުން މުޅި ދުނިޔެއަށް ކުރިމަތިވެފައިވާ އިގްތިސާދީ ހީނަރުކަމާއެކު ގިނަ ބައެއްގެ ވަޒީފާ ގެއްލިފައިވާއިރު މުނިފޫހި ފިލުވުމުގެ ދާއިރާގައި މަސައްކަތްކުރާ މީހުންގެ މަސައްކަތްތައް ހުއްޓި އެމީހުންނަށްވެސް ވަނީ މާލީ ގޮތުން ގިނަ ގެއްލުންތަކާއި ކުރިމަތިވެފައެވެ. ހާއްސަކޮށް މި ބަލީގެ ސަބަބުން ޓީވީ ތަރިންގެ މަސައްކަތްތައް ހުއްޓި ޓީވީ ޗެނަލްތަކަށްވެސް ވަނީ އެކަމުގެ ނޭދެވޭ އަސަރުތައްކޮށްފައެވެ.\nކަލާސް ޓީވީސުރްބީ ޖޯތީ